text:
གནས་ཚུལ་ཚུ་ལུ་ གཞི་རྟེན་གྱི་གཞི་བཀོད་ གསུམ་ཡོདཔ་ཨིན།
- ༡. འབྱུང་རིམ་- གནས་ཚུལ་ཚུ་ དུས་ཚོད་དང་བསྟུན་ཏེ་ འབྱུངམ་ཨིན། བྱ་རིམ་དང་ གནས་སྟངས་འདི་ཚུ་ལས་ གནས་ཚུལ་འབྱུངམ་ཨིན།
- ༢. འགྲེལ་བཤད་- དུས་ཚོད་དང་བསྟུན་ གནས་སྟངས་ལུ་གོ། འབྱུང་བའི་སྐབས་ ཞིབ་དཔྱད་ངོ་མ་ འབད་ནི་འདི་ཨིན།
- ༣. བྱ་རིམ- འདི་ནང་ གནད་དོན་དང་ རྩོད་རྙོག་ཐོག་ལུ་ གནས་ཚུལ་འབྱུངམ་ཨིན།
ཁྱོད་ཀྱིས་གནས་ཚུལ་གྱི་ རྒྱུ་ཆ་འདི་ཚུ་ སྡེ་ཚན་སྦེ་བཟོ་ཞིནམ་ལས་ འབྲི་ནི་འགོ་བཙུགས་དགོ། དེ་ཡང་ གནད་དོན་ག་ཅི་ཨིན་ན་ ཉམས་རྒུདཔ་ག་ཨིན་ན་ རྩོད་རྙོག་ག་ཅི་ཨིན་ན་དང་ ཁྱོད་ཀྱིས་ག་ཅི་ཐོབ་ཅི་ག་ཚུ་ བཀོད་དགོ། ཟླཝ་དང་ལོ་འབད་ མ་འགོར་བར་ བདུན་ཕྲག་དག་པ་ཅིག་ནང་ དཀའ་ངལ་སེལ་ཚུགས་པའི་ བརྟག་ཞིབ་གནས་ཚུལ་གྱི་དོན་ལུ་ ངོ་སྤྲོད་དང་མཇུག་བསྡུའི་འཆར་གཞི་གིས་ མཐའ་དཔྱད་ཀྱི་གནས་ཚུལ་གྱི་དོན་ལུ་ འཆར་གཞི་ཕུལ་དུ་ཕྱིན་པ་ཅིག་ཨིན།
ཞིབ་བརྟག་གནས་ཚུལ་འབྲི་ནིའི་ནང་ རྩོམ་རིག་གི་ འཇོན་ཐངས་འདི་ ཨང་གཉིས་པ་ཨིན། དངོས་དོན་འདི་ དམིགས་ཡུལ་སྦེ་བཞག་དགོ། ག་དེ་སྦེ་ཨིན་རུང་ ཞིབ་བརྟག་གནས་ཚུལ་རབ་འདི་ རང་བཞིན་གྱིས་འབྱུང་འོང་། (In any case, a good investigative story tends to write itself). འདི་ལུ་ ལོ་རྒྱུས་ཐེབས་བཀལ་ནི་དང་ སྤྲོས་བཏགས་ནི་ཚུ་འབད་མི་དགོ།
ཞིབ་བརྟག་གནས་ཚུལ་འདི་ རིང་སུ་སྦེ་འོངམ་མ་ཚད་ སྤྱིར་བཏང་གི་གནས་ཚུལ་ (hard news) དང་ཕྱདཔ་ད་ མགོ་རྙོག་དྲགས་འོང་། སྒྲིག་བཀོད་ལེགས་ཤོམ་ཡོད་པ་ཅིན་ ལྷག་མི་ཚུ་ལུ་ བརྡ་དོན་མགོ་རྙོག་དྲགས་ཚུ་ ཧ་གོ་ནི་ལུ་ ཕན་ཐོགས་འོང་། ཞིབ་བརྟག་གནས་ཚུལ་གྱི་ སྒྲིག་བཀོད་གསུམ་ཡོད་མི་དེ་ཡང་།
༡. ཝཱལ་ཨིསི་ཊིག་གནས་དེབ་ནང་གི་ ཐབས་གཞི་ནང་ ག་ཅི་ཚུདཔ་སྨོ་ ཟེར་བ་ཅིན།
- ༡. གནད་དོན་དང་ དཀའ་ངལ་གྱི་བར་ན་ མཐོང་སྣང་བཟོ་ནིའི་དོན་ལུ་ མི་ཅིག་ ཡང་ན་ གནས་སྟངས་ཅིག་ལས་ འགོ་བཙུགས་ནི། ༼སྤྱིར་བཏང་ལུ་ ལོ་རྒྱུས་ཐུང་ཀུ་དང་འབྲེལ་བའི་ བཅུད་དོན་༽
- ༢. རང་རྐྱང་གི་གནས་སྟངས་འདི་དང་ གནད་དོན་སྦོམ་གཉིས་ཀྱི་ བར་ནའི་འབྲེལ་བ་ འགྲེལ་བཤད་རྐྱབ་ཐོག་ལས་ གནད་དོན་སྦོམ་བསལ་ནིའི་དོན་ལུ་ གནས་སྟངས་འདི་ལས་ རྒྱ་སྦོམ་བཟོ་ནི།
- ༣. ལོག་ཁྱོད་རའི་ གནད་དོན་ཞིབ་འཇུག་ནང་འོང་སྟེ་ མིའི་སེམས་ལྷུ་ཚུགས་པའི་ གནད་དོན་ཁྱད་པར་ཅན་ཅིག་སྦེ་ མཇུག་བསྡུ་ནི།
༢) ཆེ་བ་ལྔ། ཡུ་ཨེསི་ལས་ཨིན་མི་ ཀེ་རོལ་རིཅ་གིས་ གཤམ་འཁོད་ཚུ་ རྒྱབ་སྣོན་འབད་ཡོདཔ་ཨིན࿒
- ༡. གནས་ཚུལ་ (ག་ཅི་བྱུང་ཡི། ཡང་ན ག་ཅི་བྱུང་བཞིན་དུ་འདུག་ག?)
- ༢. སྐབས་དོན། (རྒྱབ་ཁུངས་ག་ཅི་སྨོ?)
- ༣. རྒྱ་ཚད (དཀའ་ངལ་འདི་ བྱུང་རྐྱེན་ཨིན་ན་། ས་གནས་ཀྱི་གནས་སྟངས་ཨིན་ན། རྒྱལ་ཡོངས་ཀྱི་དཀའ་ངལ་ཨིན་ན?)
- ༤. གཞན་ལས་ལྷག་པའི་ཁྱད་ཆོས་ (ཕྱོགས་ག་ཏེ་ལུ་འཁྱིདཔ་སྨོ?)
- ༥. ཕན་གནོད་ (ག་ཅི་སྦེ་ ལྷག་མི་ཚུ་གིས་ དོ་སྣང་བསྐྱེད་དགོཔ་སྨོ?)
གཞི་བཀོད་འདི་དང་འཁྲིལ་བ་ཅིན་ འཕོ་འགྱུར་གྱི་གནས་སྟངས་ ལེགས་ཤོམ་སྦེ་ འབྲི་ཚུགས་པའི་ནུས་པ་དགོ། འདི་གིས་ ཡན་ལག་ལྔཔོ་ཆ་ར་ གཅིག་ཁར་བསྡོམ་ཚུགས། འདི་མེན་པ་ཅིན་ སྲུང་ཐུང་ཀུ་ལྔ་ གཅིག་གི་ཤུལ་ལས་གཅིག་ འཐོན་དོ་བཟུམ་སྦེ་ཚོར་འོང་། འདི་འབདཝ་ད་ ཡོངས་འབྲེལ་ཐོག་ལུ་ བམ་ཚན་སྦེ་ བཏོགས་ཏེ་བཙུགས་པ་ཅིན་ འདི་གིས་གནས་ཚུལ་རིངམ་ཚུ་ ཁྱད་དུ་འཕགས་པའི་ གཞི་བཀོད་ལུ་འགྱུར་འོང་།
༣. གཏོར་གཟུགས་མཆོད་རྟེན།
སྔར་སྲོལ་གྱི་ གནས་ཚུལ་་ཐངས་ཀྱི་ ལུགས་ལྟར་དུ་ཨིན་པ་ཅིན་ མཆོད་རྟེན་ཁ་ནང་ན་བསྒོར་ཡོད་པའི་ དབྱིབས་དང་འདྲ། (དེ་ཡང་ གནས་ཚུལ་གཙོ་ཆེ་ཤོས་ དང་པ་དང ཁག་མ་ཆེ་མི་རིགས་དང་ རྒྱབ་ཁུངས་ཚུ་ ཤུལ་ལས་ཁ་སྐོང་སྦེ་ བཙུགསཔ་ཨིན།) ཞིབ་བརྟག་གནས་ཚུལ་བསྡུ་བཀོདཔ་ཚུ་གིས་ མཆོད་རྟེན་གྱི་བཟོ་བཀོད་འདི་ གཡས་ཕྱོགས་ལས་ ཁ་ཡར་བལྟ་སྟེ་བསྒོར་ཡོད། ཁྱོད་ལུ་གནས་ཚུལ་ལྷག་མི་ཚུ་ ཁྱོད་རའི་གསར་ཐོབ་ཀྱི་ གནས་ཚུལ་དང་གཅིག་ཁར་ སྤྲོ་བ་འབྱུང་བཅུག་ནི་གི་ གནས་ཚུལ་ཡོངས་རྫོགས་ཡོད།
- ༡. གནས་ཚུལ་གྱི་བརྗོད་དོན་ མདོར་བསྡུས་ཀྱིས་ འགོ་བཙུགས་དགོ།
- ༢. ཁྱོད་ཀྱིས་གསར་བཏོན་འབད་ནི་ཨིན་པའི་ གནས་ཚུལ་ལ་ལུ་ཅིག་གི་ སྔོན་རྟགས་གསལ་སྟོན་འབད་ནི།
- ༣. ཁྱོད་རའི་ཞིབ་དཔྱད་ཚུ་ རིམ་པ་བཞིན་དུ་ སྤོ་འགྱོ་ནི། མི་ཚུ་སེམས་འཚུབ་ཀྱི་ ངང་ལུ་བཞག་སྟེ་ ཧ་ལས་སི་སི་དང་ སྤྲོ་བ་ཆེ་ཏོག་ཏོ་གི་ གནས་ཚུལ་ཅིག་བཟོ་ནི། དཔེར་ན་ ཚན་རིག་གི་གསར་གཏོད་དང་ ཡ་མཚན་ཆེ་བའི་སྲུང་དེབ་ཅིག་ འབྲི་དོ་བཟུམ་སྦེ་འབྲི་ནི།
- ༤. གནམ་མེད་ས་མེད་ སྤྲོ་བ་ཆེ་ཤོས་དང་ ཁག་ཆེ་བའི་བརྡ་དོན་ཚུ་ མཇུག་ལུ་བཞག་ནི
བསླབ་བྱ་འདི་ཚུ་ རེ་རེ་བཞིན་དུ་ རྟོག་བཟོའི་སྲུང (fiction) བྲིས་མི་གི་ ཐབས་ལམ་ལས་ བཏོན་བཏོནམ་ཨིན། ཁྱོད་རྟོག་བཟོའི་སྲུང་འབྲིཝ་མེན། དེ་འབདཝ་ད་ འབྲི་རྩོམ་གྱི་རིག་རྩལ་ཚུ་ ལག་ལེན་འཐབ་ཨིན། འདི་ལུ་དོན་དག་ཡོད། ག་ཅི་སྦེ་ཟེར་བ་ཅིན་ བརྡ་བརྒྱུདཔ་གེ་ར་ སྲུང་གཏང་མི་ཨིན། འདི་ལུ་དེང་སང་ལུགས་ཀྱི་ གནས་ཚུལ་འབྲི་ཐངས་ “འགྲེལ་བཤད་བརྡ་བརྒྱུད་རིང་ལུགས་” ཟེར་སླབ་ཨིན།
དྲན་གསོ་ཅིག་ཞུ་བ་ཅིན། ཨེ་མི་རི་ཀའི་ ཞིབ་བརྟག་བརྡ་བརྒྱུདཔ་ ཌོན་ནི་ཤེསི་ཊར་ (Danny Schechter) གྱིས་ ཨི་རག་གི་དམག་འཁྲུག་སྐབས་ལུ་ གནས་ཚུལ་སྙན་ཞུ་ བཀོད་ཡོད་པའི་སྐོར་ལས་ བཟོ་སྐྲུན་འབད་ཡོད་པའི་གློག་བརྙན་ Weapons of Mass Deception ཟེར་མི་ནང་ གནས་ཚུལ་བཤད་ཐངས་ལུ་ བྱ་སྟབས་མ་བདེ་བའི་གནད་འགག ་གཙོ་བོ་དེ་ མི་ཅིག་གི་ལོ་རྒྱུས་ལུ་ སེམས་གཡེང་སྟེ་ འདི་གི་འགྲེལ་བཤད་འདི་ལུ་བརྟེན་ཏེ་ ཡུ་ཨེསི་གི་གནས་ཚུལ་ལས་ཁང་ཚུ་གིས་ གནམ་མེད་ས་མེད་ རྩོད་རྙོག་ཆེ་བའི་དཀའ་ངལ་སྦོམ་ཚུ་ སྣང་མེད་བསྐྱུར་བཞག་ནུག་ ཟེར་བཤད་ནུག། ཁོ་གིས་བཤད་མི་འདི་གིས་ འགྲེལ་བཤད་རིང་ལུགས་འདི་ ནུས་པ་མེདཔ་བཟོ་ཡི་ཟེརཝ་མེན། འདི་དྲན་གསོའི་ཚུལ་ཙམ་ཨིན། འབྲི་ནིའི་རིག་རྩལ་གཞན་བཟུམ་སྦེ་ གནས་ཚུལ་བཤད་ནི་ལུ་ཡང་ རིག་རྩལ་ཚུ་ དྲན་པ་བཏོན་ཏེ་ ཐབས་རིག་ཅན་གྱི་ཐོག་ལས་ འོས་འབབ་ཡོད་པའི་སྐབས་དོན་གུ་ ལག་ལེན་འཐབ་དགོཔ་ཨིན།
འགྲེལ་བཤད་བརྡ་བརྒྱུདཔ་ལུ་མཁོ་བའི་ ལག་ཆས་འདི་ཚུ་ཡང།
འདྲ་རིས་དང་ མཐོང་སྣང་སྒྲིག་ཐངས།: ཝཱལ་ཨིསི་ཊིག་གནས་དེབ་ཀྱི་ ཐབས་ལམ་གདམ་ཁ་རྐྱབ་པ་ཅིན་ ཞིབ་བརྟག་འབད་བའི་སྐབས་ བྱ་རིམ་ཚུ་གེ་ར་ གསལ་རིལ་རི་སྦེ་ བལྟ་ནིའི་དོན་ལུ་ ཁྱོད་ལུ་ མིག་གི་དབང་པོ་རྣོན་པོ་ཅིགདགོ། ཁྱོད་ཀྱིས་གནས་ཚུལ་འབྱུང་ཁུངས་ གཙོ་བོ་དང་ མཐོང་སྣང་ལྷག་མི་ཚུ་ལུ་ ངོ་མ་ཨིན་པའི་ སྣང་བ་དང་ ཚུགས་པའི་ ཐབས་ལམ་གྱི་ཐོག་ལས་བཤད་དགོ། དེ་འབདཝ་ད་ ལཱ་ཁག་སྦེ་ ཡོད་ཚད་གཅིགཔོ་ ཐོ་བཀོད་འབད་དགོ་པའི་ ལོ་རྒྱུས་མེན། (དེ་གི་དོན་ལུ་ ཁྱོད་ལུ་ས་སྟོང་ཡང་མེད) ཁྱོད་རའི་གནས་ཚུལ་ལུ་ ལེགས་འགྱུར་འབག་འོང་ཚུགས་པའི་ ཁུངས་ལྡན་གྱི་མཐོང་སྣང་དག་པ་ཅིག་ འགྲེལ་བཤད་རྐྱབ་པ་གིས་འཐུས།
བརྡ་མཚོན་དང་ ཟུར་བརྡ།: ཞིབ་བརྟག་གནས་ཚུལ་འབྲི་བའི་སྐབས་ འགོ་དང་འགོ་ལས་ ལྷག་མི་ཚུ་ལུ་ གནས་ཚུལ་འདི་གིས་ག་ཏེ་འཁྱིདཔ་ཨིན་ན་གི་སྐོར་ལས་ བརྡ་མཚོན་དང་ ཟུར་བརྡ་ཚུ་བྱིན་དགོ། གལ་སྲིད་ ཁྱོད་ཀྱིས་མཆོད་རྟེན་གཏོར་གཟུགས་ཀྱི་གཞི་བཀོད་འདི་ ལག་ལེན་འཐབ་པ་ཅིན་ ཐབས་ལམ་འདི་ཚུ་ ལག་ལེན་འཐབ་དགོ། གནས་ཚུལ་གྱི་ མཐའ་དཔྱད་ཞིབ་འབྲས་མ་སྟོན་ཚུན་ འགྲེལ་བཤད་རྒྱས་ཤིང་རྒྱསཔ་རྐྱབ་སྟེ་ ལྷག་མི་ཚུ་ སྤྲོ་སྣང་དང་བཅསཔ་སྦེ་བཞག་དགོ།
མགྱོགས་ཚད་ གཞི་བཀོད་དང་ ཚིག།: འབྲི་བའི་སྐབས་ མགྱོགས་ཚད་ཀྱིས་ ཁྱད་པར་བཟོཝ་ཨིན། འགྲལ་བཤད་རེ་རེ་རྐྱབ་ད་ འདིའི་མགྱོགས་ཚད་འདི་ ཁྱོད་ཀྱིས་གདམ་ཁ་རྐྱབ་ཡོད་པའི་ གཞི་བཀོད་དང་ ཚིག་ལུ་རག་ལས་འོང་། བརྗོད་ཚིག་དང་ཚིག་ཐུང་ཀུ་གིས་ འགྲལ་བཤད་འགྱོགས་སུ་ཨིན། བརྗོད་ཚིག་རིངམོ་གིས་ འགྲལ་བཤད་ལྷོད་ལྷོད་དང་ གོ་ལེར་སྦེ་་ཨིན། དོན་མཚམས་གཅིག་ནང་ ཁྱད་ཚིག་ལེ་ཤ་ཡོད་པའི་བརྡ་དོན་ཨིན་པ་ཅིན་ བརྗོད་ཚིག་ཐུང་ཀུ་ཨིན་རུང་ ལྷག་མི་ཚུ་ ཧེང་སྐལ་ར་ འགྲོས་ཀྱིས་སྦེ་ འགྱོ་བཅུགཔ་ཨིན། དགོས་མཁོ་མེད་པའི རྒྱབ་ཁུངས་དང་ སྐབས་དོན་མང་དྲགས་པ་ཅིན་ ཁྱོད་ཀྱི་གནས་ཚུལ་འདི་ བཤད་མ་ཚརཝ་ལས་ མཇུག་བསྡུ་འོང་། ཨ་རྟག་ར་ ཁྱོད་ཀྱིས་ཁྱོད་ར་ལུ་ “འདི་གིས་ ཚིག་ཐེབས་ཙམ་མ་གཏོགས་ དོན་ལུ་ཁྱད་པར་བཟོ་འོང་ག? ཟེར་འདྲི་དགོ། གནས་ཚུལ་ནང་མ་དགོ་པའི་བློ་འདི་ཚུ་ བཏོག་གཏང་དགོ།
ཁྱོད་ཀྱི་གནས་ཚུལ་འདི་ སྐད་ཤུགས་སྦེ་ལྷག་པ་ཅིན་ མགྱོགས་ཚད་དང་ འགྲེལ་བཤད་ཀྱི་འགྲོས་ཚོར་འོང་། དེ་མ་ཚད་ འགྲེལ་བཤད་འདི་ ལྷོད་དྲགས་པའི་ཁར་ སྤོབས་པ་ཞུམ་དོ་བཟུམ་དང་ དབང་པོ་ངལ་དོ་བཟུམ་གྱི་ ཚོར་བ་འབྱུང་འོང་། ཁྱོད་རའི་རྣམ་ཅོ་འདི་ ཁྱོད་ཀྱི་ཞུན་དགཔ་ དྲག་ཤོས་ཨིན་། འདི་གིས་ ཁྱོད་གནས་ཚུལ་བྲིས་མི་ཅིག་ཨིན་པའི་ཆ་ལས་ ཁྱོད་རའི་རང་བཞིན་གྱི་མི་དང་ འབྲེལ་བའི་ཚོར་བ་ ནམ་བྱང་དཔ་ཨིན་ན་དང་ ཁྱོད་ཀྱི་བརྗོད་ཚིག་ཚུ་ ག་ཏེ་ལུ་ རྒྱ་ཆེ་དྲགས་སོང་ཡོདཔ་ཨིན་ན་ཚུ་ སྟོན་བྱིན་འོང་། གནས་ཚུལ་འདི་ ང་བཅས་ར་ མི་དང་མི་གི་བར་ན་ བློ་སླབ་པའི་གྱི་ཚུལ་སྦེ་འབྲི་བ་ཅིན་ ལྷག་མི་ཚུ་གིས་ ཁྱོད་ཀྱི་ཚོར་ཤུགས་ཀྱི་ ངོས་འཛིན་འབད་ཚུགས། ཡི་གུའི་སྦྱོར་བ་དང་ བརྡ་གཞུང་གི་ཐོབ་ཐངས་དང་འཁྲིལ་ཏེ་ ལག་ལེན་འཐབ་པ་ཅིན་ རྩོམ་འབྲིའི་ཁྱད་ཆོས་དང་ གཙོ་རིམ་ཚུ་ལུ་ ཕན་ཐོགས་ཚུགས། འདི་ཚུ་གིས་ ང་བཅས་ར་ བློ་སླབ་པའི་སྐབས་ལུ་ ལགཔ་དང་ མིག་ཏོ་དང་ གདོང་དང་ རྩ་འདི་ཚུ་བཟུམ་སྦེ་ ཤོག་ཀུ་ཐོག་ཁར་ ལཱ་འབད་འོང་།


c: text/html

text:
༉ སྤྱི་ཟླ་༣ པའི་ཚེས་༡༣ ལུ་ བྷུ་ཊཱན་ཀུན་མཉམ་ཚོགས་པ་གིས་ ཚོགས་པའི་མི་སྡེ་བརྡ་བརྒྱུད་ ཕེས་བུག་ནང་ ལྷུན་རྩེ་སྨན་སྦིས་-བཙན་མཁར་དང་ རྩི་རང་སྟོད་-གསེར་གྱི་ཐང་འདེམས་ཁོངས་༢ ཀྱི་ འདེམས་ངོ་ཚུ་ གསལ་སྟོན་འབད་ཡོདཔ་ཨིན་པས།
སྐྱེས་ལོ་༤༠ ལང་མི་ ཤེས་རབ་ཕུན་ཚོགས་ཀྱིས་ སྨན་སྦིས་-བཙན་མཁར་འདེམས་ཁོངས་ལས་ དོ་འགྲན་འབད་ནི་ཨིནམ་ད་ ཁོ་ལུ་ ལོ་༡༤ དེ་ཅིག་གི་རིང་ གཞུང་ལུ་ཕྱག་ཞུ་བའི་ ཉམས་མྱོང་ཡོདཔ་མ་ཚད་ ལམ་སེལ་ལས་ཁུངས་ཀྱི་ བཀོད་ཁྱབ་བཟོ་རིག་འགོ་དཔོན་སྦེ་ཡང་ ཕྱག་ཞུ་ཡོདཔ་ཨིན་པས།
ཨ་ལོ་༢ ཀྱི་ ཨ་པ་ ཤེས་རབ་ཕུན་ཚོགས་ཀྱིས་ གསར་སྤང་དང་ བཀྲིས་སྒང་ ལྷུན་རྩེ་ སྤུ་ན་ཁ་རྫོང་ཁག་ཚུ་ནང་ བཀོད་ཁྱབ་བཟོ་རིག་འགོ་དཔོན་སྦེ་ ཕྱག་ཞུ་ཡོདཔ་ད་ ཁོ་གིས་ ཐའི་ལེནཌ་ཨེ་ཤི་ཡཱན་འཕྲུལ་རིག་སྤེལ་ཁང་ལས་ ཞི་བའི་བཟོ་རིག་ནང་ གཙུག་ལག་ཤེས་ཚད་ མཐར་འཁྱོལ་ཡོདཔ་ཨིན་པས།
ཁོ་གིས་ བཀྲིས་ཐང་-མགར་ས་དང་ ལྷུན་རྩེ་ཤིང་མཁར་-གོར་གཱན་གྱི་ འཁོར་ལམ་བསལ་ནིའི་ནང་ཡང་ འབྲེལ་གཏོགས་འབད་ཡོདཔ་ཨིན་པས།
ཧེ་མའི་འབྲུག་རྒྱང་བསྒྲགས་ལས་འཛིན་གྱི་ གནས་ཚུལ་རྩོམ་སྒྲིག་དང་ ཞིབ་འཚོལ་འགོ་དཔོན་གོངམ་ ཌམ་བར་ཀུ་མར་ གི་མི་རེ་གིས་ རྩི་རང་སྟོད་-པ་ཏ་ལི་འདེམས་ཁོངས་ལས་ དོ་འགྲན་འབད་ནི་ཨིནམ་ད་ ཁོ་ར་ འཕྲལ་ཁམས་ཅིག་ཁར་ འགོ་འདྲེན་འཐབ་མི་ རྒྱལ་ཡོངས་ཚོགས་སྡེ་གི་ གདམ་ངོའི་འཛོམས་འདུ་སྐབས་ གདམ་འཐུ་གྲུབ་མ་ཚུགསཔ་ཨིན་པས།
ཌམ་བར་གྱིས་ མཇུག་ར་ ཡུ་ནིགསི་གྲོས་སྟོན་དང་གཅིག་ཁར་ བརྡ་བརྒྱུད་གྲོས་སྟོན་པ་སྦེ་ ཕྱག་ཞུ་ཡོདཔ་ད་ ཁོ་ལུ་ བརྡ་དོན་དང་ ནང་རིག་ནང་ གཙུག་ལག་ཤེས་ཚད་ ཡོདཔ་ཨིན་པའི་གནས་ཚུལ།
སྐད་སྒྱུར་ སྐལ་བཟང་དབང་ཕྱུག།

robotstxt: allowed

filter: keep


text:
༉ འབྲུག་རྒྱལ་ཁབ་ནང་ ད་ཚུན་ གྱི་བར་ན་ ནད་ཡམས་ཀོ་ར་ན་བའེ་རཱསི་༼Covid-19༽ ཐོབ་མི་ འབྲུག་མི་༣ ལས་བརྒལ་མེད་རུང་ ཕྱི་རྒྱལ་ལུ་ ལཱ་འབད་མི་དང་ ཤེས་ཡོན་སྦྱང་མི་ འབྲུག་མི་བསྡོམས་༡༤ ལུ་ ནད་འབུབ་ཐོབ་སྟེ་ཡོདཔ་ཨིན་པས། དེ་ཡང་ ཕྱི་རྒྱལ་ལུ་ འབྲུག་མི་༡༤ ལུ་ ཀོ་བིཌ་-༡༩ ཐོབ་སྟེ་ཡོད་པའི་སྐོར་ …རྒྱས་པར་ལྷག། »
ཕྱི་མི་ནང་སྐྱོད་ལས་ཁུངས་ཀྱིས་ ཁྲིམས་འགལ་འབད་མི་ཚུ་ལུ་ ཉེས་ཁྲིམས་དམ་དམ་བཀལ་ནི།
༉ ཕྱི་མི་ནང་སྐྱོད་ལས་ཁུངས་ཀྱིས་ ས་མཚམས་བདའ་སྟེ་ འབྲུག་གི་ཕྱི་མི་ནང་སྐྱོད་བཅའ་ཁྲིམས་དང་ སྒྲིག་གཞི་ཚུ་ལུ་ མ་གནས་མི་ ཁྲིམས་འགལ་པ་ཚུ་ལུ་ ཉེས་བྱ་དང་ ཉེས་ཁྲིམས་ཚུ་ དམ་དམ་བཀལ་ནི་ཨིན་ཟེར་ ཉེན་བརྡ་འབདཝ་ཨིན་པས། ལས་ཁུངས་ཀྱིས་ མི་མང་གསལ་བསྒྲགས་ནང་ བཀོད་མི་དང་འཁྲིལཝ་ད་ ཀོ་བིཌ- ༡༩ གི་ནད་གཞི་ལས་འབྱུང་བའི་ ཉེན་ཁ་མར་ཕབ་འབད་ནི་དང་ ནད་གཞི་འདི་ རྒྱལ་ཁབ་ནང་ན་ …རྒྱས་པར་ལྷག། »
ནད་ཡམས་ཀོ་རོ་ན་བའེ་རཱསི་༼COVID-19༽ གི་ དུས་མཐུན་གནས་ཚུལ།
༉ ཕྱི་རྒྱལ་ལས་ རྒྱལ་ཁབ་ནང་འོང་མི་ འབྲུག་མི་ཚུ་གིས་ ནད་འབུབ་འབག་འོང་ནིའི་ གནོད་ཉེན་སྦོམ་ཡོད་ཟེར་ བློན་ཆེན་ཌོག་ཌར་བློ་གྲོས་ཚེ་རིང་གིས་ ད་རིས་ གནས་ཚུལ་ཞལ་འཛོམས་ནང་གསུངས་ཡི། བློན་ཆེན་གྱིས་འབད་བ་ཅིན་ འབྲུག་འདི་ ནད་ཡམས་དང་འབྲེལ་བའི་ ཚབས་ཆེན་གྱི་གནས་རིམ་ ལི་ཝང་ངམ་ ཚད་ལྡན་གྱི་ བར་ཆད་ནང་ཡོད་ཟེར་ཨིན་པས། འགྲུལ་པ་ཚུ་ལུ་ཞུ་བསྐུལ། རྒྱལ་ཁབ་ནང་ ཀོ་བིཌ་-༡༩ …རྒྱས་པར་ལྷག། »
དབང་འདུས་ཕོ་བྲང་དང་ ཕུན་ཚོགས་གླིང་ཁྲོམ་སྡེའི་ སློབ་གྲྭ་ཚུ་ སྒོ་བསྡམ་ནི།
༉ བློན་ཆེན་ཡིག་ཚང་གིས་ གསལ་བསྒྲགས་འབད་མིའི་ནང་ དབང་འདུས་ཕོ་བྲང་རྫོང་ཁག་དང་ ཕུན་ཚོགས་གླིང་ཁྲོམ་སྡེ་འོག་ལུ་ཡོད་མི་ སློབ་གྲྭ་ཚུ་ སྤྱི་ཟླ་༣ པའི་ཚེས་༩ ལས་༡༥ ཚུན་ སྒོ་བསྡམ་ནི་ཟེར་ཨིན་པས། དེ་ཡང་ གཞུང་གིས་ ནད་ཡམས་ཀོ་རོ་ན་བའེ་རཱསི་(COVID-19) གི་ གནོད་ཉེན་ཚུ་ལུ་ ལྟ་རྟོག་དམ་སྒྲིང་དང་ སྔོན་འགོག་གི་ བརྩོན་ཤུགས་བསྐྱེད་བཞིན་དུ་ཡོད་པའི་ ནམ་དུས་ལུ་ …རྒྱས་པར་ལྷག། »
ཀོ་རོ་ན་བའེ་རཱསི་ནད་འབུབ་མེད་པའི་གྲུབ་འབྲས།
༉ དུས་ཡུན་ཆུ་ཚོད་༢ ཀྱི་ཧེ་མར་ བློན་ཆེན་ཡིག་ཚང་ལས་ གནས་ཚུལ་གསར་བཏོན་འབད་མི་དང་འཁྲིལཝ་ད་ བཀྲིས་སྒང་ལུ་ ཀོ་རོ་ན་བའེ་རཱསི་(COVID-19) ཐོབ་ཡོད་པའི་ དོགས་པ་ཅན་གྱི་ དཔེ་ཚད་དེ་ གསར་སྦིས་ཐང་རྒྱལ་འཛིན་ནད་རིགས་བཀག་འཛིན་ལྟེ་བ་གིས་ བརྟག་དཔྱད་འབད་བའི་སྐབས་ ནད་འབུབ་མེད་པའི་ མངོན་གསལ་བྱུང་ནུག་ཟེར་ཨིན་པས། དཔེ་ཚད་དེ་ བུམ་ཐང་ལས་ གནམ་གྲུ་ནང་ འབག་འོང་སྟེ་ ལྟེ་བའི་ནང་ ད་རིས་དྲོ་པའི་ཆུ་ཚོད་༩.༢༣ …རྒྱས་པར་ལྷག། »
དཔེ་དེབ་རྩོམ་པ་པོ་ ལོག་སྟེ་ར་ དོ་དམ་འོག་ལུ་བཏང་ཡོདཔ།
༉ ད་རིས་དྲོ་པར་ ཀྲོང་གསར་རྫོང་ཁག་ཁྲིམས་འདུན་གྱིས་ སྟག་རྩེ་མཐོ་རིམ་སློབ་གྲྭའི་ ལེགས་སྦྱར་བ་བགྲེསཔ་དེ་གི་ གློད་གྲོལ་ཆ་མེད་བཏང་སྟེ་ ལོག་སྟེ་ར་ ཁྲིམས་སྲུང་འགག་སྡེའི་ དོ་དམ་འོག་ལུ་ བཞག་དགོ་པའི་ བཀའ་རྒྱ་གནང་ནུག། དེ་ཡང་ བརྡབ་གསིག་འཁྲིག་ཆགས་ཀྱི་ རྩོད་བཤེར་ནང་ ཉེས་འཛུགས་ཅན་གྱིས་ དཔེ་དེབ་ཊར་ནིང་པོནཊ་ཟེར་མི་ཅིག་ རྩོམ་སྒྲིག་དང་ པར་སྐྲུན་འབད་དེ་ མི་མང་ལུ་བཙོང་ནི་ འགོ་བཙུགས་མི་དེ་ …རྒྱས་པར་ལྷག། »
ཇོ་མོ་གཙང་ཁ་ལུ་ ཁྱིམ་དང་སྦྲགས་ བུཚ་ཅིག་འཚིགས་ཡོདཔ།
༉ ཁ་ཙ་ བསམ་གྲུབ་ལྗོངས་མཁར་ལུ་ ཐོག་ཚད་༡ འབད་མི་ཁྱིམ་ཅིག་ལུ་ མེ་རྐྱེན་བྱུང་མི་དེ་ནང་ སྐྱེས་ལོ་༨ ལང་མི་ བུཚ་ཅིག་ འཚིགས་ཡོདཔ་ད་ རྐྱེན་ངན་དེ་ ནུབ་མོའི་ཆུ་ཚོད་༡༠:༢༥ དེ་ཅིག་ཁར་ ཇོ་མོ་གཙང་ཁ་འབྲུག་འགྲེམ་ཡིག་ཚང་གི་ ཉེ་འདབས་ལུ་ བྱུང་ཡོདཔ་ཨིན་པས། གནས་ཚུལ་བྱིན་མི་ཚུ་དང་འཁྲིལཝ་ད་ མེ་རྐྱེན་དེ་ སྤྱ་རྩི་པེམ་འབར་ལས་ བྱུང་ཡོད་པའི་ …རྒྱས་པར་ལྷག། »
རྒྱལ་ཡོངས་དུས་ཆེན་ཐེངས་༡༡༢ པ་བརྩི་སྲུང་ཞུ་སར་ འབྲུག་མི་ག་ར་གིས་ བཅའ་མར་གཏོགས་གནང་།
ལྷ་ོཨེ་ཤི་ཡཱན་རྩེད་རིགས་འགྲན་བསྡུར་ནང་ འབྲུག་གིས་ ལི་གི་རྟགས་མ་༢ ཐོབ་ཡོདཔ།
༉ ཁ་ཙ་ ནེ་པཱལ་གྱི་རྒྱལ་ས་ ཀཱཐ་མཱན་ཌུ་ལུ་ ལྷ་ོཨེ་ཤི་ཡཱན་རྩེད་རིགས་འགྲན་ བསྡུར་ཐེངས་༡༣ པའི་རྩེད་འགྲན་ནང་ འབྲུག་ལས་ ཚེ་རིང་དབྱངས་ཅན་གྱིས་ ཊའེ་ཀཱོན་ཌོ་འགྲན་བསྡུར་འབད་མི་ལས་ ཨང་༣ པ་ཐོན་པའི་གསོལ་རས་ ལི་གི་རྟགས་མ་ཐོབ་ཡོདཔ་མ་ཚད་ ཀ་རི་ཊི་འགྲན་བསྡུར་ནང་ ཤེས་རབ་དབང་ཕྱུག་གིས་ཡང་ ལི་གི་རྟགས་མ་ཐོབ་ཡོད་པའི་གནས་ཚུལ།རྒྱས་པར་ལྷག། »
གནམ་གྲུ་ཧེ་ལི་ཀོབ་ཊར་གྱི་ ཐུག་རྐྱེན་ནང་ དེད་དཔོན་དང་ དེད་དཔོན་ལས་རོགས་ལུ་ཤི་རྐྱེན།
༉ ད་རིས་ ཆུ་ཚོད་དག་པ་ཅིག་གི་ཧེ་མར་ གནམ་གྲུ་ཧེ་ལི་ཀོབ་ཊར་ཅིག་ བཀྲ་ཤིས་སྒང་ཡོན་ཕུ་ལ་ནང་འཁོད་གནམ་གྲུ་ཐང་གི་ ཉེ་འདབས་ལུ་ ཁེངས་སྟོང་མ་ཎིའི་ སྒང་ཏོག་གུ་ ཐུག་རྐྱེན་བྱུངམ་ལས་ འབྲུག་གི་བསྟན་སྲུང་དམག་མིའི་ འགོ་དཔོན་ཅིག་དང་ རྒྱ་གར་གྱི་ འགོ་དཔོན་ཅིག་ ཁ་འཐུམ་མར་ བསད་ཡོདཔ་ཨིན་པས། རྒྱ་གར་དམག་སྡེའི་ ཧེ་ལི་ཀོབ་ཊར་དེ་ ཡོན་ཕུ་ལ་ལུ་ ཆགས་ནི་གི་དོན་ལས་ མར་འབབ་པའི་སྐབས་ …རྒྱས་པར་ལྷག། »


text:
ལོ་ལྔའི་འཆར་གཞི་ ༡༢ པའི་ནང་ལུ་ རྒྱ་གར་གཞུང་གི་གྲོགས་རམ་འོག་ལུ་ ལས་འགུལ་ལྟ་རྟོག་ཚོགས་ཆུང་གི་ཞལ་འཛོམས་གྲ་སྒྲིག་ནང་ལུ་ ལས་རིམ་དང་འཁྲིལ་དགོ་པའི་གྲོགས་རམ་ལས་འགུལ་གྱི་ མཉམ་འབྲེལ་ཞལ་འཛོམས་འདི་ཚོགས་པའི་བསྒང་ཡོད། ལས་རིམ་དང་འཁྲིལ་དགོ་པའི་གྲོགས་རམ་ལས་འགུལ་ནང་ལུ་ དངུལ་ཀྲམ་ས་ཡ་ ༢༨༠༠༠.༠༠ བགོ་ཀྲམ་འབད་དེ་ཡོད་མི་ནང་ལུ་ འབྲུང་གཞུང་གི་གཙོ་རིམ་ཆེ་བའི་ལས་འགུལ་ ༨༢ ཡོདཔ་དང་ དེ་ཡང་ ལམ་སྲོལ་ གསོ་བ་ ཤེས་རིག་ འཁོར་ལམ་དང་ཟམ་ཚུ་ འཐུང་ཆུ་ བརྡ་དོན་བརྒྱུད་འབྲེལ་དང་འཕྲུལ་རིག་ སོ་ནམ་ཞིང་ལམ་ དཔལ་འབྱོར་དང་རྩེད་རིག་ལས་སྡེ་ཚུ་ཚུད་དེ་ཡོད།
ལས་འགུལ་བསྐྱར་ཞིབ་ཞལ་འཛོམས་ནང་ལུ་ ཐིམ་ཕུག་ལུ་་ཡོད་པའི་ རྒྱ་གར་གྱི་སྐུ་ཚབ་ཡིག་ཚང་ལས་འགོ་དཔོན་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ལས་རིམ་དང་འཁྲིལ་དགོ་པའི་གྲོགས་རམ་ལས་འགུལ་ལག་ལེན་འཐབ་མི་ སྡེ་ཚན་དང་ལས་སྡེ་ཚུ་གིས་གྲལ་གཏོགས་མཛད་གནང་ཡི།
ད་ལྟོ་འབད་བཞིན་ཡོད་པའི་ ལས་རིམ་དང་འཁྲིལ་དགོ་པའི་གྲོགས་རམ་ལས་འགུལ་ཚུ་ བསྐྱར་ཞིབ་འབད་དགོ་མི་དེ་ཡང་ ལས་འགུལ་གྱི་གྲུབ་འབྲས་ཀྱི་གནས་སྟངས་ཚུ་ཤེས་ཐབས་དང་ ལས་འགུལ་ལག་ལེན་འཐབ་པའི་སྐབས་ལུ་འབྱུང་མི་གདོང་ལེན་ཚུ་ཧ་གོ་ཐབས་ལུ་ཨིན་པས། ལས་རིམ་དང་འཁྲིལ་དགོ་པའི་གྲོགས་རམ་ལས་འགུལ་ཚུའི་ མཉམ་འབྲེལ་བསྐྱར་ཞིབ་ནང་ལུ་ ནད་ཡམས་ཀྱིས་གདོང་ལེན་སྦོམ་བྱུང་སྟེ་རང་འབད་རུང་ ལས་འགུལ་གྱི་གྲུབ་འབྲས་འདི་སྦོམ་འཐོན་ཡོདཔ་སྦེ་ཤེས་རྟོགས་བྱུང་ནུག། ལོ་ལྔའི་འཆར་གཞི་ ༡༢ པའི་ནང་ལུ་ ལས་རིམ་དང་འཁྲིལ་དགོ་པའི་གྲོགས་རམ་ལས་འགུལ་ ༨༢ ཆ་འཇོག་གྲུབ་ཡོད་ས་ལས་ ལས་འགུལ་ ༡༦ འདི་མཐར་འཁྱོལ་ཅན་སྦེ་མཇུག་བསྡུ་ཡོདཔ་དང་ ལྷག་ལུས་ལས་འགུལ་ ༡༦ ཡོད་མི་འདི་ཡང་ ལག་ལེན་འཐབ་བཞིན་ཡོད་མི་ཚུ་ཡང་ ཧ་ལམ་གྲུབ་ནིའི་གནས་ཚད་ལུ་ལྷོད་ཡོད་པའི་ཁར་ ལས་འགུལ་མང་ཆེ་ཤོས་ཅིག་མཇུག་བསྡུ་གུར་ལྷོད་དེ་ཡོདཔ་ཨིན། ལས་འགུལ་ཚུ་ཡང་ཆ་མཉམ་ར་ ལོ་ལྔའི་འཆར་གཞི་ ༡༢ པ་མཇུག་བསྡུཝ་ད་ལུ་ མཇུག་བསྡུ་ཚུགས་པའི་རེ་བ་ཡོད།
ལས་འགུལ་བསྐྱར་ཞིབ་ཞལ་འཛོམས་འདི་ སྤྱི་ལོ་ ༢༠༢༢ སྤྱི་ཟླ་ ༦ པའི་ཚེས་ ༡༣ ལུ་འགོ་བཙུགས་ཡོད་མི་འདི་ སྤྱི་ལོ་ ༢༠༢༢ སྤྱི་ཟླ་ ༦ པའི་ཚེས་ ༢༧ ལུ་མཇུག་བསྡུ་ནི་ཨིན།


text:
༉ ཁ་ཙ་ སྤྱི་ཚོགས་ལྷན་བཞུགས་ནང་ སྤྱི་ལོ་༢༠༡༠ ལས་༢༠༡༦ གི་བར་ན་ བསྣར་འགྱངས་སྦེ་ལུས་མི་ རྩིས་འགྲིག་འབད་མ་ཚུགས་པའི་ མ་དངུལ་ཚུ་ ལོ་༡ གི་ནང་འཁོད་ལུ་ མཇུག་བསྡུ་དགོ་པའི་ གྲོས་ཐག་བཅད་ཅི།
དམངས་རྩིས་ཚོགས་ཆུང་གིས་ གནད་དོན་དེ་ དུས་ཅི་སྤྱི་ཟླ་༡༠ པའི་ཚེས་༣༠ གི་ནང་འཁོད་ལུ་ འབྲེལ་ཡོད་ལྷན་ཁག་དང་ ལས་སྡེ་ཁག་ཚུ་གིས་ འགན་ཁུར་འབག་སྟེ་ བསལ་མ་ཚུགས་པ་ཅིན་ མི་དམངས་སྙན་གསན་ཚུ་ ག་དེ་མང་མང་ འབད་ནི་ཟེར་ཞུ་ཡི།
དེ་མ་ཚད་ ཚོགས་ཆུང་གིས་ རྩིས་ཞིབ་དབང་འཛིན་དང་ རྩིས་འགྲིག་འབད་ནིའི་ནང་ འབྲེལ་བ་ཡོད་མི་ ལྷན་ཁག་དང་ ལས་སྡེ་ཁག་ ཚུ་ལུ་ ཞག་དུས་བྱིན་ནི་སྦེ་ ཐག་བཅད་ཡོད་པའི་སྐོར་ལས་ཞུ་ཡི།
དེ་ལུ་ ལྡོག་ཕྱོགས་འགོ་ཁྲིདཔ་ པདྨ་རྒྱ་མཚོ་གིས་ ལས་སྡེ་དང་ལྷན་ཁག་ཚུ་ལུ་ རྩིས་འགྲིག་མ་འབད་བའི་སྐོར་ལས་ ཧེ་མ་ཡང་ འགན་ཁུར་བཀལ་བཞིན་དུ་ཡོདཔ་ལས་ ད་ལས་ཕར་ རྩིས་འགྲིག་མ་འབད་བ་ཅིན་ འགན་འཁྲི་དེ་ ག་ལུ་ཕོགཔ་ཨིན་ན་ འཁོད་དགོཔ་འདུག་ཟེར་ཞུ་ཡི།
ཁོ་གིས་ ཚོགས་ཐེངས་གཉིས་པའི་ ཚོགས་རིམ་༦ པ་དང་༨ པའི་ནང་ གྲོས་ཐག་བཅད་མི་ལྟར་ འགན་འཁྲི་དེ་ དམངས་རྩིས་ཚོགས་ཆུང་ལུ་བཀལ་ཏེ་ རྩིས་འགྲིག་གི་དུས་ཡུན་ ཚོགས་ཆུང་གིས་བཟོ་མི་ལུ་མེན་པར་ སྤྱི་ལོ་༢༠༡༩ ཟླ་༣ པའི་ཚེས་༣༡ ཚུན་བྱིན་པ་ཅིན་ འོས་འབབ་འདུག་ཟེར་ཞུ་ཡི།
དེ་ཡང་ ཚོགས་ཆུང་གིས་བྱིན་མི་ དུས་ཡུན་དེ་ གནས་སྐབས་གཞུང་གི་སྐབས་ལུ་ ཚུད་ནི་དེ་གིས་ གཞུང་དེ་གིས་ རྩིས་འགྲིག་འབད་མ་བཏུབ་མིའི་སྐོར་ལས་ སྙན་གསན་འབད་དགོ་མི་ཚུ་ ག་དེ་སྦེ་འབད་འོང་ག་ སླབ་མི་ཚུགས་ནི་མས་ཟེར་ཞུ་ཡི།
ཁྱད་ལྡན་གྱི་འཐུས་མི་ བཀྲིས་དབང་མོ་གིས་ ཚོགས་ཆུང་གིས་ དུས་ཡུན་ཟླཝ་༦ བྱིན་ཏེ་ཡོདཔ་ལས་ རྩིས་འགྲིག་འབད་མ་ཚུགས་མི་དེ་ དཀའ་ངལ་ག་ཅི་ལུ་བརྟེན་ཨིན་ན་ ཚོགས་ཁང་ནང་ གསུང་གྲོས་མ་གནང་པ་ཅིན་ དཀའ་ངལ་བསལ་ཚུགས་ནི་དེ་ ལཱ་ཁག་འོང་ཟེར་ཞུ་ཡི།
དེ་འབདཝ་ལས་ མོ་གིས་འབད་བ་ཅིན་ ལས་སྡེ་དང་ལྷན་ཁག་ཚུ་གིས་ དོན་ཅན་སྦེ་ར་ རྩིས་འགྲིག་མ་འབད་བར་ བཞག་བཞགཔ་མེན་པར་ ཁོང་ལུ་ཡང་ དཀའ་ངལ་ཚུ་ཡོདཔ་ལས་ ཚོགས་ཁང་གིས་ དཀའ་ངལ་ཚུ་ག་ཅི་ཡོདཔ་ཨིན་ན་ སེལ་ཐབས་འགྲིག་པ་ཅིན་ དེ་གིས་ མ་འོངས་པའི་ནང་ཡང་ དེ་བཟུམ་མའི་ གནས་སྟངས་འཐོན་ནི་ལས་ སྔོན་འགོག་འབད་ཚུགསཔ་ལས་ ད་ལྟོ་ལས་ གྲ་སྒྲིག་འབད་ཚུགས་ནི་མས་ཟེར་ཞུ་ཡི།
ཚོགས་ཆུང་གིས་འབད་རུང་ ཐབས་ཤེས་དང་ལམ་སྟོན་ཚུ་ ག་ཅི་བཏོན་པ་ཅིན་ དྲག་ནི་ཨིན་ན་ཚུ་ བལྟ་དགོཔ་འདུག་ཟེར་ཨིནམ་ད་ རྩིས་ཞིབ་དབང་འཛིན་གྱིས་ རྩིས་ཞིབ་འབད་བའི་སྐབས་ རྩིས་འགྲིག་འབད་མ་ཚུགས་མི་དེ་ ལམ་སྟོན་དང་ ལྟ་རྟོག་ལེགས་ཤོམ་མེད་པའི་ སྐྱོན་བཀོད་དེ་འདུག་ཟེར་ཞུ་ཡི།
སྤ་རོ་ ལམ་གོང་ཝང་ལྕང་གི་འཐུས་མི་ མཁའ་འགྲོ་དབང་ཕྱུག་གིས་ ཁོ་ར་ བསྟན་རྒྱས་ལྷན་ཁག་དང་ ཕྱི་འབྲེལ་ལྷན་ཁག་ནང་ སྡོད་པའི་སྐབས་ དེ་བཟུམ་མའི་དཀའ་ངལ་ཡོད་མི་དེ་ བསལ་ནིའི་དོན་ལུ་ ཐབས་ཤེས་བཏོན་ཏེ་ འབད་ཚུགས་རུང་ ལ་ལོ་ཅིག་ རྩ་ལས་རྩིས་འགྲིག་འབད་མ་ཚུགས་པའི་ཁར་ ལ་ལོ་བདའ་ཟུན་མ་ཚུགས་པའི་ གནས་སྟངས་ཡང་ཡོད་རུང་ ལོ་༢ དེ་ཅིག་གི་ནང་འཁོད་ལུ་ སེལ་ཐབས་འབད་ཚུགས་ཡི་ཟེར་ཞུ་ཡི།
དེ་བཟུམ་སྦེ་ ཚོགས་ཆུང་རྐྱངམ་གཅིག་ལུ་ འགན་ཁུར་བཀལ་བཞག་པ་ཅིན་ དཀའ་ངལ་དེ་ བསལ་ཚུགས་པའི་ འོས་འབབ་མེདཔ་ལས་ དུས་ཚོད་དེ་ རན་ཏོག་ཏོ་བྱིན་དགོཔ་གལ་ཆེ་ཟེར་ཞུ་ཡི།
པཱན་སྦང་གི་འཐུས་མི་ རྡོ་རྗེ་དབང་འདུས་ཀྱིས་ གནད་དོན་དེ་ ག་ར་ཁྲིམས་འདུན་ལུ་བཀལ་བ་ཅིན་ བཀལ་ཡང་མི་ཚར་ནི་ཨིནམ་ལས་ ཐབས་ཤེས་བཏོན་ཏེ་ གནད་དོན་དེའི་སྐོར་ལས་ བར་ན་ལས་ བློ་སླབ་མི་ ཁྲིམས་འདུན་སོགས་བཙུགས་དགོ་པའི་ བསམ་འཆར་ཞུ་ཡི།
མགར་ས་གི་ རྒྱལ་ཡོངས་ཚོགས་སྡེའི་འཐུས་མི་གསརཔ་ རྡོ་རྗེ་མཁའ་འགྲོ་གིས་ དཀའ་ངལ་དེ་ སེལ་ཐབས་འབད་ནི་ལུ་ ཞག་དུས་བྱིན་ཏེ་ འཕྲལ་འཕྲལ་སྦེ་ར་ ལྟ་རྟོག་འབད་དགོཔ་འདུག་ཟེར་ཞུ་ཡི།
ཀྲོང་གསར་ནུབ་སྦིས་སྟངས་སི་སྦྱིས་ཀྱི་འཐུས་མི་ དངོས་གྲུབ་བཟང་པོ་གིས་ ཚོགས་ཆུང་གི་གྲོས་འདེབས་དེ་ བློ་འདོད་མེད་པའི་གྲོས་འདེབས་བཟུམ་སྦེ་ མཐོངམ་མས་ཟེར་ཞུ་མི་དེ་ཡང་ དཀའ་ངལ་དེ་ ཧེ་མ་ལས་ཡོདཔ་ལས་ གྲོས་འདེབས་འབད་ཡི་ར་ ཕར་འཕུད་བཞག་སྟེ་ཡོདཔ་ལས་ ད་རུང་ ཚོགས་ཆུང་གིས་ཡང་ ཕར་འཕུད་དོ་བཟུམ་ཅིག་ལས་ མ་མཐོང་ཟེར་ཞུ་ཡི།
ཚོགས་ཆུང་གི་ཁྲི་འཛིན་འོགམ་ ངང་ལམ་གྱི་འདེམས་ངོ་ ཆོས་གྲགས་རྒྱ་མཚོ་གིས་ ད་རེས་ཀྱི་ གྲོས་འདེབས་འབདཝ་ད་ ཐེངས་གསུམ་འགྱོ་དོ་ཡོད་རུང་ ཚོགས་ཆུང་གིས་ ཕར་འཕུད་རྐྱབ་ནིའི་དོན་ལུ་ འབདཝ་རྩ་ལས་མེན་ཟེར་ཞུ་ཡི།
སྙན་ཞུ་དང་འཁྲིལཝ་ད་ སྤྱི་ལོ་༢༠༡༠ པའི་ ཚོགས་ཐེངས་༡༠ པ་ཚུན་ རྩིས་འགྲིག་འབད་མ་ཚུགས་པའི་ དངུལ་ཀྲམ་ས་ཡ་༣.༣༦༠ ཡོད་མི་ལས་ སྤྱི་ལོ་༢༠༡༨ ཟླ་༣ པའི་ཚེས་༣༡ ཚུན་ དངུལ་ཀྲམ་ས་ཡ་༠.༠༠༣ རྩིས་འགྲིག་འབད་ཚུགས་ཏེ་ཡོདཔ་ཨིན་པས།
སྤྱི་ལོ་༢༠༡༡ ལོ་ནང་ རྩིས་རྙོགས་ལྷག་ལུས་དངུལ་ཀྲམ་ས་ཡ་༢༡༢.༨༣༥ ཡོད་མི་ལས་ ད་ཚུན་ དངུལ་ཀྲམ་ས་ཡ་༡༦.༤༩༣ རྩིས་འགྲིག་འབད་ཚར་ཡོདཔ་ད་ སྤྱི་ལོ་༢༠༡༢ ལུ་ དངུལ་ཀྲམ་ས་ཡ་༢༠.༠༥༤ དང་ སྤྱི་ལོ་༢༠༡༣ ལུ་ དངུལ་ཀྲམ་ས་ཡ་༤༢.༩༥༩ དང་སྤྱི་ལོ་༢༠༡༤ ལུ་ དངུལ་ཀྲམ་ས་ཡ་༡༨༠.༤༧༦ ཡོད་མི་ཚུ་ལས་ ད་ཚུན་ རྩིས་འགྲིག་དུམ་གྲ་རེ་ འབད་ཚར་ཡོདཔ་ཨིན་པས།
ཨིན་རུང་ ཚོགས་ཁང་གིས་ གྲོས་བསྟུན་ཐོག་ལས་ ཁ་ཙ་ལས་འགོ་བཙུགས་ ལོ་༡ གི་ནང་འཁོད་ལུ་ རྩིས་འགྲིག་ལྷག་ལུས་ཚུ་ སེལ་ཐབས་ཚོགས་ཆུང་གིས་ འགྲིག་དགོ་པའི་ ཐག་བཅད་ཡོད་པའི་གནས་ཚུལ།
བཀྲིས་བསྟན་འཛིན།


text:
ཤར་ཕྱོགས།
ཤར་ཕྱོགས་ནི་ས་ཁམས་རིག་པའི་ནང་ཁ་ཕྱོགས་མཚོན་བྱེད་ཞིག་རེད།
ཤར་ཕྱོགས་པ་[རྩོམ་སྒྲིག]
- Language
- Edit
- ཤར་ཕྱོགས་པ་ནི། སྤྱིར་ང་བཅས་འབྲུག་རྒྱལ་ཁབ་ནང་ལུ་ ཤར་ཕྱོགས་ཀྱི་མི་རིགས་ལུ་ “ཚངས་ལ་” ཟེར་བའི་མིང་གི་ཐ་སྙད་བྱུང་ཚུལ་དུམ་གྲ་ཅིག་ཞུ་བ་ཅིན། ཤར་ཕྱོགས་པ་ཚངས་ལ་ཟེར་བའི་ལོ་རྒྱུས་འདི་ ཧེ་མ་མཁས་མཆོག་ཚུ་གིས་ ཀི་དེབ་ནང་ལུ་བཀོད་དེ་ཡོད་པའི་ལོ་རྒྱུས་གོ་རུང་ དཔེ་མཛོད་ཁང་དང་ཡིག་རྙིང་རྒྱལ་རབས་ལ་སོགས་པ་ ག་ཅི་ནང་ལས་ཡང་མཇལ་མ་ཚུགས་ཟེར་ཞུ་ནི། ཨིན་རུང་ མ་མཐོང་ཕྱིར་ན་མེད་པ་མིན།། ཟེར་དོ་བཟུམ་སྦེ་ རང་གིས་མ་མཐོང་ནི་འདི་གིས་ མིན་འདུག་ཟེར་མེན་པར་ ག་དེམ་ཅིག་སྦེ་ཤུལ་མའི་ཞིབ་འཚོལ་པ་ཚུ་གིས་ བདེན་དཔྱད་གནང་ནིའི་དོན་ལུ་ གཡུས་ཁའི་ཕམ་རྒན་ཤོས་ཚུ་གི་རྣ་རྒྱུན་དང་ རང་གི་ཞིབ་དཔྱད་སྙན་ཞུ་དུམ་གྲ་ཅིག་ཞུ་བ་ཅིན། ཚངས་ལ་ཟེར་བའི་ལོ་རྒྱུས་གཉིས་སྦེ་བཤད་སྲོལ་འདུག དེ་ཡང་ ཁ་སྐད་ལུ་གཞི་བཞག་སྟེ་མིང་བཏགས་ཚུལ་དང་ གང་ཟག་ལུ་གཞིར་བཞག་གཉིས་ལས་ དང་པ། ཤར་ཕྱོགས་འཁོར་ལོ་རྩིབས་བརྒྱད་ཀྱི་ ཁ་སྐད་མང་ཤོས་ཅིག་ནང་ སཾ་སྐྲྀ་ཏ་ལེགས་སྦྱར་ལྷའི་སྐད་ཡོདཔ་ལས་ འཇིག་རྟེན་གྱི་མོས་པོ་ནི་ ལྷ་ཚངས་པ་ཨིནམ་ལས་ ལྷ་ཚངས་པའི་ཁ་སྐད་སླབ་ནི་འདི་གིས་ ཤར་ཕྱོགས་པ་ཚངས་ལ་ཟེར་སླབ་ཨིན། ༢.༡ ལྷ་སྲས་གཙང་མའི་གདུང་རིགས་ལས་མཆེད་པའི་ རྒྱུ་མཚན་གྱིས་ གཙང་ལྷའི་སྒྲ་ཉམས་ནས་ ཤར་ཕྱོགས་པ་ཚངས་ལ་ཟེར་སླབ་ཨིན་པའི་ལོ་རྒྱུས་གཉིས་ལས་ ང་གིས་འབད་བ་ཅིན་ ལོ་རྒྱུས་གཉིས་པ་འདི་ ར་ཁུངས་བཟང་དོ་བཟུམ་མཇལཝ་མས། དེ་ཡང་་་་་་་་ ༡༽ གཙང་ལྷའི་སྒྲ་ཉམས་མི་ལུ་ ཚངས་ལ། ༢༽ ཚངས་ཟམ་ཟེར་ ད་ལྟོའི་བར་ན་ཡང་ གཡང་རྩེ་རམ་སྦྱར་དང་ བཀྲིས་སྒང་གི་བར་ན་ཡོདཔ་ལས་ ལྷ་སྲས་གཙང་མའི་ཕེབས་ལམ་གྱི་ཟམ་པ་ལུ་ ཚངས་ཟམ། ༣༽ ཚངས་སྲས་དཔོན་གྱི་བརྒྱུད་པ་ལུ་ ཚངས་ལ་མཁོ་ཆེ་ཟེར་བའི་ཐ་སྙད་ཚུ་ལས་ ཧིང་སང་ས་ཧ་གོ་ཚུགས་པས་ཟེར་ཞུ་ནི། ༣.༡ ཤར་ཕྱོགས་འཁོར་ལོ་རྩིབས་བརྒྱད་ཀྱི་ ཁ་སྐད་མང་ཤོས་ཅིག་ནང་ སཾ་སྐྲྀ་ཏ་ལེགས་སྦྱར་ལྷའི་སྐད་ཡོདཔ་ཙམ་གྱིས་མི་འཐད་པའི་རྒྱུ་མཚན་ནི། ༡༽ ལྷོ་མཚམས་པའི་ཁ་སྐད་ལུ་ཡང་ ལེགས་སྦྱར་ལྷའི་སྐད་ཡོདཔ་ལས་ ལྷོ་མཚམས་པ་ཡང་ཤར་ཕྱོགསཔ་ཨིནམ་ཐལ་ནི། ༢༽ རྒྱ་གར་གྱི་མངའ་འོག་སྦས་ཡུལ་པདྨ་བཀོད་པ་དང་ མོན་ཏ་ཝང་ཤར་བུམ་དི་ལ་ཚུ་ནང་ཡང་ ཤར་ཕྱོགས་པའི་ཁ་སླབ་མི་ཡོད་རུང་ ཁོང་ཚུ་ལུ་ རྩེང་མི་ཟེར་སླབ་མ་གཏོགས་ ཚངས་ལ་ཟེར་མི་སླབ་དོ་ཡོདཔ་ལས་ ཧིང་སང་ས་ཧ་གོ་ཚུགས་པས་ཟེར་ཞུ་ནི། ད་རེས་ ང་གིས་ རྣམ་རྟོག་གི་ས་བོན་བཟུམ་བཀོད་དེ་ཡོད་མི་ལུ་ བསམ་འཆར་བཀོད་དེ་ བཀའ་དྲིན་བསྐྱང་གནང་། ཤར་ཕྱོགས་ཀྱི་ཕྱོགས་ལ་དབྱེ་ན་ ཤར་ཕྱོགས་འཁོར་ལོ་རྩིབས་བརྒྱད། དེའི་ངོ་སྤྲོད། ༡༽ ཀྲོང་གསར་ཆོས་འཁོར་རབ་བརྟེན་རྩེ་རྫོང་། ༢༽ བུམ་ཐང་བྱ་དཀར་རྫོང་། ༣༽ ལྷུན་རྩེ་རྫོང་། ༤༽ བཀྲིས་ཡང་རྩེ་རྫོང་། ༥༽ མོང་སྒར་རྫོང་། ༦༽ བཀྲིས་སྒང་རྫོང་། ༧༽ གཞལམ་སྒང་རྫོང་། ༨༽ པདྨ་དགའ་འཚལ་རྫོང་། བཅས་བརྒྱད་ཨིན། ( ཤར་ཕྱོགས་འཁོར་ལོ་རྩིབས་བརྒྱད་ཀྱི་ནང་གསེས་དབྱེ་བ་དང་བཅས་པའི་ངོ་སྤྲོད།) ༡༽ བྱ་དཀར་རྫོང་གི་ཆ་འོག་བུམ་ཐང་སྡེ་བཞི། ༢༽ ལྷུན་རྩེ་རྫོང་གི་འོག་ཀུར་སྟོད་མདོ་བཞི། ༣༽ བཀྲ་ཤིས་གཡང་རྩེ་ལུ་གཡང་རྩེ་ཚོ་ལྔ། ༤༽ བཀྲ་ཤིས་སྒང་ལུ་བཀྲ་ཤིས་སྒང་ཚོ་བཅུ། ༥༽ མོང་སྒར་རྫོང་གི་ཆ་འོག་གཞོང་སྒར་ཚོ་བདུན། ༦༽ གཞལམ་སྒང་མཁན་རིགས་རྣམ་གསུམ། ༧༽ པདྨ་དགའ་ཚལ་ལུ་གདུང་བསམ་མདོ་གསུམ། ༨༽ ཀྲོང་གསར་རྫོང་ཁག་མང་སྡེ་ཚོ་བཞི། (ཀྲོང་གསར་ཆོས་འཁོར་རབ་བརྟན་འདི། །ཤར་ཕྱོགས་རྩིབས་བརྒྱད་ལྟེ་བ་ཨིན།།)
གསལ་བཤད།[རྩོམ་སྒྲིག]
ལོ་རྒྱུས།[རྩོམ་སྒྲིག]
པར་རིས་བར་འཁྱམས།[རྩོམ་སྒྲིག]


text:
༉ འདས་པའི་ལོ་ནང་ ས་སྣུམ་གྱི་གོང་ཚད་ཚུ་ མར་བབས་སྦོམ་སྦེ་ར་ སོང་ཡོདཔ་ཨིན་རུང་ དུས་ཅི་འབདཝ་ད་ ལོག་སྟེ་ར་ ཧེ་མའི་གོང་ཚད་གུ་ རང་འཇགས་ལྷོད་ཡོདཔ་ཨིན་པས།
ཚོང་འབྲེལ་ལས་ཁུངས་ཀྱིས་ ཐོ་བཀོད་འབད་མི་དང་འཁྲིལཝ་ད་ ན་ཧིང་ སྤྱི་ཟླ་༡༡ པའི་ཚེས་༡༡ ལས་འགོ་བཙུགས་ཏེ་ ད་ལྟོ་ཚུན་ཚོད་ཀྱི་བར་ན་ ས་སྣུམ་གྱི་གོང་ཚད་ཐེངས་༡༣ བསྐྱར་བཟོ་འབད་ནུག།
འདས་པའི་ཟླཝ་༦ གི་ནང་འཁོད་ལུ་ ས་སྣུམ་པེ་ཊོལ་གྱི་གོང་ཚད་ ཚར་༩ ཡར་སེང་དང་ ཚར་༣ མར་ཕབ་འབད་ཡོདཔ་ཨིན་རུང་ ན་ཧིང་གི་ གོང་ཚད་དང་ཕྱདཔ་ད་ དངུལ་ཀྲམ་༨.༠༡ གིས་ ཡར་སེང་སོང་ནུག།
དེ་བཟུམ་སྦེ་ ས་སྣུམ་ཌི་ཟིལ་གྱི་ གོང་ཚད་ཡར་སེང་ཐེངས་༡༠ དང་ མར་ཕབ་ཚར་༣ འབད་བའི་ཤུལ་ལས་ ད་རེས་ ལི་ཊར་རེ་ལུ་ གོང་ཚད་དངུལ་ཀྲམ་༡༠.༡༧ ཡར་སེང་སོང་ནུག།
ད་ལྟོའི་གནས་སྟངས་ནང་ ས་སྣུམ་པེ་ཊོལ་ལི་ཊར་རེ་ལུ་ དངུལ་ཀྲམ་༦༢.༡༢ དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༦༠.༧༤ རེ་ སླབ་དོ་ཡོདཔ་ཨིན་པས།
ན་ཧིང་ སྤྱི་ཟླ་༡༡ པའིཚེས་༡༡ ལུ་ རྒྱ་གར་གཞུང་གིས་ ཁྲལ་ཡང་ཆག་འབད་མི་ལུ་བརྟེན་ འབྲུག་གཞུང་གིས་ ས་སྣུམ་པེ་ཊོལ་ལི་ཊར་རེ་ལུ་ དངུལ་ཀྲམ་༡༠.༢༩ མར་ཕབ་འབད་ཡོདཔ་ད་ ཌི་ཟིལ་ལི་ཊར་རེ་ལུ་ དངུལ་ཀྲམ་༧.༧༥ མར་ཕབ་འབད་ཡོད་པའི་ གསལ་བསྒྲགས་འབད་ཡོདཔ་ཨིན།
ན་ཧིང་ ས་སྣུམ་གྱི་གོང་ཚད་ མར་ཕབ་འབད་བའི་ཤུལ་ལས་ པེ་ཊོལ་ལི་ཊར་རེ་ལུ་ དངུལ་ཀྲམ་༥༤.༡༡ དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༥༠.༥༧ ལས་བརྒལ་ མི་གནས་དོ་ཡོདཔ་ཨིན།
རྒྱ་གར་གྱི་ བརྡ་བརྒྱུད་ཚུ་གིས་ སྙན་ཞུ་འབད་མི་དང་འཁྲིལཝ་ད་ རྒྱ་གར་ལུ་ པེ་ཊོལ་དང་ ཌི་ཟིལ་གྱི་གོང་ཚད་ཡར་སེང་སོང་མི་དེ་ ད་ལྟོ་ཚུན་ཚོད་ཀྱི་བར་ན་ མཐོ་ཤོས་ཅིག་ཨིན་ཟེར་ཨིནམ་ད་ དེ་སྦེ་ཡར་སེང་སོང་མི་དེ་ཡང་ ས་སྣུམ་ཐོན་སྐྱེད་འབད་མི་ ལས་སྡེ་ཚུ་ནང་ ས་སྣུམ་གྱི་ཐོན་སྐྱེད་ མར་བབས་འགྱོ་མི་ལུ་བརྟེན་ ཨིནམ་སྦེ་བཤད་ནུག།
ས་སྣུམ་གྱི་ གོང་ཚད་ཡར་སེང་འགྱོ་མི་དང་ རྒྱ་གར་གྱི་ རུ་པིའི་གནས་གོང་མར་བབས་འགྱོ་མི་དེ་གིས་ ས་སྣུམ་གྱི་རིགས་ཚུ་གི་ གོང་ཚད་ཡར་སེང་འགྱོ་འོང་ཟེར་ བཀོད་དེ་འདུག།
རེས་གཟའ་ཕུརཔ་ལུ་ རྒྱ་གར་མུམ་བཱའི་ལུ་ པེ་ཊོལ་ལི་ཊར་རེ་ལུ་ དངུལ་ཀྲམ་༨༤.༩༩ ལྷོད་ཡོདཔ་སྦེ་ རྒྱ་གར་གྱི་ བརྡ་བརྒྱུད་ཚུ་གིས་ སྙན་ཞུ་འབད་ནུག།
དེ་བཟུམ་སྦེ་ ཌི་ཟིལ་གྱི་གོང་ཚད་དེ་ཡང་ གོང་ཚད་མཐོ་ཤོས་ཅིག་ཨིནམ་ད་ སྤྱི་ཟླ་༥ པའི་ཚེས་༢༣ ལུ་ ཌི་ཟིལ་ལི་ཊར་རེ་ལུ་ དངུལ་ཀྲམ་༧༢.༧༦ ལྷོད་ཡོདཔ་ཨིན་པས།
ཐིམ་ཕུག་ལུ་ ས་མར་ཁུའི་གོང་ཚད་ ལི་ཊར་རེ་ལུ་ དངུལ་ཀྲམ་༣༡.༥༡ སླབ་དོ་ཡོདཔ་ད་ སྤྱི་ཟླ་༡ པའི་ཚེས་༡ དང་ཕྱདཔ་ད་ དངུལ་ཀྲམ་༢.༠༧ ཡར་སེང་སོང་ནུག།
འབྲུག་ས་སྣུམ་བཀྲམ་སྤེལ་ཁང་ནང་ ལཱ་འབད་མི་ ལས་བྱེདཔ་ཅིག་གིས་ སླབ་དོ་བཟུམ་འབད་བ་ཅིན་ ས་མར་ཁུའི་ གོང་ཚད་དེ་ ཉིན་བསྟར་བཞིན་དུ་ ཕྱེད་ཀྲམ་གྱི་ཐོག་ལས་ ཡར་སེང་འགྱོ་བཞིན་དུ་ སྡོདཔ་མས་ཟེར་ཨིན་པས།
ད་ལྟོ་ཚུན་ཚོད་ཀྱི་རིང་ ས་སྣུམ་པེ་ཊོལ་གྱི་གོང་ཚད་དེ་ ལི་ཊར་རེ་ལུ་ དངུལ་ཀྲམ་༦༥.༥༤ ཨིན་པའི་གནས་ཚུལ།
ཡེ་ཤེས་སྒྲོལ་མ།


text:
སྤྱི་ཚེས་༠༩-༠༢-༢༠༢༠ ལས་ ༡༧-༠༢-༢༠༢༠ ཚུན་བདུན་ཕྲག་གཅིག་གི་རིང་ལུ་ བཀྲིས་སྒང་རྫོང་ཁག་ མེ་རག་དང་སག་སྟེང་རྒེད་འོག་གཉིས་ཀྱིས་མི་སེར་ཡོངས་བསྡོམས་༢༠༩ གིས་གཡག་གི་མཉམ་ལས་ཚོགས་སྡེ་ཚོགས་ནིའི་དོན་ལུ་གོ་བརྡའི་ལས་རིམ་ནང་བཅའ་མར་གཏོགས་གནང་ཡི། འགོ་དཔོན་ཚུ་གིས་ ལ་ནོར་འཚོ་སྐྱོང་འཐབ་མི་དང་ ས་གནས་གཞུང་གི་འགོ་འཁྲིདཔ་ཡོངས་ལུ་ གཞུང་གི་ཧོངས་ལས་ཆ་འཇོག་གྲུབ་ཡོད་པའི་ ལོ་ལྔའི་འཆར་༡༢ པའི་ས་ཁ་མཐོ་སའི་གོང་འཕེལ་གྱི་ལས་སྣ་ཚུའི་སྐོར་ལས་གསལ་བཤད་འབད་ཡོདཔ་མ་ཚད་ ཧེན་མ་གཙོ་རིམ་ཅན་གྱི་ལས་རིམ་འབད་ཚུད་ཡོད་མི་དང་ ད་ལྟོ་གོང་འཕེལ་གྱི་ལས་རིམ་འབད་ཚུད་ཡོད་པའི་རྒྱབ་ཁུངས་ཚུ་གསལ་ཏོག་ཏོག་འབད་བཤད་ཡོད་པའི་ནང་གསལ་ལས་ གོང་འཕེལ་གྱི་ལས་རིམ་འབད་ཚུད་དགོ་མི་དེ་ཡང་ ས་ཁ་མཐོ་སའི་གོང་འཕེལ་གྱི་ལས་རིམ་ཚུ་དུས་རྒྱུན་དུ་ཁག་ཆེ་དྲགས་ཡོདཔ་ལས་རྟེན་འཆར་གཞི་གོང་འཕེལ་གྱི་ལས་རིམ་འབད་བཞག་དགོཔ་ཨིན་ཟེར་གོ་བརྡ་སྤྲོད་ཡོདཔ་ཨིན།
མེ་རག་དང་སག་སྟེང་རྒེད་འོག་གཉིས་ཆ་རའི་ནང་ལུ་ ད་ལྟོ་ཡོད་པའི་སྡེ་ཚན་དང་མཉམ་ལས་ཚོགས་སྡེ་ཚུ་སྒྲིང་སྒྲིང་བཟོ་ཞིནམ་ལས་ རྒྱལ་ཡོངས་ཀྱི་གནས་ཚད་ཁར་ སྤྱི་མཐུན་མཉམ་ལས་ཚོགས་སྡེའི་གྲངས་སུའཛུལ་ཞུགས་འབད་ནི་འབད་གྲོས་བསྟུན་འབྱུང་ཡོདཔ་མ་ཚད་ རྫོང་ཁག་སྒོ་ནོར་སྡེ་ཚན་གྱི་འགོ་འདྲེན་གྱི་ཐོག་ ལུང་ཕྱོགས་སྒོ་ནོར་གོང་འཕེལ་ལྟེ་བ་དང་ ལུང་ཕྱོགས་སོ་ནམ་ཚོང་འབྲེལ་དང་མཉམ་ལས་ཚོགས་སྡེ་ལས་ཁུངས་ཀྱི་རྒྱབ་སྐྱོར་འབད་དེ་ རྒེད་འོག་གཉིས་ཆ་རའི་ནང་ལུ་མཉམ་ལས་ཚོགས་སྡེ་བཟོ་ནི་དང་ཐོ་བཀོད་འབད་ནི་ལུ་རྒྱབ་སྐྱོར་གང་དྲགས་ཕུལ་ནི་འབད་གྲོས་ཆོད་འབྱུང་ཡོད། དེ་འབད་བཟོ་དགོ་མི་དེ་ཡང་ རྒྱལ་ཡོངས་ཀྱི་གནས་ཚད་ཁར་ འཐུས་མི་ཡོངས་ཀྱི་དོན་ལུ་འཆར་གཞི་རྩོམ་ནི་དང་ དཀའ་ངལ་དང་གདོང་ལེན་ཚུ་ལེགས་ཤོམ་འབད་གསལ་ཐབས་ལུ་ སྤྱི་མཐུན་མཉམ་ལས་ཚོགས་སྡེ་ཚོགས་གནང་ནིའི་དོན་ལུ་ཨིན།
རྒེད་འོག་གཉིས་ཆ་རའི་གཡག་འཚོ་སྐྱོང་འཐབ་མི་འཐུས་མི་ཡོངས་ཀྱི་ཧོངས་ལས་ གདོང་ལེན་ལེ་ཤཱ་འབྱུང་ཡོད་པའི་ནང་ལས་ གཡག་འཚོ་སྐྱོང་འཐབ་མིའི་གྱངས་ཁ་མར་ཕབས་འགྱོ་མི་དང་ རྩྭ་ཆག་མ་ལངས་པའི་དཀའ་ངལ་ གཡག་གི་སྤུས་ཚད་མར་ཕབས་འགྱོ་མི་ ད་ལས་གཞན་ཡང་གསོ་བའི་འཕྲོད་སྟེན་གྱི་དཀའ་ངལ་ཚུ་བྱུང་ཡོད་པའི་ཐབས་ལམ་ཚུ་ཡང་མཉམ་ལས་ཚོགས་སྡེའི་ཐོག་ལས་གདོང་ལེན་སྒྲིགས་ནི་ཨིན་ཟེར་གོ་བརྡ་སྤེལ་ཡོད།
རྫོང་ཁག་བདག་སྐྱོང་དང་གཞན་འབྲེལ་ཡོད་ལས་ཁུངས་དང་རྒེད་འོག་ཚུ་ག་ར་གྲོས་བསྟུན་ཐོག་ གསང་འཕོད་སྤྱི་ལོ་༢༠༢༡ སྤྱི་ཟླ་༥ པའི་ཚེས་༢ ལུ་མི་དབང་ཞིང་གཤེགས་དམ་པ་ འཇིགས་མེད་རྡོེ་དབང་ཕྱུག་མཆོག་གི་འཁྲུངས་སྐར་དུས་སྟོན་དང་འཁྲིལ་ སག་སྟེང་རྒེད་འོག་ནང་ལུ་ ས་ཁ་མཐོ་སའི་དགའ་སྟོན་འདི་གཞན་དང་མ་འདྲཝ་འབད་བརྩི་སྲུང་ཞུ་ནི་འབད་གྲོད་ཆོད་གྲུབ་ཡོད་མི་དང་འཁྲིལ་ འཐུས་མི་ཡོངས་ལུ་ དེའི་སྐབས་རང་ལུགས་ཀྱི་ལ་ནོར་གྱི་འཐོན་སྐྱེད་སྣ་ཚོགས་དང་ གཞན་ཡང་མི་དམངས་ཀྱི་དོན་ལུ་ སྡོད་ཁྱིམ་དང་ཚབ་སང་ཚུ་ག་དེ་མང་མང་བཟོ་སྟེ་འོངས་འབབས་བཟོ་ནིའི་འཆར་གཞི་ཚུ་དྲགོས་དྲུང་པ་གིས་གསལ་བཤད་འབད་གནང་ཡི།
མེ་རག་ལུ་ལུག་ཀྱི་བལ་གྱི་འཕྲུས་ཁང་ཆུང་བ་ཞིག་ཡོད་མི་དེ་ནང་འཐུས་མི་ཚུ་དང་གཅིག་ཁར་ཕྱད་ཡོདཔ་མ་ཚད་ མ་འོངས་པ་ལུ་ བུ་ཆུང་སྐལ་བ་བཟང་པོའི་སྡེ་ཚན་གྱི་འཐུས་མི་ཡོངས་ལུ་ ལུག་གི་བལ་གྱི་འཐོན་སྐྱེད་བཟོ་སྟེ་འོངས་འབབས་བཟོ་ནིའི་གོ་སྐབས་སྦོམ་འབད་རང་ཡོདཔ་མ་ཚད་ གཞུང་གི་ཧོངས་ལས་ཡང་ ད་ལྟོ་མ་ལངས་པར་ཡོད་པའི་བལ་ལག་ལེན་འཐབ་ནིའི་འཕྲུས་ཆས་དང་སྦྱོང་བརྡར་གྱི་རྒྱབ་སྐྱོར་ཕུལ་དགོཔ་འདུག་ཟེར་ཞུནི།
གོ་བརྡའི་ཞལ་འཛོམས་དེ་ སྒོ་ནོར་ལས་ཁུངས་ཀྱི་འོག་ལུ་ཡོད་པའི་ ཞིབ་འཚོལ་དང་རྒྱ་སྐྱེད་སྡེ་ཚན་དང་ བུམ་ཐང་ལུ་ཡོད་པའི་ས་ཁ་མཐོ་སའི་ཞིབ་འཚོལ་དང་གོང་འཕེལ་ལྟེ་བ་བྱ་དཀར་ ད་ལས་གཞན་ཡང་ བཀྲིས་སྒང་ཀང་ལུང་ལུ་ཡོད་པའི་ ལུང་ཕྱོགས་སྒོ་ནོར་གོང་འཕེལ་ལྟེ་བ་དང་ མོང་སྒོར་ལུང་ཕྱོགས་ལུ་ཡོད་པའི་ སོ་ནམ་ཚོང་འབྲེལ་དང་མཉམ་ལས་ཚོགས་སྡེ་ལས་ཁུངས་ བཀྲིས་རྫོང་ཁག་བདག་སྐྱོང་གི་ རྫོང་ཁག་སྒོ་ནོར་སྡེ་ཚན་ཚུ་ག་ར་མཉམ་རུབ་ཀྱི་ཐོག་གོ་བརྡའི་ལས་ཚུ་ལེགས་ཤོམ་འབད་སྤེལ་ཡོདཔ་ཨིན།
འདི་འབདཝ་ལས་རྟེན་ སག་སྟེང་དྲུང་ཁག་གི་དྲགོས་དྲུང་པ་དང་ ས་གནས་གཞུང་གི་རྒེད་འོག་གཉིས་ཀྱི་རྒཔོ་དང་དམངས་མི་ ་སྒོ་ནོར་ལས་བྱེདཔ་ཚུ་དང་ལ་ནོར་འཚོ་སྐྱོང་འཐབ་མི་ག་ར་ལུ་བཀྲིན་ཆེ་ཟེར་ཞུནི་ལགས།
ཞིབ་འཚོལ་དང་རྒྱ་སྐྱེད་སྡེ་ཚན་ སྒོ་ནོར་ལས་ཁུངས་ཀྱི་སྙན་ཕུལཝ་ཨིན།


text:
༉ འབྲུག་ཕུཊ་བཱོལ་ཚོགས་པ་གིས་ སྤ་རོ་རིན་སྤུངས་ཨེཕ་སི་གི་ འཛིན་སྐྱོང་པ་དང་ རྩེད་འགྲན་པ་༢ ལུ་ ཉེས་བྱ་བཀལ་མི་དེ་ ཐིམ་ཕུག་སི་ཊི་སྡེ་ཚན་དང་ རྩེད་འགྲན་འབད་བའི་སྐབས་ ཚིག་རྩུབ་དང་ འཇིགས་སྐུལ་ དེ་ལས་ འཕུལ་བཏང་མིའི་ གནད་དོན་ལུ་བརྟེན་ཨིན་པས། བྷུ་ཊཱན་པི་རི་མི་ཡར་ལིག་༢༠༢༢ ཀྱི་ རྒྱལ་རྟགས་ཀྱི་ རྩེད་འགྲན་དེ་ སྤྱི་ཟླ་༩ པའི་ཚེས་༣ …རྒྱས་པར་ལྷག། »
ཀེ་བ་ཕྱིར་ཚོང་འཐབ་མི་ཚུ་གིས་ དངུལ་འབྲེལ་ལམ་ལུགས་ཐོག་ལས་ རུ་པི་འཐོབ་ཚུགས་ནི།
༉ ས་མཚམས་ཕྱི་ཁའི་ ཚོང་པ་ཚུ་གིས་ འབྲུག་ལས་ ཀེ་བ་ནང་འདྲེན་འབད་བའི་སྐབས་ དངུལ་འབྲེལ་ལམ་ལུགས་ཐོག་ལས་ རིན་དངུལ་སྤྲོད་ནི་ཨིན་མི་དེ་ ཀེ་བ་གི་ ཚོང་འབྲེལ་ལམ་ལུགས་ནང་ འགོ་དང་པ་ཨིན་པས། དེ་བཟུམ་སྦེ་ དངུལ་ཐོག་དང་ ཚོད་བསྲེའི་རིགས་ཚུ་ ཕྱིར་ཚོང་འཐབ་པའི་སྐབས་ལུ་ཡང་ དངུལ་འབྲེལ་ལམ་ལུགས་ཐོག་ལས་ རིན་སྤྲོད་དགོཔ་ཨིན་པས། འབྲུག་ཟ་སྤྱོད་ལས་འཛིན་གྱིས་ སྤྱི་ཟླ་༩ པའི་ཚེས་༡༣ ལུ་ …རྒྱས་པར་ལྷག། »
ཇ་པཱན་རྒྱལ་སྤྱི་མཉམ་འབྲེལ་ལས་ཚབ་ཀྱིས་ གསར་བཏོད་གྲོས་འཆར་ལུ་རྒྱབ་སྐྱོར།
༉ སྤྱི་ཟླ་༩ པའི་ཚེས་༡༣ ལུ་ ཇ་པཱན་རྒྱལ་སྤྱི་མཉམ་འབྲེལ་ལས་ཚབ་ ཇའི་ཀ་གིས་ ཇ་པཱ་ནིས་སློབ་ཕྲུག་བགྲེསཔ་ཚོགས་པའི་འཐུས་མི་ འབྲུག་མི་༢ ལུ་ གྲོགས་རམ་མ་དངུལ་ དངུལ་ཀྲམ་༢༥༠,༠༠༠ བྱིན་ཡོདཔ་ཨིན་པས། ཟླ་བ་ཚེ་རིང་དང་ ཚེ་རིང་རྡོ་རྗེ་༢ དུས་ཅི་ ཚོང་འབྲེལ་གནས་སྐབས་༧ གྱི་ གྲོས་འཆར་བཙུགས་མིའི་གྲས་ལས་ གདམ་འཐུ་འབད་ཡོདཔ་ད་ ཟླ་བ་ཚེ་རིང་དེ་ …རྒྱས་པར་ལྷག། »
འབྲུག་མི་ཚུ་ ས་མཚམས་ཕྱི་ཁར་ འཐོན་འཛུལ་འབདཝ་ད་ ངོས་འཛིན་ཡིག་ཆ་སྟོན་དགོཔ།
༉ སྤྱི་ཟླ་༩ པའི་ཚེས་༢༣ ལས་ འབྲུག་མི་ཚུ་ ས་མཚམས་ཕྱི་ཁར་ འཐོན་འཛུལ་འབད་བའི་སྐབས་ འཐོན་འཛུལ་ས་ཁོངས་ནང་ ངོས་འཛིན་ཡིག་ཆ་ རང་སོའི་ངོ་སྤྲོད་ལག་ཁྱེར་དང་ ཡང་ཅིན་ ལམ་ཡིག་སྟོན་དགོ་པའི་ཁར་ འཐོན་སྒོ་དང་ འཛུལ་སྒོ་ཚུ་ནང་ ཕྱི་མི་ནང་སྐྱོད་ཀྱི་ བྱ་རིམ་ཚང་དགོཔ་ཨིན་པས། གནད་དོན་དེའི་ཐོག་ལུ་ འཕྲལ་ཁམས་ཅིག་ཁར་ ནང་སྲིད་དང་སྲོལ་འཛིན་ལྷན་ཁག་ ཕྱི་མི་ནང་སྐྱོད་ལས་ཁུངས་ཀྱིས་ …རྒྱས་པར་ལྷག། »
ཟ་ཁང་༨༣ དང་ གྲོང་གསེབ་མགྱོན་ཁྱིམ་༦༢ དེ་ལས་ ལྟ་བཤལ་ལམ་སྟོན་པ་༤༨༡ ངོ་སྦྱོར་འབད་ཡོདཔ།
༉ ལྟ་བཤལ་གྲ་སྒྲིག་དབྱེ་ཞིབ་དང་ ལྟ་བཤལ་ཞབས་ཏོག་བྱིན་མི་ཚུ་ འོས་མཐུན་གྱི་ ལས་རིམ་དང་པའི་སྐབས་ འབྲུག་ལྟ་བཤལ་ཚོགས་སྡེ་གིས་ ཟ་ཁང་༨༣ དང་ གྲོང་གསེབ་མགྱོན་ཁྱིམ་༦༢ དེ་ལས་ ལྟ་བཤལ་ལམ་སྟོན་པ་༤༨༡ ངོ་སྦྱོར་འབད་ཡོདཔ་ཨིན་པས། ཚོགས་སྡེ་གིས་ ཐི་རི་ཨིས་ཊར་༣ པ་ ཡན་ཆད་འབད་མི་ ཟ་ཁང་དང་ གྲོང་གསེབ་མགྱོན་ཁྱིམ་ ལྟ་བཤལ་ལམ་སྟོན་པ་ཚུ་ གྲ་སྒྲིག་དབྱེ་ཞིབ་དང་ …རྒྱས་པར་ལྷག། »
བཀྲིས་གཡང་རྩེ་རྫོང་ཁག་གི་ དུར་ཁྲོད་རྩ་ཅན་དེ་ནང་ གཞི་རྟེན་མཐུན་རྐྱེན་ཚུ་ ལེགས་ཤོམ་མེད་པའི་དཀའ་ངལ།
༉ བཀྲིས་གཡང་རྩེ་རྫོང་ཁག་གི་ དུར་ཁྲོད་ནང་ མེ་སྦྱང་འབད་ནིའི་དོན་ལུ་ ཕུངམ་༣ ལས་ལྷག་སྟེ་ འབག་འོང་པའི་སྐབས་ གཞི་རྟེན་མཐུན་རྐྱེན་ཚུ་ མ་ལང་པའི་དཀའ་ངལ་ཐོན་དོ་ཡོདཔ་ཨིན་པས། དུར་ཁྲོད་དེ་ རྒྱལ་ཁབ་ནང་ རྩ་ཅན་དང་ བྱིན་རླབས་ཅན་ཨིན་པའི་ ཡིད་ཆེས་བསྐྱེད་དོ་ཡོདཔ་ད་ མི་མང་ཤོས་ཅིག་གིས་ དུར་ཁྲོད་དེ་ར་ གདམ་ཁ་རྐྱབ་དོ་ཡོདཔ་ཨིན་པས། བཀྲིས་གཡང་རྩེཔ་ཚུ་གིས་འབད་བ་ཅིན་ དུར་ཁྲོད་ལུ་ མཐུན་རྐྱེན་ཚུ་དགོ་པའི་ཁར་ …རྒྱས་པར་ལྷག། »
གཞུང་གཡོག་ནང་ལས་བཏོན་བཏང་མི་ བཀོད་ཁྱབ་འགོ་དཔོན་ཚུ་ བཙག་འཐུའི་ནང་ བཅའ་མར་གཏོགས་མི་ཆོག་ནི།
༉ རྒྱལ་གཞུང་ཞི་གཡོག་ལྷན་ཚོགས་ཀྱིས་ འགོ་ཁྲིད་པའི་ དབྱེ་ཞིབ་བརྒྱུད་དེ་ ལཱ་གཡོག་ནང་ལས་ བཏོན་བཏང་མི་ བཀོད་ཁྱབ་འགོ་དཔོན་ཚུ་ བཙག་འཐུའི་ནང་ བཅའ་མར་གཏོགས་མི་བཅུག་ནི་ཨིན་པས། འཕྲལ་ཁམས་ཅིག་ཁར་ འབྲུག་གི་བཙག་འཐུ་ལྷན་ཚོགས་ཀྱིས་ སྲིད་དོན་ཚོགས་པའི་ གཙོ་འཛིན་ཚུ་དང་ཕྱད་དེ་ གནད་དོན་དེའི་སྐོར་ལས་ སྙན་ཞུ་འབད་ཡོད་རུང་ ལྷན་ཚོགས་ཀྱིས་ དེ་བཟུམ་མའི་ གྲོས་ཐག་བཅད་མི་དེ་ ཡིག་ཐོག་ལུ་ ག་ནི་ཡང་ …རྒྱས་པར་ལྷག། »
ཨམ་སྲུ་དམར་བསད་འབད་མི་ ཕོ་སྐྱེས་ཅིག་ འཛིན་བཟུང་འབད་ཡོདཔ།
༉ སྐྱེས་ལོ་༤༨ ལང་མི་ ཕོ་སྐྱེས་ཅིག་གིས་ ཀླུ་མང་རྒེད་འོག་ ཁམ་བུ་བོ་རང་ལུ་ ཁོ་རའི་གནས་ཚང་ དམར་བསད་འབད་མི་ལུ་བརྟེན་ སྤྱི་ཟླ་༩ པའི་ཚེས་༡༣ ལུ་ ཝམ་རོང་ཁྲིམས་སྲུང་འགག་པ་གིས་ དོ་དམ་འོག་ལུ་ བཙུགས་ཡོདཔ་ཨིན་པས། གནས་ཚུལ་འབྱུང་ཁུངས་ཅིག་དང་འཁྲིལ་བ་ཅིན་ དོགས་པ་ཅན་ ཕོ་སྐྱེས་དེ་གིས་ ཨམ་སྲུ་དེ་ལུ་ ཚར་ལེ་ཤ་ར་ མཛོག་ཕོག་བླུགས་ཡོདཔ་མ་ཚད་ …རྒྱས་པར་ལྷག། »
མི་མང་གི་བསམ་འཆར་ཚུ་ གྲོས་ཐག་གཅད་སའི་ནང་ ལྷོད་ཚུགས་ནིའི་དོན་ལུ་ ཡོངས་འབྲེལ་འཆར་སྒོ་འགོ་འབྱེད།
༉ ཁ་ཙ་ ཐིམ་ཕུག་ལུ་སྦེ་ རྒྱལ་སྤྱི་དམངས་གཙོའི་ཉིནམ་དང་ འཛམ་གླིང་སྤྱི་ཚོགས་གོང་འཕེལ་ལས་རིམ་གྱི་ ཨེ་ཤི་ཡ་ པེ་སི་ཕིག་ལུང་ཕྱོགས་ཀྱི་ མི་སྟོབས་གོང་འཕེལ་སྙན་ཞུ་༢༠༢༢ གསལ་སྟོན་འབད་མི་དང་འབྲེལ་ གྲོས་ཐག་གཅད་སའི་ནང་ མི་མང་གིས་ གྲལ་གཏོགས་འབད་ནི་ ཡར་དྲག་གཏང་ཐབས་ལུ་ རྟེན་འབྲེལ་ཟེར་མི་ ཡོངས་འབྲེལ་འཆར་སྒོ་ འགོ་འབྱེད་འབད་ཡོདཔ་ཨིན་པས། རྒྱལ་ཡོངས་ཚོགས་སྡེ་དང་ འཛམ་གླིང་སྤྱི་ཚོགས་གོང་འཕེལ་ལས་རིམ་གྱིས་ མཉམ་འབྲེལ་ཐོག་ལས་བཟོ་མི་ ཡོངས་འབྲེལ་འཆར་སྒོ་དེ་ …རྒྱས་པར་ལྷག། »
མི་དབང་མངའ་བདག་རིན་པོ་ཆེ་མཆོག་ རྒྱ་གར་ལྡི་ལི་ལུ་ཕེབས་ཡོདཔ།
༉ ཁ་ཙ་ མི་དབང་མངའ་བདག་རིན་པོ་ཆེ་མཆོག་ རྒྱ་གར་ལྡི་ལི་ལུ་ ཕེབས་གནངམ་དང་འབྲེལ་ རྒྱ་གར་གྱི་བློན་ཆེན་ ན་རིན་དཱ་ར་མོ་དི་དང་ མཇལ་ཕྲད་གནང་ཡོདཔ་ཨིན་པས། བློན་ཆེན་མོ་དི་གིས་ མི་དབང་མངའ་བདག་རིན་པོ་ཆེ་མཆོག་ ལོག་ཀཱལ་ཡཱན་མཱག་ལུ་ ཁོ་རའི་གཟིམ་ཅུང་ནང་སྦེ་ ཕེབས་བསུ་ཞུ་ཡོདཔ་ཨིན་པས། མི་དབང་མངའ་ཞབས་མཆོག་དང་ བློན་ཆེན་མོ་དི་རྣམ་གཉིས་ཀྱིས་ ཕན་ཚུན་གཉིས་ལུ་ཕན་པའི་ གནད་དོན་ཚུ་གི་སྐོར་ལས་ གསུང་གྲོས་གནང་ཡོདཔ་མ་ཚད་ འབྲུག་དང་རྒྱ་གར་གྱི་བར་ན་ གནས་ཡོད་པའི་ …རྒྱས་པར་ལྷག། »


text:
༉ དུས་ཅི་ བུམ་ཐང་ཨུ་ར་ལུ་ སངས་རྒྱས་ཤ་མུའི་ཐོན་ཤུགས་ ལེགས་ཤོམ་མེད་མི་ལུ་བརྟེན་ ས་གནས་ཀྱི་མི་ཚུ་གིས་ འོང་འབབ་ལེགས་ཤོམ་ཅིག་ བཟོ་མ་ཚུགས་པར་འདུག། དགེ་ལྡན་ལས་ འཆི་མེད་རྡོ་རྗེ་གིས་ སླབ་མིའི་ནང་ འདས་པའི་ལོ་ཚུ་དང་ཕྱདཔ་ད་ ཤ་མུའི་འཐོན་ཤུགས་ མར་བབས་སོང་ནུག་ཟེར་ཨིནམ་ད་ དུས་ཅི་ མི་༤ གིས་ ཉིནམ་༡ ནང་ ཤ་མུ་ཀེ་ཇི་༡ …རྒྱས་པར་ལྷག། »
ཤར་དར་བརྒྱད་ཀྱི་ ལུང་ཕྱོགས་ནང་ བྱེམ་ནག་ཚོང་།
༉ དབང་འདུས་ཕོ་བྲང་རིན་ཆེན་སྒང་གཡུས་ཚན་གྱི་མཇུག་ལུ་ སྤུ་ན་གཙང་ཆུའི་མཐའ་མར་ ས་ཁོངས་ཆུང་ཀུ་དེ་ནང་ དྲོ་པ་ཆུ་ཚོད་༧ ལས་ ཕྱི་རུའི་ཆུ་ཚོད་༧ ཚུན་ བདུན་ཕྲག་ཅིག་ནང་ ཉིན་གྲངས་༦ གི་རིང་ བྱེམ་བཏོན་ནིའི་ ལཱ་འབདཝ་ཨིན་པས། ས་ཁོངས་དེ་ནང་ ཉིན་བསྟར་བཞིན་དུ་ སྣུམ་འཁོར་ཊཱག་བརྒྱ་ལས་བཅད་དེ་ སྤུངས་འཛོམས་འབདཝ་བཞིན་དུ་ བྱེམ་དབོག་སྟེ་ སྣུམ་འཁོར་ཊཱག་ནང་བཙུགས་མི་ ས་བརྐོ་འཕྲུལ་ཆས་ཀྱིས་ …རྒྱས་པར་ལྷག། »
སློབ་གྲྭའི་ཆོས་ཕྱོགས་ཚོགས་ཕྲན་གྱིས་ ཆོས་དང་འབྲེལ་བའི་ ལམ་སྲོལ་ཉམས་སྲུང་ལུ་ལྷན་ཐབས།
༉ རེས་གཟའ་ཕུར་བུ་ལུ་ ཉིན་ཡོལཝ་ཅིག་ཁར་ དུང་དང་རྒྱ་གླིང་ དུང་དཀར་ རྐང་དུང་ཚུ་འཕུ་བའི་སྐད་དང་ རོལམོ་བརྡུང་པའི་སྐད་གོཝ་ད་ ས་གོ་དེ་ནང་ འགོ་དང་པ་ ལྷོད་མི་ཚུ་ལུ་ གྲྭ་ཚང་དང་ བཤད་གྲྭ་ ཡང་ཅིན་ ལྷ་ཁང་དགོན་སྡེ་ཅིག་ནང་ ལྷོད་ཡོདཔ་བཟུམ་དང་ ཡང་ཅིན་ ཁྱིམ་ཅིག་ནང་ ལོ་མཆོད་བཏང་པའི་ ཉམས་སྣང་ཤར་ནི་ཨིན་པས། དེ་འབདཝ་ད་ …རྒྱས་པར་ལྷག། »
བཀྲིས་གཡང་རྩེ་ ཡ་ལང་གི་མི་ཚུ་གིས་ ཐིང་ངེ་ལུ་བརྟེན་ འཚོ་བ་སྐྱོང་དོ་ཡོདཔ།
༉ བཀྲིས་གཡང་རྩེ་ ཡ་ལང་རྒེད་འོག་ གནམ་ཐེ་དང་ ཡེར་ཕི་གཡུས་ཚན་དེ་ ཐིང་ངེ་ཐོན་སྐྱེད་འབད་སའི་ ཡོངས་གྲགས་ཅན་གྱི་ ས་གནས་ཅིག་ཨིན་པས། དེ་ཡང་ ཚོདམ་ཞིམ་ཏོང་ཏོ་བཟོ་ནི་དང་ བཟའ་ཁམས་གཏགས་ནིའི་དོན་ལུ་ ཐིང་ངེ་བླུགས་ཏེ་བཟོ་དོ་ཡོདཔ་ད་ གཡུས་ཚན་ནང་ལྷོད་པ་ཅིན་ ཚོདམ་ནང་རྐྱངམ་གཅིག་མེན་པར་ ཁྱིམ་ག་རའི་གདོང་ཁར་ ཐིང་ངེ་ཤིང་ཚུ་ ལེ་ཤ་སྦེ་འཛུགས་སྐྱོང་འབད་སར་ མཐོངམ་ཨིན་པས། གནམ་ཐེ་དང་ ཡེར་ཕི་གཡུས་ཚན་གྱི་ …རྒྱས་པར་ལྷག། »
ལག་ཤེས་དང་ འཕྲུལ་རིག་སྦྱོང་བརྡར་སྤེལ་ཁང་ཚུ་ནང་ འཛུལ་ཞུགས་ཀྱི་ གྱངས་ཁ་མར་བབས།
༉ རྒྱལ་ཁབ་ནང་ ལག་རྩལ་ཤེས་ཡོན་སྦྱོང་བརྡར་ཡར་དྲག་གཏང་ནིའི་དོན་ལས་ ལས་རིམ་དང་ ལས་སྣ་ལེ་ཤ་ར་ འགོ་འདྲེན་འཐབ་ཡོད་རུང་ ན་གཞོན་ཚུ་གིས་ ལས་རིམ་དེ་ གདམ་ཁ་མཇུག་ཅིག་སྦེ་ ངོས་ལེན་འབདཝ་ཨིན་པས། དུས་ཅི་ ལག་ཤེས་སྦྱོང་བརྡར་སྤེལ་ཁང་ མང་ཤོས་ནང་ འཛུལ་ཞུགས་འབད་མིའི་ གྱངས་ཁ་དེ་ མར་བབས་སོང་མི་དེ་ཡང་ སྤེལ་ཁང་གི་ དབུ་འཛིན་ལ་ལོ་ཅིག་གིས་ སློབ་རིམ་༡༡ པ་འཛུལ་ཞུགས་ཀྱི་ …རྒྱས་པར་ལྷག། »
གནས་ཚུལ་མདོར་བསྡུས།
རྒྱ་གར་གྱི་བློན་ཆེན་ ན་རེན་ད་ར་མོ་དི་ འབྲུག་རྒྱལ་ཁབ་ནང་ གཟིགས་སྐོར་ལུ་བྱོན་པའི་ གུས་བཏུད་ལུ་ ཁ་ཙ་ བཀྲིས་ཆོས་རྫོང་གི་ ཀུན་ར་ཆེན་མོའི་ནང་ རྒྱལ་འཛིན་གྱི་ གསོལ་སྟོན་ཅིག་ འགོ་འདྲེན་འཐབ་གནང་སར་ མི་དབང་མངའ་བདག་རིན་པོ་ཆེ་མཆོག་དང་ མི་དབང་འབྲུག་རྒྱལ་བཞི་པ་མཆོག་གིས་ དབུ་གཙོས་པའི་ སྐུ་འཁོར་ལྷན་རྒྱས་དང་ བློན་ཆེན་ དེ་ལས་ རྒྱལ་ཁབ་གཉིས་ཀྱི་ གཞུང་གི་དཔོན་ཁག་དང་ སྐུ་ཚབ་ཚུ་གིས་ …རྒྱས་པར་ལྷག། »
ཇ་པཱན་གྱི་ རྒྱལ་ཆེན་གྱི་སྐུ་འཁོར་ རྒྱལ་ཁབ་ནང་ཕེབས་ཡོདཔ།
༉ ཇ་པཱན་གྱི་ རྒྱལ་ཆེན་གྱི་ བརྒྱུད་འཛིན་རྒྱལ་སྲས་དང་ ལྕམ་ཨ་ཀི་ཤི་ནོ་རྣམ་གཉིས་ སྲས་ཧི་ས་ཧི་ཏོ་དང་གཅིག་ཁར་ འབྲུག་ལུ་ ཉིན་གྲངས་༡༠ གྱི་དོན་ལས་ སྐུ་སྒེར་གཟིགས་སྐོར་ནང་ ཕེབས་ཏེ་ཡོདཔ་ཨིན་པས། དེ་ཡང་ སྤྱི་ཟླ་༨ པའི་ཚེས་༡༧ ལུ་ སྤ་རོ་རྒྱལ་སྤྱི་གནམ་ཐང་ནང་ཕེབས་ད་ རྒྱལ་ཆེན་གྱི་ སྐུ་འཁོར་དེ་ རྒྱལ་སྲསམོ་བསོད་ནམས་བདེ་ཆེན་དབང་ཕྱུག་དང་ རྒྱལ་སྲསམོ་བདེ་ཆེན་གཡང་འཛོམས་དབང་ཕྱུག་ …རྒྱས་པར་ལྷག། »
དར་དཀར་ནང་གིས་ སྤྱི་ཟླ་༡༡ པའི་ནང་ལས་ སྤྲོ་གསེང་གླིང་ག་ཅིག་ འཐོབ་ཚུགས་ནི།
༉ དར་དཀར་ནང་ཁྲོམ་ཁར་ མང་ཤོས་ཐོག་ཚད་༢ འབད་མི་ རང་ལུགས་ཀྱི་ཁྱིམ་དང་ སྒྲིང་ཁྱིམ་ཚུ་ སླ་བསྲེས་ཏེ་ཡོདཔ་ད་ ད་ལྟོ་ཚུན་ ཁྲོམ་ཁར་སྡོད་མི་ཚུ་གི་དོན་ལུ་ སྤྲོ་གསེང་གི་ས་ཁོངས་ཅིག་ མེདཔ་ཨིན་པས། ཨིན་རུང་ རྫོང་ཁག་གིས་ རྫོང་གི་ལྟག་དང་འོག་ལུ་ སྤྲོ་གསེང་གི་གླིང་ག་ཅིག་ བཟོ་བའི་བསྒང་ཡོདཔ་ཨིན་པས། རྫོང་ཁག་བཟོ་རིག་བཀོད་ཁྱབ་འགོ་དཔོན་ འཇམ་དབྱངས་རྡོ་རྗེ་གིས་ སླབ་མིའི་ནང་ ས་གནས་ཁར་ …རྒྱས་པར་ལྷག། »
ཁང་མིག་མ་ལང་མི་ལུ་བརྟེན་ ནང་སྨན་གྱི་ ཞབས་ཏོག་མང་ཤོས་ར་ སྤྲོད་མི་ཚུགས་དོ་ཡོདཔ།
༉ བསམ་གྲུབ་ལྗོངས་མཁར་ ཇོ་མོ་གཙང་ཁ་དྲུང་ཁག་གི་ གཞི་རྟེན་སྨན་ཁང་སྡེ་རིམ་དང་པའི་ནང་ ནང་པའི་སྨན་བཅོས་ཀྱི་ ཞབས་ཏོག་ཚུ་ ཡར་དྲག་དང་ གོང་འཕེལ་གཏང་ནིའི་དོན་ལུ་ ཁང་མིག་ལོགས་སུ་སྦེ་ར་ དགོཔ་ཨིན་པས། ད་རེས་ ནང་སྨན་གྱི་ཞབས་ཏོག་དེ་ གཞི་རྟེན་སྨན་ཁང་གི་ ཁང་མིག་ཆུང་ཀུ་ཅིག་ནང་སྦེ་ སྤྲོད་དོ་ཡོདཔ་ད་ ཁང་ཅིག་མ་ལང་མི་ལུ་བརྟེན་ སྨན་དང་ གསེར་ཁབ་ལ་སོགས་པའི་ ཞབས་ཏོག་ཚུ་མ་གཏོགས་ སྨན་བཅོས་ཞབས་ཏོག་གཞན་གྱི་རིགས་ཚུ་ …རྒྱས་པར་ལྷག། »
སྲོས་རྒེད་འོག་ནང་ བརྡ་བརྒྱུད་ཀྱི་ ཤེས་ཡོན་ལས་རིམ་ འགོ་འདྲེན་འཐབ་ཡོདཔ།
༉ ཐིམ་ཕུག་རྫོང་ཁག་གི་ མཐའ་ཟུར་རྒེད་འོག་ཅིག་ཨིན་མི་ སྲོས་རྒེད་འོག་ནང་ དུས་ཅི་ སྤྱི་ཟླ་༦ པའི་ནང་ ཐི་རི་ཇི་ཡོངས་འབྲེལ་གྱི་ ཞབས་ཏོག་མ་ལྷོད་ཚུན་ཚོད་ བརྡ་བརྒྱུད་དང་འབྲེལ་བའི་ མཐུན་རྐྱེན་ག་ནི་ཡང་མེདཔ་ཨིན་པས། ད་རེས་འབད་བའི་བསྒང་ལས་ རྒེད་འོག་དེ་གི་ མི་སེར་མང་ཤོས་ཅིག་གིས་ར་ ཐི་རི་ཇི་ཡོངས་འབྲེལ་གྱི་ ཞབས་ཐོག་ལས་ མི་སྡེ་བརྡ་བརྒྱུད་ནང་ལས་ དམིགས་བསལ་དུ་ ཝི་ཅཱཊ་དེ་ ལག་ལེན་འཐབ་དོ་ཡོད་རུང་ …རྒྱས་པར་ལྷག། »


text:
འབྲུག་ལུ་ཡོད་མི་ རྒྱ་གར་གྱི་ གཞུང་ཚབ་ལས་ཁང་གི་ དྲུང་ཆེན་དང་པ་ (དཔལ་འབྱོར་དང་ཚོང་འབྲེལ) ཨེསི་ ཀོ་བེན་ཐཱན་གྱིས་ རྒྱ་གར་གཞུང་གི་ ལས་འགུལ་དང་འབྲེལ་བའི་ གྲོགས་རམ་མ་དངུལ་ ཐེར་འབུམ་༡.༨༦ ལྷགཔ་ཅིག་གི་ དངུལ་འཛིན་ཅཱེག་དེ་ ཁ་ཙ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་མདོ་ཆེན་ རིན་ཆེན་དབང་འདུས་ལུ་ རྩིས་སྤྲོད་ཡོདཔ་ཨིན་པས།
མ་དངུལ་དེ་ཡང་ དབང་འདུས་-ཆུ་སེར་བུ་འཁོར་ལམ་དང་ ཀྲོང་གསར་-ཆུ་སེར་བུ་འཁོར་ལམ་ ཡ་ལྡི་-གླིང་མི་ཐང་འཁོར་ལམ་ཚུ་ རྒྱ་སྐྱེད་འབད་ནི་དང་ རྒྱལ་འཛིན་ཁྲིམས་དོན་སྤེལ་ཁང་བཟོ་སྐྲུན་འབད་ནི་ དེ་ལས་ སྤ་རོ་རྒྱལ་སྤྱི་གནམ་ཐང་ རྒྱ་སྐྱེད་འབད་ནིའི་དོན་ལུ་ ལག་ལེན་འཐབ་ནི་ཨིན་པའི་གནས་ཚུལ།
གནས་ཚུལ་མདོར་བསྡུས།
འབྲུག་ལུ་ཡོད་མི་ རྒྱ་གར་གྱི་ གཞུང་ཚབ་ལས་ཁང་གི་ དྲུང་ཆེན་དང་པ་ (དཔལ་འབྱོར་དང་ཚོང་འབྲེལ) ཨེསི་ ཀོ་བེན་ཐཱན་གྱིས་ རྒྱ་གར་གཞུང་གི་ ལས་འགུལ་དང་འབྲེལ་བའི་ གྲོགས་རམ་མ་དངུལ་ ཐེར་འབུམ་༡.༨༦ ལྷགཔ་ཅིག་གི་ དངུལ་འཛིན་ཅཱེག་དེ་ ཁ་ཙ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་མདོ་ཆེན་ རིན་ཆེན་དབང་འདུས་ལུ་ རྩིས་སྤྲོད་ཡོདཔ་ཨིན་པས།


text:
༉ སྤྱི་ལོ་༢༠༡༦ ལོའི་ རྩིས་ཞིབ་འབད་བའི་སྐབས་ དངུལ་ཀྲམ་ས་ཡ་༡༠༢༦.༠༩༥ ཡོད་ས་ལས་ དུས་ཅི་ སྤྱི་ཟླ་༣ པའི་ཚེས་༣༡ ནང་འཁོད་ལུ་ བརྒྱ་ཆ་༦༩.༡༤༠ འམ་ དངུལ་ཀྲམ་ས་ཡ་༧༠༨.༡༥༥ རྩིས་འགྲིགས་འབད་ཡོདཔ་ཨིན་པས།
དེ་ཡང་ ཁ་ཙ་ དམངས་རྩིས་ཚོགས་ཆུང་གིས་ སྤྱི་ཚོགས་ལྷན་བཞུགས་ནང་ སྙན་ཞུ་ཕུལ་མི་དང་འཁྲིལཝ་ད་ རྩིས་འགྲིག་མ་འབད་མི་ དངུལ་འབོར་ཡོངས་བསྡོམས་ལས་ སྤྱི་ལོ་༢༠༡༧ ཟླ་༩ པའི་ཚེས་༣༠ གི་བར་ན་ དངུལ་ཀྲམ་ས་ཡ་༣༡༧.༩༤༠ རྩིས་འགྲིགས་འབད་དེ་ཡོདཔ་ཨིན་པས།
སྙན་ཞུ་དང་འཁྲིལཝ་ད་ འཆར་དངུལ་ལས་སྡེ་ཁག་གིས་ རྩིས་རྙོགས་བརྒྱ་ཆ་༣༦.༧༧ འབདཝ་ད་ དངུལ་ཀྲམ་ས་ཡ་༡༠༤.༣༥༩ རྩིས་འགྲིགས་འབད་བའི་ལྷག་ལུས་ དངུལ་ཀྲམ་ས་ཡ་༡༧༩.༤༥༤ ཡོདཔ་ད་ འཆར་དངུལ་མེད་པའི་ ལས་སྡེ་ཁག་ལུ་ བརྒྱ་ཆ་༡༤.༢༩ འབདཝ་ད་ དངུལ་ཀྲམ་ས་ཡ་༡༤.༧༨༡ རྩིས་འགྲིགས་འབད་ཡོདཔ་ལས་ ལྷག་ལུས་དངུལ་ཀྲམ་ས་ཡ་༨༨.༦༡༡ ཡོདཔ་ཨིན་པས།
གློག་མེ་ལས་འགུལ་གྱི་དོན་ལུ་ སྤྱི་ལོ་༢༠༡༨ ཟླ་༣ པའི་ཚེས་༣༡ གི་ ནང་ཁོད་ལུ་ རྩིས་རྙོགས་བསྡོམས་ དངུལ་ཀྲམ་ས་ཡ་༦༣༨.༨༩༠ ཡོད་ས་ལས་༡༩༨.༨༠ རྩིས་འགྲིགས་འབད་ཡོདཔ་ད་ ལྷག་ལུས་དངུལ་ཀྲམ་ས་ཡ་༤༤༠.༠༩༠ རྩིས་འགྲིག་འབད་དགོཔ་ཡོདཔ་ཨིན་པས།
ལྷན་ཁག་ཚུ་ནང་ལས་ དངུལ་ཀྲམ་ས་ཡ་༨༧.༠༨༢ རྩིས་འགྲིག་མ་འབད་བར་ཡོད་མི་ མཐོ་ཤོས་ཨིན་པའི་ཁར་ དེ་གི་འོག་ལས་ ལས་འཛིན་ལུ་ དངུལ་ཀྲམ་ས་ཡ་༡༤.༦༣༡ དང་ རྫོང་ཁག་ཚུ་ནང་ དངུལ་ཀྲམ་ས་ཡ་༡༣༡.༨༡༡ ཡོདཔ་ཨིན་པས།
ཁྲིམས་ལུགས་དང་ བཅའ་ཡིག་ཚུ་ལས་འགལ་བའི་ དབྱེ་ཁག་ནང་ དངུལ་ཀྲམ་ས་ཡ་༩༢.༡༤༦ ཡོད་པའི་ཁར་ ཚུལ་མིན་འཛིན་སྐྱོང་གི་དབྱེ་ཁག་ནང་ དངུལ་ཀྲམ་ས་ཡ་༣༧.༡༤༨ ཡོདཔ་ཨིན་པས།
རང་སྐྱོང་འདུས་ཚོགས་ཚུ་ནང་ལས་ དངུལ་ཀྲམ་ས་ཡ་༤.༧༡༨ ཡོད་པའི་ཁར་ རྒེད་འོག་བདག་སྐྱོང་ནང་ བརྒྱ་ཆ་༣.༨༦ དེ་ལས་ དངུལ་འབྲེལ་གཙུག་སྡེ་ཚུ་ནང་ བརྒྱ་ཆ་༠.༧༣ རྩིས་འགྲིག་མ་འབད་བར་ཡོད་པའི་ཁར་ གློག་མེ་ལས་འཛིན་ཚུ་ནང་འབད་བ་ཅིན་ དངུལ་ཀྲམ་ས་ཡ་༡༩༨.༨༠༠ རྩིས་འགྲིགས་འབད་དེ་འདུག།
ཚབས་ཆེན་གྱི་ རྩིས་རྙོགས་གྲས་ཁར་ ཞབས་ཏོག་ལྷན་ཁག་ནང་ དངུལ་ཀྲམ་ས་ཡ་༤༤.༣༨༡༡ ཡོད་མི་དེ་ མཐོ་ཤོས་ཨིན་པའི་ཁར་ དེ་གི་འོག་ལས་ ལས་གཡོག་ལྷན་ཁག་ནང་ དངུལ་ཀྲམ་ས་༧.༤༥༨ དང་ སོ་ནམ་དང་ ནགས་ཚལ་ལྷན་ཁག་ནང་ དངུལ་ཀྲམ་ས་ཡ་༦.༩༥༢ དེ་ལས་ ཤེས་རིག་ལྷན་ཁག་ནང་ དངུལ་ཀྲམ་ས་ཡ་༦.༦༦༥ རྩིས་འགྲིག་འབད་མ་ཚུགས་པར་ཡོདཔ་ཨིན་པས།
ཞབས་ཏོག་ལྷན་ཁག་གི་ རྩིས་རྙོགས་དེ་ གླིང་མི་ཐང་དང་ གཞལམ་སྒང་ བཀྲིས་སྒང་ལམ་སེལ་ལས་ཁུངས་ཀྱི་ ལུང་ཕྱོགས་ཡིག་ཚང་ནང་ ཁག་འབག་གི་ལཱ་ཚུ་ དགོངས་གྲོལ་བཏང་རུང་ ལཱ་གི་དོན་ལུ་ སྔོན་བྱིན་སྤྲོད་པའི་རྩིས་ལྷག་གི་ ཉོགས་བཤད་ཡོདཔ་ཨིན་པས།
ལྷན་ཁག་གིས་ ནི་དར་ལེནསི་གི་ ཨོ་རི་བོ་གྲོགས་རམ་ཐོག་ལས་ ལྷོ་ཕྱོགས་ས་ཁོངས་ཚུ་ནང་ ལམ་གོང་འཕེལ་བཏང་སྟེ་ དབུལ་ཕོངས་མར་ཕབ་འབད་ནིའི་ ལས་འགུལ་གྱི་ ལཱ་མཇུག་བསྡུ་རུང་ བཟོ་རིག་འགོ་དཔོན་དང་ བཟོ་རིག་འགོ་དཔོན་འོགམ་གཉིས་ལུ་ དངུལ་ཀྲམ་ས་ཡ་༣.༧༣༨ ཟད་འགྲོ་ཆུད་ཟད་བཏང་ཡོད་པའི་ རྩིས་རྙོགས་ཡོདཔ་ཨིན་པས།
དེ་ལས་ ཕུན་ཚོགས་གླིང་ལུང་ཕྱོགས་ལམ་སེལ་ལས་ཁུངས་ནང་ དངུལ་ཀྲམ་ས་ཡ་༡༧༥.༩༥༣ དེ་ རྩི་ནག་མཁོ་སྒྲུབ་འབད་བའི་སྐབས་ ཡོངས་འབྲེལ་ཐོག་ལས་ རིན་བསྡུར་འབདཝ་ད་ ཆད་སྐྱོན་བྱུང་པའི་རྐྱེན་གྱིས་ ཆད་ཐོན་ཡོདཔ་ཨིན་པས།
ལས་གཡོག་ལྷན་ཁག་གི་ རྩིས་རྙོགས་དངུལ་ཀྲམ་ས་ཡ་༧.༤༥༨ ཡོད་མི་དེ་ ཨེམ་ཨེསི་བསྟན་ཛུ་ཕྱི་རྒྱལ་གཡོག་སྤྲོད་ངོ་ཚབ་ཀྱིས་ ཁྲིམས་འགལ་ཐོག་ལས་ འཐུས་བསྡུ་ལེན་འབད་མི་དང་ དངུལ་ལོག་མ་འཐོབ་མི་དང་འབྲེལ་བའི་ རྩོད་རྙོགས་ཡོད་མི་ ཇོ་བདག་དེ་ གར་སོང་མེད་པར་ སོང་ཡོདཔ་ལས་ ལྷན་ཁག་གིས་ ད་ལྟོ་ རྩོད་བཤེར་འབད་མ་ཚུགས་པར་ཡོད་པའི་ཁར་ རྩིས་འགྲིག་ཡང་ འབད་མ་ཚུགས་པར་ལུས་ཡོདཔ་ཨིན་པས།
སོ་ནམ་ལྷན་ཁག་ནང་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གླིང་ག་ནང་ ལས་བྱེདཔ་ཚུ་དང་ སྡེ་ཁག་གི་ མིང་ཐོ་ཁར་ སྔོན་བྱིན་རྩིས་ལྷག་ཡོད་མི་དེ་ དངུལ་ཀྲམ་ས་ཡ་༣.༧༡༤ ཡོདཔ་ཨིན་པས།
ཤེས་རིག་ལྷན་ཁག་ནང་ རྩིས་རྙོགས་དངུལ་ཀྲམ་ས་ཡ་༦.༦༦༥ ཡོད་མི་དེ་ ལྷུན་རྩེ་རྫོང་ཁག་གི་ སྨིན་རྒྱས་སློབ་གྲྭ་བར་མའི་ནང་ རྐང་རྩེད་ཐང་དང་གཅིག་ཁར་ རྩིག་སྐྱོར་ལཱ་གི་ གྲུབ་འབྲས་སྙན་ཞུ་ རྫུས་མ་བཟོ་མི་དེ་ ལྟ་རྟོག་འབད་བའི་ཤུལ་ལས་ ངན་ལྷད་བཀག་སྡོམ་ལྷན་ཚོགས་ལུ་ བཏང་ཡོད་མི་དེ་ཨིན་པས།
རྫོང་ཁག་ཚུ་གི་གྲས་ལས་ བཀྲིས་གཡང་རྩེ་ལུ་ དངུལ་ཀྲམ་ས་ཡ་༢༠.༡༣༢ རྩིས་རྙོགས་ཡོད་པའི་ཁར་ དེ་གི་འོག་ལས་ པདྨ་དགའ་ཚལ་ལུ་ དངུལ་ཀྲམ་ས་ཡ་༧.༦༣༩ ཡོད་མི་དེ་ཨིནམ་ད་ ཆུ་ཁ་རྫོང་ཁག་ནང་ ས་ཡ་༤.༡༩༡༩ དང་ དར་དཀར་ནང་ལུ་ དངུལ་ཀྲམ་ས་ཡ་༣.༧༥༦ རྩིས་རྙོགས་ཡོདཔ་ཨིན་པས།
གློག་མེ་ལས་འགུལ་གྱི་ཐད་ཁར་ སྤུ་ན་གཙང་ཆུ་གློག་མེ་ལས་འགུལ་༢ པའི་ནང་ དངུལ་ཀྲམ་ས་ཡ་༤༡༠.༨༤༠ དང་ མང་སྡེ་ཆུ་གློག་མེ་ལས་འགུལ་ལུ་ དངུལ་ཀྲམ་ས་ཡ་༢༢༠.༠༥ རྩིས་རྙོགས་ཡོདཔ་ཨིན་པའི་གནས་ཚུལ།
བཀྲིས་བསྟན་འཛིན།


text:
༉ སྤྱི་ལོ་༢༠༡༥ ལུ་ འབྲུག་མིའི་ཚེ་ཚད་མཐོ་ཤོས་དེ་ སྐྱེས་ལོ་༦༩.༨༣ གུ་ཡོད་མི་དེ་ཡང་ ཕོ་སྐྱེས་ཀྱི་ཚེ་ཚད་དེ་ སྐྱེས་ལོ་༦༩.༥༧ དེ་ལས་ ཨམ་སྲུའི་ཚེ་ཚད་དེ་ སྐྱེས་ལོ་༧༠.༡༡ གུ་ གནས་ཡོདཔ་ཨིན་རུང་ ལོ་ན་རྒས་མིའི་གྲས་ཁར་ མཐོ་ཤོས་ཕོ་སྐྱེས་ཚུ་ ཡོདཔ་ཨིན་པས།
ཕོ་མོ་གི་ དབྱེ་བའི་ཐོག་ལས་འབད་བ་ཅིན་ སྤྱི་ལོ་༢༠༠༥ ལུ་ ཨམ་སྲུ་ལོ་ན་རྒས་མི་༡༠༠ གི་བར་ན་ ཕོ་སྐྱེས་༡༡༡ ཡོད་མི་དེ་ སྤྱི་ལོ་༢༠༡༧ ལུ་ ཕོ་སྐྱེས་༡༠༦ གུ་ མར་བབས་སོང་ནུག།
དེ་ལས་ སྤྱི་ལོ་༢༠༡༥ ལུ་ སྐྱེས་ལོ་༨༠ ཡན་ཆད་འབད་མི་ ལོ་ན་རྒས་མིའི་བརྒྱ་ཆ་དེ་ ཨམ་སྲུ་༡༠༠ གི་བར་ན་ ཕོ་སྐྱེས་༩༧ ཡོད་མི་དེ་ སྤྱི་ལོ་༢༠༡༧ ལུ་ ཕོ་སྐྱེས་དང་ ཨམ་སྲུ་བར་ནའི་གྱངས་ཁ་དེ་ འདྲན་འདྲ་ལྷོད་ནུག།
སྐྱེས་ལོ་༦༠ ཡན་ཆད་འབད་མི་ཚུ་ཡང་ མང་ཤོས་ར་ ཁྲོམ་སྡེ་ཚུ་ནང་ སྡོད་མི་ཚུ་ཡོད་པའི་ ངོས་འཛིན་བྱུང་ཡོདཔ་ད་ དེ་ཡང་ ཁྲོམ་ཁར་ཡོད་མི་ མི་རློབས་ལས་ བརྒྱ་ཆ་༡.༣༧ དེ་ཅིག་ ལོ་ན་རྒས་མི་ཚུ་ཡོད་པའི་ ངོས་འཛིན་བྱུང་ནུག།
སྤྱི་ལོ་༢༠༡༥ ལུ་ རྒྱལ་ཁབ་ཀྱི་མི་རློབས་ལས་ བརྒྱ་ཆ་༧.༨༠ དེ་ཅིག་ ལོ་ན་རྒས་མི་ཚུ་ཡོད་པའི་ཁར་ ཁྲོམ་ནང་འབད་བ་ཅིན་ ལོ་ན་རྒས་མི་ ཕོ་མོ་འདྲན་འདྲ་ཡོད་རུང་ གྲོང་གསེབ་ནང་འབད་བ་ཅིན་ ཕོ་སྐྱེས་ལོ་ན་རྒས་མི་ མང་སུ་ཡོད་པའི་ ངོས་འཛིན་བྱུང་ནུག།
རྫོང་ཁག་གི་ཐོག་ལས་འབད་བ་ཅིན་ སྤྱི་ལོ་༢༠༡༥ ལུ་ ཐིམ་ཕུག་རྫོང་ཁག་ནང་ ལོ་ན་རྒས་མི་མཐོ་ཤོས་ཡོད་པའི་ཁར་ དེ་གི་ཤུལ་ལས་ བཀྲིས་སྒང་རྫོང་ཁག་ནང་ མཐོ་ཤོས་ཡོད་པའི་ ངོས་འཛིན་བྱུང་ཡོདཔ་ད་ མགར་ས་ལུ་ མི་རློབས་ལས་ བརྒྱ་ཆ་༠.༦༢ ཡོད་མི་དེ་ ཉུང་ཤོས་ཨིན་པས།
སྤྱི་ལོ་༢༠༡༥ ལུ་ ཐིམ་ཕུག་རྫོང་ཁག་ནང་ ལོ་ན་རྒས་མིའི་གྱངས་ཁ་ རྒྱ་ཆེ་དྲགས་སྦེ་ར་ ཡར་སེང་འགྱོ་བའི་མངོན་གསལ་བྱུང་ཡོདཔ་ད་ ཆུ་ཁ་རྫོང་ཁག་གིས་ ལོ་ན་རྒས་མི་ མཐོ་ཤོས་གཉིས་པའི་ནང་ ཐོན་མི་ལུ་བལྟ་བ་ཅིན་ གྲོང་གསེབ་ལས་ཁྲོམ་ཁར་ གནས་སྤོ་འོང་མིའི་ རྟགས་མཚན་སྟོན་པའི་ཁར་ མགར་ས་རྫོང་ཁག་ནང་ སྤྱི་ལོ་༢༠༡༥ ལུ་ ལོ་ན་རྒས་མིའི་གྱངས་ཁ་ མར་བབས་སོང་ཡོད་རུང་ རྫོང་ཁག་དེ་ནང་ ལོ་ན་རྒས་མི་ ཕོ་གི་གྱངས་ཁ་དེ་ ཡར་སེང་སོང་ཡོདཔ་ཨིན་པས།
སྤྱི་ལོ་༡༩༦༠ ལུ་ ལུང་ཕྱོགས་ནང་ ཕོ་སྐྱེས་ཀྱི་ལོ་ཚད་དེ་ སྐྱེས་ལོ་༣༢.༠༡ དང་ ཨམ་སྲུ་ཚུ་གི་ལོ་ཚད་ སྐྱེས་ལོ་༣༢.༧༢ ཡོད་མི་དེ་ ཉུང་ཤོས་ཡོད་རུང་ སྤྱི་ལོ་༢༠༠༥ ལས་༢༠༡༥ འི་བར་ན་ རྒྱལ་ཁབ་ཀྱི་མི་རློབས་ལས་ ལོ་ན་རྒས་མིའི་གྱངས་ཁ་དེ་༤༤,༣༡༩ ལས་ སྤྱི་ལོ་༢༠༡༥ ལུ་༥༧,༧༤༩ གུ་ ཡར་སེང་སོང་མི་དེ་ བརྒྱ་ཆ་༢༣ དེ་ཅིག་གི་རྩིས་ཨིན་པས།
ལོ་ན་རྒས་མིའི་གྱངས་ཁ་ ཡར་སེང་སོང་མི་དེ་ དཔལ་འབྱོར་ཡར་དྲག་སོང་བའི་ རྟགས་མཚན་ཨིན་པའི་ཁར་ བརྒྱ་ཆ་དེ་ཅིག་ ཡར་སེང་སོང་མི་དེ་ལུ་བལྟ་བ་ཅིན་ ལོ་ན་རྒས་མིའི་གནས་སྟངས་དེ་ སྤྱི་ལོ་༢༠༡༥ གི་ཧེ་མ་ལས་ འགོ་བཙུགས་ནུག་ཟེར་ རྩིས་དཔྱད་བཀོད་འཛིན་གྱི་ སྙན་ཞུ་ནང་བཀོད་ནུག།
དེ་མ་ཚད་ ལོ་ན་རྒས་མི་དེ་ ཕོ་མོ་གཉིས་ཆ་ར་ཐོན་ཡོད་རུང་ ཨམ་སྲུ་ཚུ་ལུ་ དུམ་གྲ་ཅིག་ མང་སུ་ཐོན་ནུག་ཟེར་ཨིནམ་ད་ ལོ་ན་རྒས་མི་མང་སུ་ཐོནམ་ད་ ལོ་ན་རྒས་པའི་རྒྱབ་སྐྱོར་དང་ དགོངས་ཞུའི་ཟུར་ཕོགས་དང་ འཚོ་རྟེན་གྱི་རྒྱབ་སྐྱོར་ཚུ་ མང་སུ་སྤྲོད་དགོཔ་འཐོན་ནི་ཨིནམ་ད་ གཞན་ལུ་རེ་འདོད་མི་ མང་སུ་ཐོན་མི་དེ་ རྒྱལ་ཁབ་ལུ་ ལེགས་ཤོམ་མེན་མི་དེ་ཡང་ རྒྱལ་ཁམས་ཀྱི་རྒྱུ་ནོར་ཚུ་ མང་སུ་སྦེ་ ཟད་འགྲོ་གཏང་དགོ་ནི་དེ་གིས་ཨིན་པས།
གཞན་ལུ་རེ་སྡོད་མིའི་གྱངས་ཁ་དེ་ཡང་ འགྲོས་ཀྱིས་སྦེ་ར་ ཡར་སེང་འགྱོ་དོ་ཡོདཔ་ད་ གནས་སྟངས་དེ་ དེ་སྦེ་ར་སྡོད་པ་ཅིན་ ལོ་ན་རྒས་མི་ཚུ་ལུ་ ཟད་འགྲོ་མང་སུ་གཏང་དགོཔ་ འཐོན་ནི་ཨིན་རུང་ སྐྱེས་ལོ་༦༠ ཡན་ཆད་འབད་མི་ག་ར་ ལོ་ན་རྒས་པའི་གྲས་ཁར་ མི་ཚུད་ནི་ཨིན་མི་དེ་ཡང་ སེམས་ཁར་བཞག་དགོ་ནི་ཨིན་པས།
སྐྱེས་ལོ་༦༥ ཡན་ཆད་འབད་མི་ ལོ་ན་རྒས་མིའི་བར་ན་ དབུལ་ཕོངས་ཀྱི་གནས་ཚད་དེ་ སྤྱི་ལོ་༢༠༡༣ ལུ་ བཀོད་འཛིན་གྱིས་ བསྡུ་སྒྲིག་འབད་མི་དང་འཁྲིལཝ་ད་ བརྒྱ་ཆ་༡༤ ཡོད་རུང་ ཤུལ་ལས་ མར་བབས་སོང་ཡོདཔ་ཨིན་པས།
རྒྱལ་ཁབ་གོང་འཕེལ་དང་གཅིག་ཁར་ གཉེན་ཡ་བྲལ་མིའི་གྱངས་ཁ་དེ་ཡང་ ཡར་སེང་འགྱོ་དོ་ཡོདཔ་ད་ དེ་ཡང་ ཁྲོམ་ནང་སྡོད་མི་ཚུ་ཡང་ མང་ཤོས་ཐོན་མི་ལས་ ཐིམ་ཕུག་ལུ་ ཡ་བྲལ་འགྱོ་མིའི་གྱངས་ཁ་དེ་ མཐོ་ཤོས་ཅིག་སྦེ་ ཡོདཔ་ཨིན་པའི་གནས་ཚུལ།
བཀྲིས་བསྟན་འཛིན།


text:
ནང་འདྲེན་འབད་མི་ཚུ་གི་ཞུ་བ་འབད་ཡོདཔ་བཞིན་དུ་ ཕྱི་རྒྱལ་ཁབ་ཀྱི་མཁོ་སྤྲོད་པ་ཚུ་གི་ཕན་ཐབས་ལུ་དམིགས་ཏེ་ དངུལ་ཁང་འདི་གིས་ དངུལ་ཚབ་ཡི་གུ་གི་ལམ་ལུགས་ཅིག་ ཡིག་འགྲུལ་ཐོག་ལས་ གཞི་བཙུགས་འབད་ཡོདཔ་ཨིན།
རྒྱ་གར་རྒྱལ་ཁབ་མ་ཡིན་པའི་ ཕྱི་རྒྱལ་ཁབ་ཚུ་ནང་ལས་ གནང་བ་ཡོད་པའི་ཅ་དངོས་ཚུ་ ནང་འདྲེན་འབད་ནིའི་དོན་ལུ་ བསྟན་རྒྱས་ལྷན་ཁག་གི་ བཅའ་ཁྲིམས་དང་བྱ་སྒོའི་ལམ་ལུགས་ལྟར་དུ་ དངུལ་ཁང་གི་བྱ་སྒོའི་ལམ་ལུགས་དང་འཁྲིལ་ཏེ་ གཤམ་འཁོད་ཀྱི་ཡིག་ཆ་ཚུ་དགོཔ་ཨིན། ཡིག་ཆ་ཚུ་ག་ར་ཚང་ཞིནམ་ལས་རྐྱངམ་ཅིག་ དངུལ་ཁང་གིས་ ནང་འདྲེན་འབད་ཡོད་པའི་ཅ་དངོས་ཚུ་ལུ་ དངུལ་ཚབ་ཀྱི་ཡི་གུའི་ཡིག་ཆ་འགོ་བཙུགས་ཏེ་ སྤྲོད་ནི་ཨིན།
ཡིག་ཆ་ཚང་དགོཔ།
- ཕྱི་དངུལ་བརྗེ་སོར་ཚད་འཛིན་གྱི་ ཆ་གནས་ཡོད་པའི་ནང་འདྲེན་གྱི་ཆོག་ཐམ་གྱི་འདྲ་དང་གཅིག་ཁར་ ཆོག་ཐམ་ངོ་མ་དེ་ཡང་དགོ (ཆོག་ཐམ་དེ་ཡང་ ཨེལ་སི་(LC)གི་དོན་ལུ་ཆ་འཇོག་གྲུབ་ཞིནམ་ལས་ ལོག་སྤྲོད་ནི་ཨིནམ་ད་ དེ་ཡང་ ཆོག་ཐམ་གཅིག་གི་ཐོག་ལུ་ ལོག་ཅི་རང་ཆ་འཇོག་འབད་ནི་ལས་ བཀག་ཐབས་ཀྱི་དོན་ལུ་ཨིན།
- ཕྱི་རྒྱལ་ཁབ་ལས་ནང་འདྲེན་འབད་ཡོད་མི་ཚུ་ལུ་ དངུལ་སྤྲོད་ལེན་གྱི་དོན་ལུ་ བཀོད་རྒྱ་དང་འཁྲིལ་བསྐང་ཡོད་པའི་ཁར་ གནང་བ་ཡོད་པའི་མི་ངོམ་/ཚོང་སྡེའི་མི་ངོམ་/གཞུང་གི་ལས་ཁུངས་ཀྱིས་མིང་རྟགས་བཀོད་དེ་ཡོད་མི་འདི་དགོ།
- བཀྲམ་སྤེལ་བ་གིས་གཏང་ཡོད་པའི་ ཅ་ལའི་ཐོ་གི་འཛིན་ཤོག་ནང་ལུ་ ཅ༌ལ༌གི༌ཁ་གསལ་འགྲེལ་བཤད། ཅ་ལའི་རིན་གོང་དང་གནས་གོང་། གྲངས་ཚད།/སྤུས་ཚད། ཚོང་གི་ཁ་ཚིག་ དེ་ཡང་ ཨེཕི་ཨོ་བི་/སི་ཨེཕི་ཨར་/སི་ཨེའི་ཨེཕི་ལ་སོགས་པ་ཚུ་དང་ དངུལ་སྤྲོད་ལེན་གྱི་ཁ་ཚིག་ཚུ་ཡང་ ས་སྒོ་འདི་ནང་ འདི་འཕྲོ་ལས་སྤྲོད་ནི་/ཐོན་རིམ་དང་འཁྲིལ་ཏེ་སྤྲོད་ནི། དོ་སྐྱེལ་འདྲེན་གྱི་ཐབས་ལམ། དོ་ ནམ་སྐྱེལ་འདྲེན་འབད་ནི་ཨིན་ན་དང་ དེ་གི་གནས་ཡུན་ལ་སོགས་པ་ཚུ་དང་ ཁ་ཚིག་དང་གནས་ཚིག་ཚུ་གཞན་ཡང་ཡོད་པ་ཅིན་ འདི་ག་ར་ཚུད་དགོཔ་ཨིན། དེ་ལས་གཞན་ཡང་ ཅ་ལའི་ཐོ་གི་འཛིན་ཤོག་ནང་ལུ་ ཚོང་བཙོང་མི་གི་ དངུལ་ཁང་གི་མིང་དང་ཁ་བྱང་ཁ་གསལ་ རྩིས་ཁྲ་ཨང་དང་གཞན་ཡང་ འབྲེལ་བ་ཡོད་པའི་བརྡ་དོན་ཚུ་ག་ར་ཚུད་དགོཔ་ཨིན།
- གནས་ཚད་ཅན་གྱི་ཞུ་ཡིག་དང་འགན་ལེན་གྱི་འབྲི་ཤོག་ནང་ལུ་ ཨེལ་སི་(LC)གི་ ཁ་ཚིག་དང་གནས་ཚིག་ཚུ་ ཁ་གསལ་སྦེ་བཀོད་དགོ་པའི་ཁར་ དེ་གུ་ ཇོ་བདག་ ཡང་ན་ གནང་བ་ཡོད་པའི་མི་ངོམ་དེ་གིས་ ཁྲིམས་རྟགས་གུ་ མིང་རྟགས་བཀོད་དེ་ཡོད་མི་འདི་དགོ། དགོས་མཁོ་མེད་པའི་ཡིག་འགྲུལ་དང་བསྒྱུར་བཅོས་ཚུ་ལས་འཛེམ་ཐབས་ཀྱི་དོན་ལུ་ ཨེལ་སི་གི་ཁ་ཚིག་དང་གནས་ཚིག་ཚུ་ཡང་ ཚོང་གི་གན་ཡིག་དང་ཅ་ལའི་ཐོ་གི་འཛིན་ཤོག་ནང་ལུ་ཚུད་དེ་ཡོད་མི་ལྟར་དུ་ ཞུ་ཡིག་ནང་ལུ་ཚུད་དགོ།
གནས་ཚུལ་ཁ་གསལ་གྱི་དོན་ལུ་ དངུལ་ཁང་གི་ ཉེ་འདབས་ཀྱི་ཡན་ལག་ཡིག་དང་ འབྲེལ་བ་མཛད་གནང་།


text:
རྒྱལ་གཞུང་ཞི་གཡོག་ལྷན་ཚོགས་ཀྱིས་ རྒྱ་གཞུང་སློབ་གཉེར་གྲོགས་རམ་ ༢༠༢༡-༢༠༢༢ ལོའི་དོན་ལུ་ ཕྱི་སེལ་གྲུབ་མི་ མི་ངོ་ཚུ་གི་གྲུབ་འབྲས་གསལ་བསྒྲགས་འབདཝ་ཨིན། ཁ་གསལ། Post Views: 238
རྒྱལ་གཞུང་ཞི་གཡོག་ལྷན་ཚོགས་ཀྱིས་ སྤྱི་ལོ་ ༢༠༢༡-༢༠༢༢ ལོའི་ ནི་རུ་དབང་ཕྱུག་སློབ་གཉེར་གྲོགས་རམ་གྱི་དོན་ལུ་ཕྱི་སེལ་གྲུབ་མི་ མི་ངོམ་ཚུ་ཁྱབ་བསྒྲགས་འབདཝ་ཨིན། ཁ་གསལ། Post Views: 194
རྒྱལ་གཞུང་ཞི་གཡོག་ལྷན་ཚོགས་ཀྱི་ཁ་ཐུག་ལས་ སློབ་དུས་ ༢༠༡༩ ལོའི་ ཐའི་ལེནཌ་རྒྱལ་སྤྱི་མཐུན་འབྲེལ་ལས་སྡེའི་སློབ་གཉེར་གྲོགས་རམ་གྱི་དོན་ལུ་ཕྱི་སེལ་གྲུབ་མི་མི་ངོམ་ཚུ་ཁྱབ་བསྒྲགས་འབདཝ་ཨིན། ཕྱི་སེལ་གྲུམ་མི་ཚུ་ གདམ་འཐུ་དྲི་ལན་གྱི་དོན་ལུ་གཤམ་གསལ་གྱི་ཁ་གསལ་དང་འཁྲིལ་ཏེ་དང་ལེན་མཛད་གནང་། དྲི་ལན་གྱི་ཚེས་གྲངས། སྤྱི་ཚེས་ ༡༣-༡༤/༠༢/༢༠༡༩ ས་གནས། ཞི་ལྷན་གྱི་སྤྱི་དོན་ཁང་ནང་།དུས་ཚོད། དུས་ཚོད། ༩:༠༠ ལས། ཁ་གསལ་གཟིགས་གནང་། Post Views: 176


text:
༡. སོ་ནམ་ཞིང་ལམ་ལེགས་བཅོས་ཀྱི་ལས་འགུལ་གྱི་ དམིགས་ཡུལ་འདི་ག་ཅི་ཨིན་ན?
སོ་ནམ་ཞིང་ལམ་ལེགས་བཅོས་དགོ་པའི་གནད་དོན་གཙོ་བོ་ར་ མ་འོངས་དཔལ་འབྱོར་ཐབས་ལམ་གྱི་ཆ་ཤས་ཅིག་སྦེ་གཞི་བཙུགས་འབད་ཡོད་མི་འདི་གིས་ ས་གནས་ཀྱི་དཔལ་འབྱོར་ ས་གནས་ནང་ལུ་ལཱ་གཡོག་གི་གོ་སྐབས་དང་ནང་འདྲེན་གྱི་ཚབ་མ་ཚུ་གོང་འཕེལ་བཏང་ཐབས་ལུ་དམིགས་ཏེ་འགོ་བཙུགསཔ་ཨིན། སོ་ནམ་དང་ནགས་ཚལ་ལྷན་ཁག་ ཞབས་ཏོག་ལྷན་ཁག་དང་ ས་གནས་གཞུང་གི་རྫོང་ཁག་དང་རྒེད་འོག་བདག་སྐྱོང་ཚུ་དང་གྲོས་བསྟུན་ཐོག་ལས་ ལས་རིམ་ཆ་ཚང་སྦེ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱིསའགོ་འདྲེན་འཐབ་ནི་ཨིན།
སོ་ནམ་ཞིང་ལམ་ལེགས་བཅོས་ཀྱི་དོན་ལུ་ དམིགས་བསལ་གྱི་དམིགས་ཡུལ་འདི་གཤམ་གསལ་ལྟར་ཨིན།
ཀ. ཟ་འཐུང་རང་མགོ་རང་འདྲོངས་ཡར་དྲགས་བཏང་ནི།
ཁ. ས་གནས་ཀྱི་མི་སྡེ་དཔལ་འབྱོར་མཐའ་སྐྱོང་འབད་ནི་དང་།
ག. བློ་གཏད་ཅན་གྱི་མཐུད་ལམ་བརྒྱུད་དེ་ སོ་ནམ་འཐོན་སྐྱེད་ཚུ་ ཚོང་འབྲེལ་འཐབ་ཚུགསཔ་བཟོ་ནི།
༢. སོ་ནམ་ཞིང་ལམ་ལེགས་བཅོས་ཀྱི་དོན་ལུ་ གྱངས་ཁ་ག་དེམ་ཅིག་ངོས་འཛིན་འབད་ཡི་ག?
ད་ལྟོ་གི་སོ་ནམ་ཞིང་ལམ་ ཡོངས་བསྡོམས་ལས་ཧ་ལམ་ ༢༣༡༢ དེམ་ཅིག་ མ་དངུལ་ཚད་རྩིས་ལས་ ས་ཡ་ ༡༦.༥ དེ་ཅིག་གནས་པའི་ ཀི་ལོ་མི་ཊར་ ༩༨༨༣ དེམ་ཅིག་ ལེགས་བཅོས་འབད་ནིའི་དོན་ལུ་ངོས་འཛིན་འབད་དེ་ཡོད། མ་དངུལ་འཚོལ་གྲུབ་ཀྱི་གནས་སྟངས་དང་ལག་ལེན་འཐབ་ཐངས་འཇམ་ཏོང་ཏོ་བཟོ་ནིའི་དོན་ལུ་ གོ་རིམ་དང་པ་ གཉིས་པ་དང་གསུམ་པའི་འོག་ལུ་ངོས་འཛིན་འབད་དེ་ཡོད།
༣. སོ་ནམ་ཞིང་ལམ་ལེགས་བཅོས་ཀྱི་གོ་རིམ་དང་པའདི་ ནམ་ལས་འགོ་བཙུགས་ཡི?
སོ་ནམ་ཞིང་ལམ་ལེགས་བཅོས་འདི་གོ་རིམ་དང་པའི་འོག་ལུ་ སྤྱི་ལོ་ ༢༠༢༠ སྤྱི་ཟླ་ ༩ པའི་གཞི་བཙུགས་འབད་ཡོདཔ་ཨིན། གོ་རིམ་དང་པའི་འོག་ལུ་ སོ་ནམ་ཞིང་ལམ་ལེགས་བཅོས་འདི་ཡང་ རྒེད་འོག་རེ་ལུ་སོ་ནམ་ཞིང་ལམ་རེ་རེ་འབད་འཕྲོ་ཡོད། ད་ལྟོ་ཡོད་པའི་སོ་ནམ་ཞིང་ལམ་རིང་འཐུང་ཧ་ལམ་ ཀི་ལོ་མི་ཊར་ ༡༥༥༥ དེམ་ཅིག་ལེགས་བཅོས་ཀྱི་དོན་ལུ་ མ་དངུལ་ཡོངས་བསྡོམས་ཧ་ལམ་ས་ཡ་ ༢.༦ དེ་ཅིག་ཟད་འགྲོ་བཏང་ནི་ཨིན།
༤. སོ་ནམ་ཞིང་ལམ་ལེགས་བཅོས་འབད་ནིའི་ གོ་རིམ་དང་པའི་འོག་ལུ་འབད་མི་ ལས་འགུལ་གྱི་དུས་ཡུན་འདི་ག་དེམ་ཅིག་ཨིན་ན?
ལས་འགུལ་འདི་ཟླ་ངོ་དྲུག་གི་ནང་འཁོད་མཇུག་བསྡུ་ཚུགས་པའི་རེ་བ་ཡོད། ཨིན་དེ་ར་འབད་རུང་ སོ་ནམ་ཞིང་ལམ་གྱི་རིང་ཚད་ ས་ཆའི་གནས་སྟངས་དང་གནམ་གཤིས་གནས་སྟངས་ དེ་ལས་ད་རེས་ནངས་པ་ཁྱབ་ནད་ཆེ་བའི་ནད་ཡམས་ལས་བརྟེན་ཏེ་ ས་གནས་གཞུང་གི་ས་གནས་སོ་སོ་ལུ་ ལས་འགུལ་གྱི་ཞག་དུས་འདིལུ་འགྱུར་བཅོས་འགྱོ་འོང་། སོ་ནམ་ཞིང་ལམ་འགོ་ཐོག་དང་པ་འདི་ ཟླ་ངོ་ལྔ་གི་ནང་འཁོད་མཇུག་བསྡུ་ཚུགས་ཡི། (བུ་རི་ཆུ་རྡོ་བཱན་གྱི་སོ་ནམ་ཞིང་ལམ་ སེར་གྱི་ཐང་རྒེད་འོག་ རྩི་རང་།)
༥. འ་ནི་སོ་ནམ་ཞིང་ལམ་ཚུ་ལེགས་བཅོས་ཀྱི་འབད་ནིའི་དོན་ལུ་ གཙོ་རིམ་ག་དེ་སྦེ་སྒྲིག་ཡི?
སོ་ནམ་ཞིང་ལམ་གྱི་གཙོ་རིམ་འདི་ གཤམ་འཁོད་ཚད་གཞི་དབྱེ་བ་བཞི་གུར་གཞི་བཞག་ཡོདཔ་ཨིན།
ཀ. འཐོན་སྐྱེད། (༣༥%)
ཁ. བཟོ་བསྐྲུན་གྱི་ལོ། (༡༥%)
ག. ཁྱིམ་གུང་གི་གྱངས་ཁ། (༢༥%)
ང. སོ་ནམ་ས་ཞིང་གི་རྒྱ་ཚད། (༢༥%)
སོ་ནམ་ཞིང་ལམ་རིང་ཤོས་འབད་མི་ ཁྱིམ་གུང་གྲངས་མང་སུ་ཅིག་ལུ་ཕན་ཐོགས་མི་དང་འཐོན་སྐྱེད་ལེགས་ཤོམ་ཡོད་པའི་ས་ཞིང་ནང་ལས་འཁོར་ལམ་ཕོག་མི་ཚུ་ལུ་གཙོ་རིམ་ཅན་སྦེ་བརྩི་དོ་ཡོདཔ་ཨིན། དེ་ཡི་ནང་དོ་ཉིད་ལས་ཡང་ གཙོ་རིམ་དེ་ཡང་ ས་གནས་གཞུང་གིས་འོས་མཐུན་བཟོ་བཟོཝ་ཨིན།
༦. འཁོར་ལམ་རེ་རེ་ལུ་ལེགས་བཅོས་ཀྱི་དོན་ལུ་ གོང་ཚད་ག་་དེམ་ཅིག་སྨོ?
ཇི་ཨེས་བི་དང་གཡུར་བ་ལུ་ འཁོར་ལམ་རེ་རེ་ལུ་ལེགས་བཅོས་ཀྱི་རིན་གོང་འདི་ ཀི་ལོ་མི་ཊར་རེ་ལུ་ དངུལ་ཀྲམ་ས་ཡ་ ༡.༦༦ ཨིན་པས། རིན་གོང་ཚད་རྩིས་འདི་ཡང་ ཞབས་ཏོག་ལྷན་ཁག་གིས་བཏོན་བཏོནམ་ཨིན།
༧. སོ་ནམ་ཞིང་ལམ་ལེགས་ཀྱི་ལཱ་གི་ནང་ལུ་ ཁྱབ་ཚད་ག་ཅི་ར་ཚུད་འདི་ཡོད་ག? ས་གས་གཞུང་གིས་ གཞན་ལཱ་འབད་ཚུགས་ག?
སོ་ནམ་ཞིང་ལམ་ལེགས་ཀྱི་ལཱ་གི་ནང་ལུ་ ཇི་ཨེས་བི་དང་ཝི་དབྱིབས་ཀྱི་གཡུར་བ་རྐྱངམ་ཅིག་ཚུདཔ་ཨིན། ཨིན་དེ་ར་འབད་རུང་ ལཱ་གི་ཁྱབ་ཚད་ནང་ལུ་ཚུད་ཡོད་མི་གི་མ་དོར་བར་ འཆར་དངུལ་ཚད་གཞི་གི་ནང་ལས་མ་དངུལ་ཁ་སྐོང་འཐོན་པ་ཅིན་ ས་གནས་གཞུང་གིས་ ལས་སྣ་གཞན་ཡང་འབད་ནིའི་གོ་སྐབས་ཡོད། བགོ་ཀྲམ་འབད་དེ་ཡོད་པའི་མ་དངུལ་འདི་འཇོན་དྲགས་ཅན་སྦེ་ལག་ལེན་འཐབ་སྟེ་ ད་ལྟོ་ཡོད་པའི་སོ་ནམ་ཞིང་ལམ་ཚུ་ལེགས་བཅོས་འབད་དེ་ དུས་རྒྱུན་ལག་ལེན་འཐབ་ཚུགསཔ་བཟོ་འདི་ ས་གནས་གཞུང་གིས་འགན་ཁུར་ཨིན།
༨. འཁོར་ལམ་ལེགས་བཅོས་ལཱ་གི་དོན་ལུ་ ཁྱད་རིག་གི་ཁ་གསལ་ག་ཅི་ར་སྨོ?
གོ་རིམ་དང་པའི་འོག་ལུ་ འཁོར་ལམ་ལེགས་བཅོས་ཀྱི་ ཁྱད་རིག་ཁ་གསལ་བྱིན་ཡོད་མི་འདི་གཤམ་གསལ་ལྟར་ཨིན།
ཀ. འཁོར་ལམ་གུར་སོ་ལིང་སྒྲིག་ནི། (ཇི་ཨེས་བི): ༢༠༠ མི་ཊར།
ཁ. ཀོརས་ཕཱོལ: ༢༥%
ག. གཡུར་བའི་རྒྱ་ཚད།: ༠.༨ མི་ཊར། (ཝི་–གཡུར་བ)
ཁྱད་རིག་ཁ་གསལ་འདི་ ཞབས་ཏོག་ལྷན་ཁག་གིས་བཟོ་བཟོཝ་ཨིན།
༩. སོ་ནམ་ཞིང་ལམ་ལེགས་ཀྱི་ལཱ་གི་དོན་ལུ་ག་ཅི་འབད་ འཁོར་ལམ་གུར་སོ་ལིང་༼ཇི་ཨེས་བི་༽ འདི་གདམ་ཁ་བརྐྱབ་ཨིན་ན?
ཚད་རྩིས་འདི་ཡང་ བརྩི་ནག་བཏང་ནི་ རྡོ་ཞིབ་ལབ་དང་ཇི་ཨེས་བི་ལི་གཞི་བཞག་སྟེ་བཏོན་བཏོནམ་ཨིན། ངོས་འཛིན་འབད་དེ་ཡོད་པའི་སོ་ནམ་ཞིང་ལམ་གྱི་དོན་ལུ་ མ་དངུལ་ཚད་རྩིས་ཀྱི་དགོས་མཁོ་འདི་ དངུལ་་ཀྲམ་དུང་ཕྱུར་ ༥༢ དངུལ་ཀྲམ་དུང་ཕྱུར་ ༥༧ དངུལ་ཀྲམ་དུང་ཕྱུར་ ༡༦ སོ་སོ་སྦེ་བཞག་འདི་ཡོད། ཟད་འགྲོ་བཏང་ཚུགས་ཐབས་ལུ་ ས་གནས་ནང་འཁོད་ལུ་ཡོད་པའི་རྒྱུ་ཆ་ ས་གནས་ཀྱི་ལས་མི་ སྒེར་གྱི་ལས་སྡེ་ཚུ་གྲལ་གཏོགས་ ལཱ་གཡོག་གི་གོ་སྐབས་བཟོ་ནི་དང་ ཉམས་བཅོས་ཀྱི་ཟད་འགྲོ་མར་ཕབ་ཚུ་ལུ་བལྟ་སྟེ་ ཇི་ཨེས་བི་གི་གཡུར་བའི་གདམ་ཁ་བརྐྱབ་རྐྱབས་ཨིན།
༡༠. གནས་ཚད་ཅན་གྱི་རིན་གོང་བཏོན་ནི་མེན་པར་ ས་དབྱིབས་དང་གནམ་གཤིས་གནས་སྟངས་ལས་བརྟེན་པའི་དགོས་མཁོའི་རིན་གོང་བཏོན་པ་ཅིན་མ་བཏུབ་ཡོད་ག?
མ་གཞི་ཚ་གྱང་འདི་ཡང་གལ་གནད་ཅན་ཨིན་ ཨིན་དེ་ར་འབད་རུང་ སོ་ནམ་ཞིང་ལམ་ལེགས་བཅོས་ཀྱི་མ་དངུལ་ཚད་ཅིག་ལས་བརྒལ་མེདཔ་ལས་ གནས་ཚད་ཅན་གྱི་རིན་གོང་ལག་ལེན་འཐབ་དགོཔ་འཐོན་ཡི། ས་ཆ་དང་གནམ་གཤིས་གནས་སྟངས་ལས་བརྟེན་ཏེ་ མ་དངུལ་དགོས་མཁོ་ཡར་སེང་འགྱོ་མི་འདི་བདེ་སྒྲིག་བཟོ་ནིའི་དོན་ལུ་ ས་གནས་གཞུང་ལུ་ ལཱ་གི་ཁྱབ་ཚད་ཡང་འགྱུར་བཅོས་འབད་ནིའི་ས་སྒོ་བཞག་འདི་ཡོད། གོང་གི་ལཱ་ཚུ་ལས་བརྟེན་ཏེ་མ་དངུལ་ཁ་སྐོང་འཐོན་པ་ཅིན་ རང་སོའི་འཆར་དངུལ་ཚད་གཞི་གི་ནང་འཁོད་ལས་བཏང་དགོཔ་ཨིན།
༡༡. འཁོར་ལམ་གྱི་ལཱ་གི་གོ་སྐབས་ཚུ་ཆ་འཇོག་འབད་དེ་ཡོད་མི་ཚུ་ ས་གནས་གཞུང་གིས་འགྱུར་བཅོས་ཐབས་ཡོད་ག?
ཆ་འཇོག་འབད་དེ་ཡོད་པའི་ལཱ་གི་ཁྱབ་ཚད་ནང་ལུ་ འཁོར་ལམ་གུར་སོ་ལིང་༼ཇི་ཨེས་བི༽བརྐྱབ་ནི་དང་གཡུ་བ་ཚུ་ཚུད་དེ་ཡོད། ཨིན་དེ་ར་འབད་རུུང་ ས་ཆའི་གནས་སྟངསདང་འཁྲིལ་ཏེ་ ས་གནས་གཞུང་གིས་ ཇི་ཨེས་བི་ལས་སོ་ལིང་བརྐྱབ་ནི་ བརྩི་ནག་བཏང་ནི་ རྡོ་ཞིབ་ལམ་ལ་སོགས་པ་ཚུ་འགྱུར་བཅོས་འབད་ཆོག་ནི་དང་ དེ་ལས་ ཝི་དབྱིབས་ཀྱི་གཡུར་བ་ལས་ ཡུ་དབྱིབས་ཀྱི་གཡུར་བ་ ཕེརེནཆི་གི་ གཡུར་བ་ལ་སོགས་པ་ཚུ་འགྱུར་བཅོས་འབད་ཆོག་རུང་ ཇི་ཨེས་བི་ ཡང་ཅིན་ ཝི་དབྱིབས་ཀྱི་གཡུར་བ་ཚུ་ཁྱད་རིག་ལྟར་དུ་འབད་བ་ཅིན་ འོས་མཐུན་མེདཔ་སྦེ་མཐོང་ཡོདཔ་ཨིན།
༡༢. ས་གནས་གཞུང་གིས་གཞན་གཏན་འཇགས་ཀྱི་ལཱ་ཚུ་འབད་ནིའི་དོན་ལུ་ མ་དངུལ་ཁ་སྐོང་བྱིན་ཐབས་ཡོད་ག?
ས་གནས་གཞུང་ལུ་གཞན་གཏན་འཇགས་ཀྱི་ལཱ་ དཔྱེ་འབད་བ་ཅིན་ ཆུ་བྱག་བརྒྱབ་ནི་ ཟུར་ལམ་དང་བཏེ་ལམ་ལ་སོགས་པ་ཚུའི་དོན་ལུ་ མ་དངུལ་ཁ་སྐོང་བྱིན་ནི་མེད། གོང་གི་ལཱ་ཚུ་ལས་བརྟེན་ཏེ་མ་དངུལ་ཡར་སེང་འགྱོ་བ་ཅིན་ རང་སོའི་འཆར་དངུལ་ཚད་བགོ་ཀྲམ་གྱི་གཞི་གི་ནང་འཁོད་ལས་བཏང་དགོཔ་ཨིན།
༡༣. སོ་ནམ་ཞིང་ལམ་ཚུ་ལེགས་བཅོས་འབད་ནིའི་དོན་ལུ་གོ་རིམ་དང་པའི་འོག་ལུ་ བལྟ་རྟོགས་ཀྱི་ཐབས་ལམ་ཚུ་ག་དེ་སྦེ་རང་སྒྲིག་འདི་ཡོག་ག་?
སོ་ནམ་ཞིང་ལམ་ལེགས་བཅོས་ཀྱི་ལཱ་ཚུ་ལག་ལེན་འཐབ་མི་ཅིག་ཨིནམ་ལས་ ལཱ་ཚུ་དུས་རྒྱུན་བལྟ་རྟོགས་འབད་ནི་འདི་ ས་གནས་གཞུང་གི་འགན་འཁུར་ཨིན། འདི་དང་འབྲེལ་ ས་གནས་གཞུང་གི་འཆར་གཞིའི་ལས་ཚན་བརྒྱུད་དེ་ ལས་སྣ་ཚུ་ལག་ལེན་འཐབ་ཡོད་པའི་ཟླ་རིམ་གྱི་གྲུབ་འབྲས་གནས་སྟངས་འདི་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱིས་ལེན་ནི་ཨིན། ་གྲུབ་འབྲས་སྙན་ཞུ་འདི་ཡང་ མི་རྗེ་བློན་ཡིག་ཚང་ནང་ལུ་ཕུལ་དགོཔ་ཨིན། ཟླ་རིམ་གྱི་སྙན་ཞུ་ནང་ལུ་ དཀའ་ངལ་དང་གདོང་ལེན་གྱི་གནད་དོན་ག་ཅི་འཐོན་རུང་ དེ་འཕྲོ་ལས་སེལ་ནི་ཨིན། རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཡང་ཅིན་ ཞབས་ཏོག་ལྷན་ཁག་གཉིས་མཉམ་འབྲེལ་ཐོག་ལས་ ས་ཁོངས་བལྟ་རྟོགས་ཀྱི་བལྟ་སྐོར་ཡང་འབད་ནི་ཨིན། ཞབས་ཏོག་ལྷན་ཁག་འོག་གི་ ལམ་སེལ་ལས་ཁུངས་ཡིག་ཚང་བརྒྱུད་དེ་ སོ་ནམ་ཞིང་ལམ་ལེགས་བཅོས་ལུ་ ཁྱད་རིག་་གི་རྒྱབ་བསྐྱོར་དང་འཁོར་ལམ་གྱི་སྤུས་ཚད་བལྟ་རྟོགས་གཉིས་ཆ་ར་བལྟ་རྟོགས་འབད་དགོཔ་སྦེ་ཞུ་བ་ཕུལ་འདི་ཡོད།
༡༤. གོ་རིམ་དང་པའི་འོག་ལུ་ སོ་ནམ་ཞིང་ལམ་ཚུ་ལེགས་བཅོས་འབད་ནི་འདི་ ནམ་ལས་འགོ་བཙུགས་ནི་སྨོ?
གོ་རིམ་གཉིས་པའི་འོག་ལུ་ སོ་ནམ་ཞིང་ལམ་ལེགས་བཅོས་ཀྱི་ལཱ་འགོ་བཙུགས་ནི་འདི་གཙོ་བོ་ར་ གོ་རིམ་དང་པའི་འོག་གི་སོ་ནམ་ཞིང་ལམ་ལེགས་བཅོས་འབད་ཚར་འདི་ཡོད་པའི་ལཱ་གི་སྤུས་ཚད་དབྱེ་ཞིབ་ལུ་རག་ལས་ནི་ཨིན།
དེ་ཡི་ནང་དོག་ཉིད་ལས་ཡང་ གོ་རིམ་གཉིས་པའི་འོག་གི་སོ་ནམ་ཞིང་ལམ་ལེགས་བཅོས་ཀྱི་ལཱ་འདི་ ནམ་བྱཱར་གྱི་དུས་ཚོད་མཇུག་མ་བསྡུ་ཚུན་ཕར་ཕུད་བརྐྱབ་ཡོད་མི་འདི་ཡང་ ནམ་བྱཱར་གྱི་དུས་ལུ་ ཇི་ཨེས་བི་གིས་ལཱ་འདི་འབད་ནིའི་འོས་འབབ་མེདཔ་ལས་བརྟེ་ཏེ་ཨིན།
༡༥. ས་གནས་གཞུང་གི་བདག་སྐྱོང་ལུ་ སོ་ནམ་ཞིང་ལམ་ལེགས་བཅོས་འབད་ནི་གི་མ་དངུལ་ལས་ སོ་ནམ་ཞིང་ལམ་གསར་བཏོན་ཆོག་ག?
ས་གནས་གཞུང་གིས་ སོ་ནམ་ཞིང་ལེགས་བཅོས་ཀྱི་ལཱ་འདི་ མ་དངུལབགོ་ཀྲམ་འབད་ཡོད་མི་ནང་འཁོད་བརྐྱབ་ཆོག། ཨིན་རུང་ གཙོ་རིམ་བཟོ་ནི་དང་སོ་ནམ་ཞིང་ལམ་གསརཔ་བཏོན་ནི་འདི་ རང་སོའི་རྫོང་ཁག་ཚོགས་འདུ་དང་རྒེད་འོག་ཚོགས་སྡེ་ལུ་ཐོབ་དབང་ཡོད་ ས་གནས་གཞུང་གིས་སོ་ནམ་ཞིང་ལམ་གསརཔ་བཏོནམ་ད་ལུ་ དགོས་མཁོ་ཆེ་ཧིང་དང་འཁྲིལ་དགོཔ་དང་ སོ་ནམ་ཞིང་ལམ་ག་མནོ་སར་བཏོན་ནི་ལས་འཛེམ་དགོཔ་ཨིན།
༡༦. སོ་ནམ་ཞིང་ལམ་འདི་ ལེགས་བཅོས་འབད་ཚར་བའི་ཤུལ་མ་ འཛིན་སྐྱོང་གི་འཆར་གཞི་ཚུ་ག་ཅི་ར་ཡོད?
སོ་ནམ་ཞིང་ལམ་འདི་ ཆ་འཇོག་གྲུབ་སྟེ་ལག་ལེན་འཐབ་ཚར་བའི་ཤུལ་མ་ ཁྲིམས་ལུགས་ལྟར་དུ་ སོ་ནམ་ཞིང་ལམ་ བལྟ་རྟོགས་འབད་དེ་ཉམས་བཅོས་འབད་ནིའི་དོན་ལུ་ ས་གནས་གཞུང་གིས་ སོ་ནམ་ཞིང་ལམ་ལག་ལེན་འཐབ་མི་ཟེར་ སྡེ་ཚན་འདི་ངེས་པར་དུ་བཟོ་དགོཔ་ཨིན།


text:
༉ ཀྲོང་གསར་གླང་མཐིལ་རྒེད་འོག་ སྦས་གླིང་ལུ་ ཁྱིམ་༣ གྱི་ གྱང་རྩིག་ཚུ་གུ་ སེར་གུ་ཐོན་མི་དེ་ ས་གནས་ཀྱི་ མི་ཚུ་གིས་འབད་བ་ཅིན་ མང་སྡེ་ཆུ་གློག་མེ་ལས་འགུལ་གྱི་ ཅ་ཆས་སྐྱེལ་འདྲེན་འབད་མི་ སྣུམ་འཁོར་ཊཱག་ཚུ་ལུ་བརྟེན་ཨིན་རུང་ ཁ་ཉེས་བཀལཝ་ཨིན་པས། སེར་གུ་ཐོན་མི་ ཁྱིམ་གྱི་ཇོ་བདག་ཚུ་གིས་ སླབ་མིའི་ནང་ སྤྱི་ལོ་༢༠༡༦ ལུ་ ཁོང་གི་ཁྱིམ་ཚུ་གུ་ སེར་གུ་ཐོན་པའི་སྐབས་ …རྒྱས་པར་ལྷག། »
གནས་ཚུལ་མདོར་བསྡུས།
ད་རེས་ནངས་པར་ རྒྱལ་ཁབ་ནང་འཁོད་ལུ་ ལྕང་ལཱ་རྐྱབ་ནིའི་ དུས་ཚོད་ཨིནམ་བཞིན་དུ་ སྤུ་ན་ཁ་འཛོམས་མི་རྒེད་འོག་ནང་ ཞིང་ཆུའི་དཀའ་ངལ་ཡོད་རུང་ སོ་ནམ་པ་ཚུ་གིས་ ཆར་ཆུ་ལུ་བརྟེན་ཐོག་ལས་ ལྕང་ལཱ་རྐྱབ་པའི་བསྒང་ཡོདཔ་ཨིན་པས། སོ་ནམ་པ་ཅིག་གིས་ སླབ་མིའི་ནང་ ཆརཔ་མ་རྐྱབ་པ་ཅིན་ ལྕང་ལཱ་རྐྱབ་ཐབས་མེད་ཟེར་ཨིནམ་ད་ སློབ་གྲྭ་སྒོ་བསྡམས་ཏེ་ཡོད་མི་ལུ་བརྟེན་ སློབ་ཕྲུག་ཚུ་གིས་ཡང་ རང་སོའི་ཕམ་ཚུ་ལུ་ འབྱ་འཛུགས་འབད་ནི་ནང་ ཆ་རོགས་འབད་དོ་ཡོད་པའི་གནས་ཚུལ།རྒྱས་པར་ལྷག། »
ཇའི་སྒང་ལུ་ ཀོ་བིཌ་-༡༩ ཐོབ་མི་ ཐོན་ཡོདཔ་ལས་ ལྟ་རྟོག་དམ་དམ་འབད་ནི།
གཞུང་གིས་ ཇའི་སྒང་ལུ་སྡོད་མི་ འབྲུགཔ་ཡོད་པ་ཅིན་ རྒྱལ་ཁབ་ནང་ ལེན་ནི་ལུ་ ཆ་རོགས་འབད་ནི། ༉ ཁ་ཙ་ ཕུན་ཚོགས་གླིང་གི་ ས་མཚམས་ཁྲོམ་སྡེ་ ཇའི་སྒང་ལུ་ ནད་ཡམས་ཀོ་བིཌ་-༡༩ ཐོབ་མི་ ཐོན་པའི་ཤུལ་ལས་ བློན་ཆེན་ཌོག་ཊར་ བློ་གྲོས་ཚེ་རིང་གིས་ ཇའི་སྒང་ལུ་སྡོད་མི་ འབྲུག་མི་ཚུ་ལུ་ ཕུན་ཚོགས་གླིང་ལུ་ཡོད་མི་ ཀོ་བིཌ་-༡༩ …རྒྱས་པར་ལྷག། »
རྒེད་འོག་༧ གྱི་ ས་ཆ་སྟོངམ་ཨེ་ཀར་༤༥.༥ ནང་ ཚོད་བསྲེ་འཛུགས་སྐྱོང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོན་པའི་ཤུལ་ལུ་ བསམ་གྲུབ་ལྗོངས་མཁར་གྱི་ རྒེད་འོག་༧ ནང་ སྐམ་ཞིང་དང་ ཆུ་ཞིང་སྟོངམ་སྦེ་ལུས་མི་ ས་ཆ་ཨེ་ཀར་༤༥.༥ དེ་ཅིག་ནང་ ཚོད་བསྲེའི་རིགས་ཚུ་ འཛུགས་སྐྱོང་འབད་ནི་ འགོ་བཙུགས་ནུག། དེ་ཡང་ མར་ཚ་ལ་དང་ སྒོམ་དར་ ཕུན་ཚོགས་ཐང་ ལའུ་རི་ གླང་ཅན་ཕུག་ …རྒྱས་པར་ལྷག། »
མི་དབང་མཆོག་ལུ་ གུས་བཏུད་ཞུ་ནིའི་ འཁྲུངས་སྟོན་ལས་རྟགས་འགོ་འབྱེད།
༉ དུས་ཅི་ མི་དབང་མངའ་བདག་རིན་པོ་ཆེ་མཆོག་ དགུང་ལོ་༤༠ བཞེས་པའི་ འཁྲུངས་སྐར་དུས་ཆེན་ ལོ་༡ གི་རིང་ བརྩི་སྲུང་ཞུའི་དོན་ལུ་ ཁ་ཙ་ ཁྱད་དུ་འཕགས་པའི་ དུས་ཆེན་ལྔ་འཛོམས་ཀྱི་ཉིན་མར་ གཞུང་འབྲེལ་གྱི་ ལས་རྟགས་ཅིག་ འགོ་འབྱེད་གནང་ཡི། འཁྲུངས་སྟོན་བརྩི་སྲུང་ཞུ་དགོ་མིའི་ དམིགས་ཡུལ་གཙོ་བོ་ར་ མི་དབང་མངའ་བདག་རིན་པོ་ཆེ་མཆོག་གིས་ ཐུགས་རིག་རྣམ་པར་བཀྲ་བའི་ དབུ་ཁྲིད་བཟང་པོའི་ཐོག་ལུ་ …རྒྱས་པར་ལྷག། »
ནང་འདྲེན་པ་ཚུ་ལས་ ལས་མིའི་གླ་ཆ་ མཐོ་དྲགས་པའི་ཉོགས་བཤད།
༉ ནད་ཡམས་ཀོ་རོ་ན་བའེ་རཱསི་ལུ་བརྟེན་ ཕུན་ཚོགས་གླིང་གི་ འཛུལ་སྒོ་བསྡམས་བཞག་པའི་ཤུལ་ལུ་ རྒྱ་གར་གྱི་ ལས་མི་ཚུ་མེདཔ་ལས་ འབྲུག་པའི་ན་གཞོན་ཚུ་གིས་ སྣུམ་འཁོར་ཊཱག་ཚུ་ལས་ དོ་ཕབ་ནི་དང་ བཀལ་ནི་གི་ ལཱ་འབད་དོ་ཡོདཔ་ཨིན་པས། ཀོ་བིཌ་-༡༩ ནད་འབུབ་དེ་གིས་ འཛམ་གླིང་ནང་ དཔལ་འབྱོར་ལུ་ གནོད་པ་བྱུང་སྟེ་ཡོད་པའི་ ནམ་དུས་ལུ་ འབྲུག་གི་ན་གཞོན་ཚུ་གི་དོན་ལས་ ལཱ་གཡོག་གི་ གོ་སྐབས་བཟོ་སྟེ་འབད་རུང་ …རྒྱས་པར་ལྷག། »
ནགས་ཚལ་གྱི་ཉིནམ་ལུ་ ཕྱགས་སྙིགས་བསྡུ་བསྒྱོམ་དང་ ལྕངམ་འཛུགས་སྐྱོང་འབད་ཡོདཔ།
༉ སོ་ནམ་དང་ནགས་ཚལ་ལྷན་ཁག་གིས་ ནགས་ཚལ་གྱི་ཉིནམ་ལུ་ དམིགས་བསལ་གྱི་ལས་རིམ་དང་ ལས་སྣ་ཚུ་ ག་ནི་ཡང་མེད་རུང་ གཞུང་དང་ སྒེར་སྡེ་ དེ་ལས་ གཞུང་མིན་ཚོགས་པ་ཚུ་གིས་ ཕྱགས་སྙིགས་བསྡུ་བསྒྱོམ་དང་འབྲེལ་ ཤིང་གི་ལྕངམ་ཚུ་ འཛུགས་སྐྱོང་འབད་ནུག། དེ་ཡང་ ནད་ཡམས་ཀོ་བིཌ་-༡༩ ལུ་བརྟེན་ འབྲུག་ལྟ་བཤལ་ཚོགས་སྡེ་འོག་ལུ་ ལཱ་འབད་སྡོད་མི་ཚུ་ལུ་ ཚབས་ཆེན་སྦེ་ གནོད་ཡོདཔ་ལས་ …རྒྱས་པར་ལྷག། »
ནད་ཡམས་ཀྱི་གནས་སྟངས་ནང་ བཟོ་རིག་༡༣ སྤེལ་ཁང་གི་ སློབ་ཕྲུག་ཚུ་གིས་ འོང་འབབ་བཟོ་དོ་ཡོདཔ།
༉ ནད་ཡམས་ཀོ་བིཌ་༡༩ འི་ ཉེན་སྲུང་གི་དོན་ལུ་ བཀྲིས་གཡང་རྩེ་ བཟོ་རིག་༡༣ ཡང་ སྒོ་བསྡམས་ཡོདཔ་བཞིན་དུ་ སློབ་ཕྲུག་ཚུ་ རང་སོའི་གཡུས་ཁར་བཏང་ཡོད་རུང་ ལ་ལོ་ཅིག་ བཀྲིས་གཡང་རྩེ་ལུ་ར་ སྡོད་ནུག། དེ་ཡང་ རང་སའོ་གཡུས་ཁར་ ཡོངས་འབྲེལ་གྱི་ཞབས་ཏོག་མེད་མི་དང་ ལ་ལོ་ཅིག་ རང་སོའི་ རིག་རྩལ་གཡོག་བཀོལ་ཏེ་ འོང་འབབ་བཟོ་ནི་དོན་ལུ་ …རྒྱས་པར་ལྷག། »
གནས་ཚུལ་མདོར་བསྡུས།
སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ དབུ་བཞུགས་ཐོག་ལས་ བླ་སྤྲུལ་དང་ དགེ་སློང་ཞལ་གྲངས་༣༠༠ ལྷགཔ་ཅིག་གིས་ ཐིམ་ཕུག་རྟ་མགོ་རྡོར་གདན་བཀྲིས་ཐང་ ནང་པའི་གཙུག་ལག་སློབ་གྲྭའི་ ཚོགས་ཁང་ནང་སྦེ་ ཉིན་གྲངས་༤༥ འི་རིང་ ནད་ཡམས་ཀོ་བིཌ་-༡༩ བཟློག་ཐབས་ཀྱི་ བསྟན་སྤྱིའི་སྐུ་རིམ་དང་འབྲེལ་ སྐྱབས་རྗེ་ཁྲི་ཟུར་རིན་པོ་ཆེའི་ དགོངས་རྫོགས་གསུང་ཆོག་གནང་མི་དེ་ ད་རིས་ མཇུག་བསྡུ་ནི་ཨིན་པའི་གནས་ཚུལ།རྒྱས་པར་ལྷག། »
ཕུན་ཚོགས་གླིང་ལུ་ ཚོང་འབྲེལ་འཐབ་ནི་ ལོག་འགོ་བཙུགས་ཡོདཔ།
༉ སྤྱི་ཟླ་༣ པའི་ཚེས་༢༣ ལུ་ ནད་ཡམས་ཀོ་རོ་ན་བའེ་རཱསི་ལུ་བརྟེན་ ཕུན་ཚོགས་གླིང་གི་ འཛུལ་སྒོ་བསྡམས་ཏེ་ ཟླཝ་༢ ཀྱི་རྒྱབ་ལས་ ཚོང་འབྲེལ་གྱི་ ལས་སྣ་ཚུ་ ཨ་རྟག་གི་ གནས་སྟངས་ནང་ ལྷོད་དོ་ཡོདཔ་ཨིན་པས། ད་རེས་ནངས་པར་ ཕུན་ཚོགས་གླིང་ཁྲོམ་ནང་ ཉོ་ཚོང་རྐྱབ་མི་ ལེ་ཤ་ལྷོད་དེ་ཡོདཔ་བཞིན་དུ་ ཕྱི་རུའི་ཆུ་ཚོད་༦ དེ་ཅིག་ལས་ …རྒྱས་པར་ལྷག། »


text:
༉ རྒྱལ་ཁབ་ནང་ ངན་ལྷད་སྔོན་འགོག་དང་ སྒྲིང་སྒྲི་བཟོ་ཐབས་ལུ་ ཁ་ཙ་ རྒྱལ་ཡོངས་ཚོགས་འདུ་གིས་ གྲོས་འདེབས་༡༩ དེ་ཅིག་ ཆ་འཇོག་འབད་མིའི་གྲས་ལས་༡ གཞུང་གིས་ རྒྱུ་དངོས་ཚུ་ འཕྲལ་མགྱོགས་ར་ སོར་ཆུད་འབད་དགོཔ་དེ་ཨིན་པས།
རྒྱལ་ཡོངས་ཚོགས་འདུའི་ གཞུང་སྐྱོང་ལེགས་ལྡན་ཚོགས་སྐྱོང་གིས་ ངན་ལྷད་བཀག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་༢༠༡༧ ཅན་མ་ ཚོགས་དམངས་ལུ་ སྙན་ཞུ་ཕུལཝ་དང་འབྲེལ་ རྩོད་དཔོན་ཡོངས་ཁྱབ་ཡིག་ཚང་གིས་ ལོ་བསྟར་སྙན་ཞུ་ནང་ ཁ་གསལ་སྦེ་ སོར་ཆུད་དང་འབྲེལ་བའི་ འབད་བརྩོན་དང་ གྲུབ་འབྲས་ཚུ་ བཙུགས་དགོ་པའི་ གྲོས་འདེབས་ཕུལ་ཡི།
ཚོགས་ཆུང་གི་ ཁྲི་འཛིན་འོགམ་ དབང་འདུས་ཕོ་བྲང་ཉི་ཤོག་- སྲས་ཕུག་གི་འཐུས་མི་ ཀུན་དགའ་གིས་ དངུལ་འབྲེལ་གྱི་ སོར་ཆུད་འབད་མི་ བརྒྱ་ཆ་༢༡.༨ རྐྱངམ་གཅིག་མ་གཏོགས་ སོར་ཆུད་འབད་མ་ཚུགས་པས་ཟེར་ ཞུ་བའི་ཁར་ མཐོ་གཏུགས་ཀྱི་ རིམ་པ་ནང་ཡོད་མི་ མ་བརྩིས་བར་ ལོ་མཇུག་ཁམས་ལུ་ བསྣར་བཞག་ཡོད་པའི་ སོར་ཆུད་བསྡོམས་ དངུལ་ཀྲམ་ས་ཡ་༡༡༡.༧༠༣ འདུག་ཟེར་ཞུ་ཡི།
དེ་མ་ཚད་ ཐོ་བཀོད་འབད་དེ་ཡོད་པའི་ རྩོད་རྙོགས་ནང་ སོར་ཆུད་མ་འབད་བར་ཡོད་མི་ལས་ མཐོ་ཤོས་ར་ བསམ་རྩེ་ས་གཏེར་རྩོད་རྙོགས་ཀྱི་ དངུལ་ཀྲམ་ས་ཡ་༩༡.༠༠༧ ལྷགཔ་ཅིག་ཨིན་མི་དེ་ཡང་ ལོ་༦ དེ་ཅིག་ ལང་སོ་ནུག་ཟེར་ཨིན་པས།
སྤྱི་ལོ་༢༠༡༡ ལུ་ མངོན་མཐོ་ཁྲིམས་འདུན་གྱིས་ རང་བཞིན་ཐོན་སྐྱེད་གོང་འཕེལ་ལས་འཛིན་གྱི་ ཡོངས་ཁྱབ་མདོ་ཆེན་བགྲེསཔ་ སངས་རྒྱས་རྒྱལ་མཚན་དང་ བསམ་རྩེ་ས་གཏེར་མཉམ་འབྲེལ་པ་ ནག་རྒྱས་༢ ཆོག་ཐམ་གཡོ་སྒྱུ་དང་ ས་གཏེར་ལག་ལེན་གྱི་ གནོད་འགེལ་ཚུ་ནང་ ལོ་༧ གྱི་ བཙོན་ཁྲིམས་ཕོག་ཡོདཔ་ཨིན་པས།
ལྷན་ཚོགས་ཀྱི་ སྙན་ཞུ་དང་འཁྲིལཝ་ད་ ས་ཆ་ཨེ་ཀར་༨༡.༦༥ གཞུང་ས་སྦེ་ སོར་ཆུད་འབད་ཡོད་རུང་ དངུལ་འབྲེལ་སོར་ཆུད་ཀྱི་ཐད་ཁར་ སྤྱི་ལོ་༢༠༡༧ ཟླ་༡༢ པ་ཚུན་ སྙན་ཞུའི་ལོ་དེ་ནང་ དངུལ་ཀྲམ་ས་ཡ་༤༡.༥༣ མ་གཏོགས་ སོར་ཆུད་འབད་མ་ཚུགས་པར་འདུག་ཟེར་ཨིན་པས།
སྤྱི་ལོ་༢༠༠༦-༡༧ གྱི་བར་ན་ ཁྲིམས་འདུན་སོ་སོ་ལས་ དངུལ་ཀྲམ་ས་ཡ་༡༩༠.༥ དང་ རྒྱལ་ཁམས་ཀྱི་ ས་ཆ་ཨེ་ཀར་༨༡.༩༢ སོར་ཆུད་འབད་དགོ་པའི་ བཀའ་རྒྱ་གནང་ནུག།
མི་དམངས་ཀྱི་རྒྱུ་དངོས་ བརྒྱ་ཆ་ལས་འབད་བ་ཅིན་ བརྒྱ་ཆ་༧༩ ལྷགཔ་ཅིག་ སོར་ཆུད་མ་འབད་བར་ཡོད་པའི་ སྙན་ཞུ་དེ་ ཚ་གྱང་སྦོམ་ལང་དགོ་པའི་ གནད་དོན་ཅིག་ཨིནམ་ལས་ སོར་ཆུད་འབད་དགོཔ་ གལ་ཆེ་བའི་སྐོར་ལས་ ཚོགས་ཆུང་གི་ ཧེ་མའི་སྙན་ཞུ་ཚུ་ནང་ཡང་ འཁོད་ཡོདཔ་མ་ཚད་ ཚོགས་འདུ་གིས་ཡང་ དེ་བསྟུན་གྱི་ གྲོས་ཆོད་བཏོན་ནུག་ཟེར་ འཐུས་མི་ཀུན་དགའ་གིས་ གསལ་ཞུ་འབད་ཡི།
ཁོ་གིས་འབད་བ་ཅིན་ སོར་ཆུད་མ་འབད་བའི་ གནད་དོན་དེ་ཚུ་གིས་ ངན་ལྷད་ཀྱི་ གདོང་ལེན་འབད་ནི་ལུ་ མི་དམངས་ལས་ བློ་གཏད་བསྐྱེད་ནི་ལུ་ ཐོ་ཕོག་ནི་ཨིནམ་ལས་ སྤྱི་ལོ་༡༩༨༥ ལུ་ མི་དབང་འབྲུག་རྒྱལ་བཞི་པ་མཆོག་གིས་ སོར་ཆུད་མ་འབད་བ་ཅིན་ ལཱ་ངན་འབད་མི་དེ་གིས་ ཉེས་ཁྲིམས་ཚང་བའི་ཤུལ་ལས་ ངན་ལྷད་ཐོག་ བསྒྲུབས་ཡོད་པའི་ རྒྱུ་ནོར་ལུ་ ལོངས་སྤྱོད་དེ་ སྡོད་འོང་ཟེར་ གསུངས་གནང་མི་དེ་ ང་བཅས་ག་ར་གིས་ སེམས་ཁར་དྲན་དགོཔ་དང་ ཤེས་དགོཔ་གལ་ཆེ་ཟེར་ ཞུ་ཡི།
དེ་འབདཝ་ལས་ ཚོགས་ཆུང་གིས་ རྩོད་དཔོན་ཡོངས་ཁྱབ་ཡིག་ཚང་ནང་འཁོད་ རྒྱུ་དངོས་དང་ འཁྲུན་ཆོད་བསྟར་སྤྱོད་སྡེ་ཚན་ཅིག་ གཞི་བཙུགས་འབད་ཡོད་མི་དེ་གིས་ དགོས་མཁོ་ཆེ་བའི་ ཐབས་ལམ་ཚུ་བཏོན་ཏེ་ སོར་ཆུད་འབད་ཚུགས་པའི་ རེ་བ་ཡོད་ཟེར་ འཐུས་མི་ཀུན་དགའ་གིས་ཞུ་ཡི།
ཚོགས་ཆུང་གི་ གྲོས་འདེབས་ཕུལ་མི་དང་འཁྲིལཝ་ད་ སོར་ཆུད་འབད་དགོཔ་དེ་ གཞུང་གི་ཁ་ཐུག་ལས་ ངེས་པར་དུ་ ངོས་ལེན་གནང་དགོཔ་དང་ དེ་བཟུམ་སྦེ་ རྩོད་དཔོན་ཡོངས་ཁྱབ་ཡིག་ཚང་གི་ ཧོངས་ལས་ཡང་ ཐབས་ཤེས་གནས་སྐབས་བཏོན་དགོཔ་མ་ཚད་ ཁྲིམས་ཀྱི་བཀའ་རྒྱ་ ཞུ་དགོ་རུང་ཞུ་སྟེ་ སོར་ཆུད་ཀྱི་ གྲུབ་འབྲས་བཏོན་ཞིནམ་ལས་ ལོ་བསྟར་སྙན་ཞུ་ནང་ ཁ་གསལ་སྦེ་ ཚུད་དགོཔ་འདུག་ཟེར་ཨིན་པས།
དེ་བཟུམ་སྦེ་ ངན་ལྷད་བཀག་སྡོམ་ལྷན་ཚོགས་ཀྱིས་ དུས་དང་དུས་སུ་ ཉོགས་བཤད་བརྟག་ཞིབ་འབད་ནིའི་ དུས་ཡུན་གྱི་ཚད་གཞི་ བསྐྱར་ཞིབ་འབད་དེ་ ལོ་བསྟར་སྙན་ཞུ་ནང་ བཙུགས་དགོཔ་སྦེ་ ཚོགས་ཆུང་གིས་ གྲོས་འདེབས་ཕུལ་ཡི།
དེ་མ་ཚད་ པཱན་སྦང་གི་འཐུས་མི་ རྡོ་རྗེ་དབང་འདུས་ཀྱིས་ ལྷན་ཚོགས་ཀྱི་ ལོ་བསྟར་སྙན་ཞུ་ཚུ་ སྤྱི་ཚོགས་སྙན་ཞུ་ནང་ གྲོས་བསྡུར་འབད་དགོ་པའི་ གྲོས་འདེབས་ཕུལ་ཡོདཔ་བཞིན་དུ་ ཆ་འཇོག་འབད་གྲུབ་ཅི།
ལྡོག་ཕྱོགས་འགོ་ཁྲིདཔ་ པདྨ་རྒྱ་མཚོ་དང་ ཞབས་ཏོག་བློན་པོ་ རྡོ་རྗེ་ཆོས་སྒྲོན་གྱིས་ ཞུ་མིའི་ནང་ ལྷན་ཚོགས་ཀྱི་ བཅའ་ཁྲིམས་དེ་ཡང་ དྭངས་གསལ་གྱི་དོན་ལུ་ བསྐྱར་ཞིབ་འབད་དགོཔ་འདུག་ཟེར་ཨིན་པས།
ལྡོག་ཕྱོགས་འགོ་ཁྲིདཔ་ པདྨ་རྒྱ་མཚོ་གིས་འབད་བ་ཅིན་ བཅའ་ཁྲིམས་དང་ ལམ་ལུགས་དེ་ར་ བསྐྱར་ཞིབ་འབད་བ་ཅིན་ ཉེས་འཛུགས་ཕོག་མི་ཚུ་ལུ་ བདེ་ཏོག་ཏོ་འབྱུང་ནི་ཨིནམ་མ་ཚད་ སྲིད་ཀྱི་དབང་དུ་ཐལ་ནི་དང་ དབང་ཚད་ལོག་སྤྱོད་འབད་ནི་ཚུ་ བཀག་ཐབས་འབད་ཚུགས་ཟེར་ཨིན་པས།
འཐུས་མི་ཀུན་དགའ་གིས་ ཞུ་མིའི་ནང་ ཚོགས་ཆུང་གིས་བཏོན་ཡོད་པའི་ ཐབས་ལམ་ཚུ་ག་ར་ ལེགས་ཤོམ་སྦེ་ ལག་ལེན་འཐབ་མ་ཚུགས་རུང་ ངན་ལྷད་བཀག་དགོ་པའི་ གནད་དོན་གལ་ཅན་ཚུ་ རྒྱལ་ཡོངས་ཚོགས་འདུ་དང་ མི་མང་ལུ་ གོ་བརྡ་སྤེལ་ཚུགས་མི་ལུ་ བསམ་པ་རྫོགས་ཅི་ཟེར་ཨིན་པས།
ད་རུང་ ད་རེས་གཞུང་ལུ་ ལེགས་བཅོས་འབད་ནི་གི་ དུས་ཚོད་ཕྱིས་སོ་རུང་ ཤུལ་མའི་གཞུང་གིས་ ང་བཅས་རའི་ བྱང་ཆུབ་སེམས་དཔའི་རྣམ་སྤྲུལ་ མི་དབང་མངའ་བདག་རིམ་བྱོན་ཚུ་གི་ ཐུགས་ཀྱི་དགོངས་དོན་འགྲུབ་ཐབས་ལུ་ ངན་ལྷད་བཀག་ནི་གི་ ཕྱག་ལཱ་ལུ་ བརྩོན་ཤུགས་བསྐྱེད་འོང་མནོ་བའི་ རེ་བ་བསྐྱེད་དོ་ཟེར་ ཚོགས་ཆུང་གི་ ཁྲི་འཛིན་འོགམ་གིས་ ཞུ་ཡི།
འཐུས་མི་རྡོ་རྗེ་དབང་འདུས་ཀྱིས་ ལྷན་ཚོགས་ཀྱིས་འབད་བ་ཅིན་ རྒྱལ་ཁབ་ནང་ ངན་ལྷད་ངོ་མ་ར་ དབྱེ་བ་༧ ནང་ འདུག་ཟེར་ ཞུ་མི་དེ་ཡང་ ལཱ་འགན་ལོག་སྤྱོད་དང་ ཕྱོགས་རིས་དགའ་མཐུན་ མ་དངུལ་ལྐོག་ཟ་ ནང་གསུག་ ཁྱད་དབང་བརྡ་དོན་ལོག་སྤྱོད་ ཁེ་ཕན་ལྟག་སྤྲོད་ཚུ་ནང་ ཡོད་མི་ལུ་བརྟེན་ བསལ་དགོཔ་དེ་ གལ་གནད་ཅན་ཅིག་ཨིན་མས་ཟེར་ ཞུ་ཡི།
ངན་ལྷད་མང་ཤོས་ར་ གཞུང་སྐྱོང་གི་ དབུ་ཁྲིད་ཚུ་ལས་ བྱུད་དོ་ཡོདཔ་ལས་ ལྷན་ཚོགས་ཀྱིས་ ལཱ་ཚུ་འབད་བཞིན་དུ་ཡོད་རུང་ ངན་ལྷད་བཀག་ཐབས་ལུ་ གཙོ་བོ་ར་ གཞུང་སྐྱོང་གི་དབུ་ཁྲིད་ བློན་ཆེན་ལས་ འགོ་བཟུང་སྟེ་ བློན་པོ་དང་ སྤྱི་ཚོགས་ཀྱི་འཐུས་མི་ གཞུང་གི་དྲུང་ཆེན་ བཀོད་ཁྱབ་འགོ་དཔོན་ཚུ་ལུ་ ཀུན་སྤྱོད་རྣམ་གཞག་དང་ དྲང་སྤྱོད་ཚུ་ བཏོན་དགོཔ་མ་ཚད་ མིག་དཔེ་བཟང་པོ་སྟོན་དགོ་ཟེར་ པཱན་སྦང་གི་ འཐུས་མི་གིས་ ཞུ་ཡི།
ཞབས་ཏོག་བློན་པོ་ རྡོ་རྗེ་ཆོས་སྒྲོན་གྱིས་ རྒྱལ་ཁབ་ནང་ ངན་ལྷད་བཀག་དགོ་པ་ཅིན་ ཐབས་ལམ་ལེ་ཤ་གི་ཐོག་ལས་ འབད་དགོཔ་ལས་ ལྷན་ཚོགས་ཀྱིས་འབད་བཞིན་དུ་འདུག་ཟེར་ཞུ་ཡི།
ཞབས་ཏོག་བློན་པོ་གིས་འབད་བ་ཅིན་ ངན་ལྷད་བཀག་ནི་དེ་ ལྷན་ཚོགས་ཀྱི་ ལཱ་འགན་རྐྱངམ་གཅིག་མེན་པར་ ང་བཅས་ག་ར་གི་ འགན་ཁུར་ཨིནམ་མ་ཚད་ ངན་ལྷད་ཀྱི་ གོ་དོན་ཡང་ བསྐྱར་ཞིབ་འབད་དགོཔ་འདུག་ཟེར་ཨིན་པས།
སྤྱི་ལོ་༢༠༡༧ ལུ་ ངན་ལྷད་བཀག་སྡོམ་ལྷན་ཚོགས་ཀྱིས་ ཉོགས་བཤད་༣༠༥ ཐོབ་ཡོད་མི་ལས་༡༠༠ ཐིམ་ཕུག་ལས་ ལྷོད་ཡོདཔ་ད་ དེ་གི་འོག་ལས་ ཆུ་ཁ་རྫོང་ཁག་ནང་ ཉོགས་བཤད་༢༨ ལྷོད་ཡོད་མི་དེ་ སྤྱི་ལོ་༢༠༡༦ དང་༢༠༡༥ ལས་ འགྱུར་ལྡོད་མེད་པར་ གནས་ཏེ་ཡོདཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
འབྲུག་གི་དངུལ་ཁང་གི་སྐོར།
འབྲུག་གི་དངུལ་ཁང་འདི་ མི་དབང་མངའ་བདག་རྒྱལ་པོའི་བཀའ་ཁྲིམས་ཐོག་ལུ་ སྤྱི་ལོ་ ༡༩༦༨ ཟླ་ ༥ པའི་ནང་ལུ་ གཞི་བཙུགས་འབད་ཡོད་པའི་ དངུལ་ཁང་རྙིང་ཤོས་ཅིག་ཨིན། དངུལ་ཁང་དེ་གིས་ སྤྱི་ལོ་ ༡༩༨༢ ལུ་ རྒྱལ་གཞུང་དངུལ་ལས་དབང་འཛིན་གཞི་བཙུགས་མ་འབད་བའི་རིང་ལུ་ འབྲུག་གི་དངུལ་ཁང་ལྟེ་བ་སྦེ་ཕྱག་ཞུ་ཡོདཔ་ད་ དངུལ་ཁང་འདི་ གཞུང་དབང་ལས་སྡེའི་ཚོང་འབྲེལ་དངུལ་ཁང་ཅིག་སྦེ་ འབྲུག་གི་ཚོང་ལས་བཅའ་ཁྲིམས་ ༢༠༠༠ ཅན་མ་འོག་ལུ་ ཐོ་བཀོད་འབད་དེ་ཡོདཔ་ཨིན། སྤྱི་ལོ་ ༡༩༩༧ ཚུན་ འབྲུག་རྒྱལ་ཁབ་ནང་ལུ་ དངུལ་འབྲེལ་གི་དོན་ལུ་ དངུལ་ཁང་འདི་གཅིག་ལས་མེདཔ་ཨིན།
ད་རེས་ནངས་པ་ འབྲུག་གི་དངུལ་ཁང་འདི་ རྒྱལ་ཁབ་ནང་ལུ་ ཚོང་དང་འབྲེལ་བའི་དངུལ་ཁང་སྦོམ་ཤོས་ཅིག་ཨིནམ་མ་ཚད་ དངུལ་ཁང་གི་ཡན་ལག་ཡིག་ཚང་ ཡོངས་བསྡོམས་ ༤༧ གཞི་བཙུགས་འབད་དེ་ཡོདཔ་ལས་ རྒྱལ་ཁབ་ཀྱི་རྫོང་ཁག་ ༢༠ དང་ ཁྲོམ་ཚོགས་སྦོམ་ཤོས་ཚུ་ནང་ དངུལ་ཁང་འདི་གིས་ཁྱབ་སྟེ་ཡོདཔ་ཨིན། སྤྱི་ལོ་ ༢༠༠༩ ལུ་ འབྲུག་གི་དངུལ་ཁང་གིས་ དངུལ་འབྲེལ་ལས་དོན་གྱི་དོན་ལས་ཐབས་ལམ་གཙོ་བོ་ཅིག་ཆ་འཇོག་འབད་བའི་རྗེས་སུ་ དངུལ་ཁང་དང་འབྲེལ་བའི་ཞབས་ཏོག་ཚུ་ རང་བཞིན་གྱིས་འཇམ་ཏོང་ཏོ་དང་ཡར་རྒྱས་སོང་སྟེ་ཡོདཔ་ཨིན། དེ་བསྒང་ དངུལ་བཏོན་འཕྲུལ་ཆས་དང་ ཡོངས་འབྲེལ་ཐོག་གི་དངུལ་འབྲེལ་ལས་དོན་ འགྲུལ་འཕྲིན་ཐོག་གི་སྒེར་དང་ལས་སྡེའི་དངུལ་འབྲེལ་ལས་དོན་ (ཨེམ་བྷོབ) གི་ཞབས་ཏོག་ཚུ དངུལ་ཁང་དང་འབྲེལ་བའི་ཞབས་ཏོག་ཕུལ་ནིའི་དོན་ལུ་ ཐབས་ལམ་ཅིག་སྦེ་འགོ་བཙུགས་ཏེ་ཡོདཔ་ཨིན།
སྤྱི་ཚེས་ ༣༡/༡༢/༢༠༡༦ ལུ་འབད་བ་ཅིན་ དངུལ་ཁང་གི་མ་རྩ་དེ་ཡང་ དངུལ་ཀྲམ་ས་ཡ་ ༣༠༠༠ དེ་ཅིག་ཡོདཔ་ད་ དེ་གི་བགོ་བཤའ་འཆང་མི་འདི་ འབྲུག་རྒྱུ་ནོར་གཞི་བཟུང་དང་ རྒྱ་གར་རྒྱལ་ཁབ་ཀྱི་ རྒྱ་གར་གཞུང་གི་དངུལ་ཁང་ ཨེསི་ཀྲེཌ་བེང་ཨོཕ་ཨིན་དྲི་ཡ་གཉིས་ཀྱིས་ ཆ་ཚད་འབད་བ་ཅིན་ ༨༠:༢༠ སྦེ་འཆང་སྟེ་ཡོདཔ་ཨིན། འབྲུག་གི་དངུལ་ཁང་འདི་ འབྲུག་རྒྱུ་ནོར་གཞི་བཟུང་གིས་ མི་མང་གི་ལས་འཛིན་ཅིག་སྦེ་ བདག་དབང་མ་མཛད་པའི་ཧེ་མ་ དངུལ་རྩིས་ལྷན་ཁག་འོག་ལུ་སྡོད་ཡོདཔ་ད་ འབྲུག་རྒྱུ་ནོར་གཞི་བཟུང་གིས་ བདག་དབང་དེ་ཡང་ སྤྱི་ལོ་ ༢༠༠༧ ལུ་མཛད་དེ་ཡོདཔ་ཨིན།
འབྲུག་གི་དངུལ་ཁང་གིས་ དངུལ་དང་འབྲེལ་བའི་འཐོན་སྐྱེད་དང་ ཞབས་ཏོག་ཚུ་ ཁག་མ་འདྲཝ་སྦེ་ཕུལ་དོ་ཡོདཔ་ཨིན། དེ་ཡང་ དངུལ་བཙུགས་ནི་དང་བསྐྱིན་འགྲུལ་ ཚོང་འབྲེལ་གྱི་དངུལ་དང་དངུལ་ཚོང་སྒྱུར་ དེ་བཟུམ་སྦེ་རང་ ཚོང་མགྲོན་པ་ཚུ་ལུ་ དངུལ་བཏོན་ནི་དང་གསོག་འཇོག་འབད་ནི་ལ་སོགས་པའི་ ཞབས་ཏོག་ཚུ་ཕུལ་དོ་ཡོདཔ་ཨིན། འབྲུག་གི་དངུལ་ཁང་འདི་ ཝི་ཟ་དང་མསི་ཊར་ཀཌ་གི་འཐུས་མི་ཅིག་འབདཝ་ལས་ དེ་དང་བསྟུན་པའི་ཞབས་ཏོག་ཚུ་ཡང་ ཉོ་བཙོང་གི་དངུལ་བྱང་དང་དངུལ་བཏོན་ཤོག་བྱང་ཚུ་ སྤྲོད་ནི་དང་སྤྱོད་ནི་ཚུ་ཚུདཔ་ཨིན། དེ་བམཟུམ་སྦེ་རང་ དངུལ་ཁང་དེ་གིས་ ཡོངས་འབྲེལ་ཐོག་ལས་ དངུལ་སྤྲོད་ལེན་གྱི་ཞབས་ཏོག་ཚུ་ཡང་ ཕུལ་དོ་ཡོདཔ་ཨིན། དངུལ་འབྲེལ་གྱི་ཞབས་ཏོག་ཚུ་ཧེང་སྐལ་ སྟབས་བདེ་ཏོག་ཏོ་བཟོ་ཐབས་དང་ དངུལ་ཁང་གིས་ཁྱབ་སྟེ་ཡོད་མི་དང་ དངུལ་ཁང་གིས་ཁྱབ་སྟེ་མེད་པའི་ མི་སྡེ་གཉིས་ཆ་ར་ལུ་ ཞབས་ཏོག་ཞུ་ཐབས་ཀྱི་དོན་ལུ་ འབྲུག་གི་དངུལ་ཁང་གིས་ སྤྱི་ལོ་ ༢༠༡༥ ཟླ་ ༥ པའི་ཚེས་ ༡༥ ལུ་ ཨེམ་བྷོབ་གྱི་ཞབས་ཏོག་འགོ་བཙུགས་ཡོདཔ་ཨིན། དེ་གིས་ འགྲུལ་འཕྲིན་མེ་བཱེལ་ལག་ལེན་འཐབ་མི་ཚོང་མགྲོན་པ་ཚུ་ལུ་ ས་གནས་ག་སྟེ་ལས་འབད་རུང་ དུས་ནམ་དགོཔ་ཅི་ དངུལ་ཁང་གི་ཞབས་ཏོག་ཐོབ་ཚུགསཔ་ བཟོ་སྟེ་ཡོདཔ་ཨིན། འགྲུལ་འཕྲིན་ཐོག་ལས་ དངུལ་འབྲེལ་གྱི་ཞབས་ཏོག་སྤྱོད་ཚུགསཔ་བཟོ་སྟེ་ ཁེ་ཕན་སྦོམ་བྱུང་ཡོད་མི་ལུ་བརྟེན་ ཨེམ་བྷོབ་གི་ཞབས་ཏོག་དེ་གིས་ ལས་སྡེ་གི་དངུལ་འབྲེལ་གྱི་ལཱ་དང་ དངུལ་ཁང་གི་ཞབས་ཏོག་ཁྱབ་སྟེ་མེད་པའི་ མི་སྡེ་ཚུ་ལུ་ཡང་ ཁེ་ཕན་སྦོམ་སྦེ་རང་ཐོབ་སྟེ་ཡོདཔ་ཨིན།
འཆར་སྣང་།
རྒྱལ་ཁབ་ཀྱི་གདམ་ཁ་ཅན་གྱི་དངུལ་འབྲེལ་གཙུག་སྡེ་ཅིག་སྦེ་བཟོ་ནི།
དམིགས་ལཱ།
- དངུལ་འབྲེལ་གྱི་ལས་སྡེ་ཚུ་དུས་དང་འཁྲིལ་ལེགས་བསྒྱུར་དང་རྒྱ་སྐྱེད་བཏང་སྟེ་ རྒྱལ་ཁབ་ཀྱི་དཔལ་འབྱོར་གོང་འཕེལ་གྱི་དོན་ལུ་ འཕྲོ་འཐུད་ཀྱི་ཕན་རོགས་འབད་ནི།
- འབྲུག་རྒྱལ་ཁབ་ཀྱི་མི་སེར་ལུ་ དངུལ་དང་འབྲེལ་བའི་ཞབས་ཏོག་ཆ་ཚང་ཕུལ་ནི།
- ཚོང་མགྲོན་པ་ཚུ་ བསམ་པ་རྫོགས་ཐབས་ཀྱི་དོན་ལུ་ ཚོང་མགྲོན་པ་གཙོ་བོ་བཏོན་པའི་ཞབས་ཏོག་ཕུལ་ནི།
- འཕྲུལ་ཆ་གསརཔ་དང་ ལམ་ལུགས་དྲག་ཤོས་ དེ་ལས་ སྤྲོ་བ་དང་ དང་འདོད་ཅན་གྱི ཁྱད་རིག་ཚུ་གི་ཐོག་ལས་ འཇོན་ཐངས་ཅན་གྱི་ཞབས་ཏོག་སྤྲོད་ནི།
གཞི་རྩ།


text:
བཀྲིས་སྒང་།
ཨྱོན་རྡོ་རྗེ།
སྐྱེས་ལོ་ ༢༨
གཡུས་ སྤུང་ཤིང་།
རྒེད་འོག་ ཁྲིམས་ཤིང་།
ཤེས་ཚད་ ཞི་བའི་བཟོ་རིག་ནང་ མཐོ་རིམ་ཤེས་ཚད་ཡོད།
ཉམས་མྱོང་
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? བཀྲིས་སྒང་གི་ མི་ཚུ་གིས་ ང་ལུ་ ཚོགས་རྒྱན་བཙུགས་དགོ་མི་དེ་ ང་ར་ ལོ་ན་གཞོནམ་དང་ ནུས་སྟོབས་ཅན་ རྒྱལ་ཁབ་ལུ་ ཤ་ཞེན་བསྐྱེད་མི་དང་ ཐ་དམ་ཚིག་ཡོད་མི་ དེ་ལས་ འགན་ཁག་ཅན་ལ་སོགས་པ་འབད་མི་ལུ་བརྟེན་ཨིནམ་ད་ གཞུང་གིས་ སྐྱེས་ལོ་༦༥ ཡན་ཆད་འབད་མི་ཚུ་གི་ མི་ཚེ་ལྷག་ལུས་ཀྱི་དོན་ལུ་ བཟའ་འཐུང་གི་ རྒྱབ་སྐྱོར་འབད་ནིའི་ སྲིད་བྱུས་བཟོ་ནི་དང་ ང་གིས་ རྩ་ཁྲིམས་ཆེན་མོ་ལུ་ བརྩི་བཀུར་འབད་ཐོག་ལས་ རྒྱལ་ཁབ་ནང་ ལྷང་སྟེ་ཟ་མི་ཚུ་གི་ དཀའ་ངལ་བསལ་ནི་དང་ དབང་པོ་སྐྱོན་ཅན་གྱི་ མི་ཚུ་ལུ་ རྒྱབ་སྐྱོར་འབད་ཚུགས་པའི་ ཁྲིམས་ཚུ་བཟོ་ནི་ ལངམ་སྦེ་ཐོན་སྐྱེད་འབད་ནི་དང་ ནང་འདྲེན་མར་ཕབ་འབད་ནིའི་དོན་ལུ་ སོ་ནམ་གྱི་ སྲིད་བྱུས་ཚུ་ བསྐྱར་ཞིབ་འབད་ནི་ རྩ་ཁྲིམས་ཆེན་མོའི་ནང་ བཀོད་དོ་བཟུམ་སྦེ་ རིན་མེད་སྟོང་པའི་ ཤེས་རིག་དང་ གསོ་བའི་ཞབས་ཏོག་ཚུ་ལུ་ བརྩི་བཀུར་འབད་ནི་ དེ་ལས་ སྣུམ་འཁོར་ཊག་གི་ དེད་གཡོགཔ་ཚུ་གིས་ ཉེས་བྱ་བཀལ་ནི་ལུ་ འཚེར་སྣང་མེད་པར་ སྣུམ་འཁོར་གསརཔ་ཐོན་མིའི་ ཚད་གཞི་དང་བསྟུན་ དོ་འབག་ཆོག་པའི་ ཁྲིམས་ཚུ་བསྐྱར་ཞིབ་འབད་ནི་ཨིན།
ཨྱོན་ཕུན་ཚོགས།
སྐྱེས་ལོ་ ༢༦
གཡུས་ བཀྲ་ཤང་།
རྒེད་འོག་ བར་མཚམས།
ཤེས་ཚད་ དཔལ་འབྱོར་དང་ མི་རློབས་ཞིབ་འཚོལ་ནང་ མཐོ་རིམ་ཤེས་ཚད་ཡོད།
ཉམས་མྱོང་ བ་ནོར་གསོ་སྐྱོང་གི་ སོ་ནམ་པ་དང་ ཚོང་འབྲེལ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? བཀྲིས་སྒང་གི་ མི་ཚུ་གིས་ ང་ལུ་ ཚོགས་རྒྱན་བཙུགས་དགོ་མི་དེ་ཡང་ ང་ར་ ལོ་ན་གཞོནམ་འབད་རུང་ ང་གིས་ བསྒྱུར་བཅོས་འབད་ནིའི་ ཁས་ལེན་འབད་མི་ལུ་བརྟེན་ ཨིན་མི་གཞོནམ་ཚུ་ གསར་སྐྲུན་དང་ གསར་གཏོད་ལུ་ སེམས་ཤུགས་བསྐྱེད་མི་ཅིག་ཨིནམ་ལས་ ང་གིས་ བསམ་འཆར་བཀོད་མ་ཚུགས་མི་ཚུ་གི་ མགྲིན་ཚབ་འབད་ནི་དང་ མ་འོངས་རྒྱལ་ཁབ་སྒྲིང་སྒྲི་བཟོ་ནི་ལུ་ ཕྱག་ཞུ་ནི་ཨིནམ་ད་ ང་གིས་ ན་གཞོན་ཚུ་དང་འབྲེལ་བའི་ གནད་དོན་ཚུ་ལུ་ དམིགས་གཏད་བསྐྱེད་ནི་དང་ ང་ར་ རྒྱལ་ཁབ་སྒྲིང་སྒྲི་བཟོ་ནིའི་ནང་ གལ་ཆེ་བའི་ ལཱ་འགན་འབག་མི་ ན་གཞོན་ཚུ་དང་གཅིག་ཁར་ འབྲེལ་མཐུད་ཡོད་ཟེར་མནོཝ་མས། ན་གཞོན་ཚུ་ལུ་ བརྩི་མཐོང་བསྐྱེད་དགོཔ་ད་ བཀྲིས་སྒང་དེ་ སྔར་སྲོལ་ལམ་ལུགས་ཚུ་ ཕྱུགཔོ་ཡོདཔ་ལས་ ལྟ་བཤལཔ་གི་དོན་ལུ་ ལེགས་ཤོམ་ཡོད་མི་ལུ་བརྟེན་ དེ་ཚུ་གིས་ རྒྱལ་ཁབ་དང་ ཉེ་འདབས་ཀྱི་ ས་ཁོངས་ཚུ་ནང་གི་ དཔལ་འབྱོར་གོང་འཕེལ་འབག་ཚུགས་ནི་ཨིན་མི་ལུ་བརྟེན་ ང་གིས་ གཞུང་དང་མི་སེར་གྱི་བར་ན་ ཟམ་བཟུམ་སྦེ་ ཕྱག་ཞུ་ནི་ཨིན།
རྩི་རང་།
དཱན་ཀུ་མར་ སཱན་ཝར།
སྐྱེས་ལོ་ ༣༡
གཡུས་ ཀ་བལ་ཞིང་།
རྒེད་འོག་ རྩི་རང་སྟོད།
ཤེས་ཚད་ ཚོང་འབྲེལ་བདག་སྐྱོང་ནང་ མཐོ་རིམ་ཤེས་ཚད་ཡོད།
ཉམས་མྱོང་ ཚོང་འབྲེལ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ན་གཞོན་ཚུ་ མ་འོངས་པའི་འགོ་ཁྲིདཔ་ཨིནམ་ལས་ སྒྲིང་སྒྲི་བཟོ་ནིའི་དོན་ལུ་ གཅིག་སྒྲིལ་ཐོག་ལས་ ལཱ་རྩ་འགེངས་འབད་དགོཔ་བཞིན་དུ་ མི་སྡེ་ཚུ་དང་གཅིག་ཁར་ གྲོས་བསྟུན་འབད་དེ་ མི་སེར་ཆ་མཉམ་ལུ་ དོན་སྨིན་ཅན་གྱི་ ཞབས་ཏོག་སྤྲོད་ནི་དང་ གདོང་ལེན་ཅན་གྱི་ གནད་དོན་ཚུ་ སེལ་ཐབས་འབད་ནིའི་ བློ་གཏད་ཡོད། ཁས་ལེན་དང་ དྭངས་གསལ་ དེ་ལས་ དམ་ཚིག་དཔང་བཙུགས་ཐོག་ལས་ ཕྱག་ཞུ་ནི་དེ་ ང་རའི་གཙོ་རིམ་ཨིན། སྲུང་སྐྱོབ་དང་ རང་དབང་གི་མཐའ་དོན་ལུ་ ཁྲིམས་བཟོ་ནི་དང་ ལམ་སྲོལ་དང་མཐུན་པའི་ སྲིད་བྱུས་བཟོ་ནི་ དེ་ལས་ རྒྱལ་ཡོངས་དགའ་སྐྱིད་དཔལ་འཛོམས་ གོང་འཕེལ་གཏང་ནི་ཚུ་ནང་ འདྲ་མཉམ་སྦེ་ བཅའ་མར་གཏོགས་ནི་དེ་ ང་རའི་ གནས་ཡུན་རིང་གི་ རེ་འདོད་ངོ་མ་ཅིག་ཨིན།
ཧོམ་ནཌ་ ཐཱ་པ།
སྐྱེས་ལོ་ ༣༠
གཡུས་ ཕུན་སུམ་སྒང་།
རྒེད་འོག་ སྒོ་གསར་གླིང་།
ཤེས་ཚད་ ཚོང་རིག་ནང་ མཐོ་རིམ་ཤེས་ཚད་ཡོད།
ཉམས་མྱོང་ སོ་ནམ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? འགོ་ཁྲིད་པའི་ཁྱད་པར་དང་ འགན་ཁུར་ཐོག་ལས་ མི་སེར་གྱི་ མགྲིན་ཚབ་འབད་ནི་ཨིནམ་ད་ དམངས་གཙོའི་གཞུང་སྒྲིང་སྒྲི་བཟོ་ནིའི་དོན་ལུ་ རྩ་འགེངས་ཏེ་ འགན་ཁུར་འབག་ནི་དང་འབྲེལ་ འོས་ལྡན་གྱི་འགོ་ཁྲིདཔ་ གདམ་ཁ་རྐྱབ་བཅུག་ནིའི་དོན་ལུ་ རྩི་རང་གི་ མི་སེར་ཚུ་ལུ་ གདམ་ཁ་བྱིན་ནི་ཨིན། ང་གིས་ སོ་ནམ་གྱི་ལཱ་འབད་ཡོདཔ་ལས་ སོ་ནམ་གྱི་སྲིད་བྱུས་ཚུ་ ལེགས་བཅོས་འབད་དེ་ སོ་ནམ་གྱི་ལས་དོན་ནང་ ལཱ་གཡོག་གི་ གོ་སྐབས་ལེ་ཤ་བཟོ་སྟེ་ རྩི་རང་གི་ངོ་ཚབ་ ལེགས་ཤོམ་འབད་ཚུགས།
ང་ར་ ན་གཞོན་ཅིག་འབདཝ་ལས་ ན་གཞོན་གྱི་ ངོ་ཚབ་འབད་མ་ཚུགས་པའི་ དོགས་པ་མེད་པའི་ཁར་ ན་གཞོན་གྱི་ དཀའ་ངལ་དང་ ལཱ་གཡོག་མ་འཐོབ་པའི་ དཀའ་ངལ་ བསལ་ནིའི་དོན་ལུ་ རྒྱབ་སྐྱོར་ཚུ་ ངེས་བརྟན་བྱིན་ནི་ཨིནམ་ད་ རྒྱལ་ཡོངས་ཚོགས་སྡེ་དེ་ བསྐྱར་ཞིབ་ཀྱི་ ཚོགས་ཁང་ཅིག་ཨིནམ་ལས་ སྲིད་བྱུས་དང་ འཆར་གཞི་ཚུ་གི་ཐོག་ལས་ ང་རའི་ དམིགས་གཏད་ཚུ་ འགྲུབ་ཚུགསཔ་འབད་ནི་ཨིན།


text:
༉
འབྲུག་གི་བཅད་མཚམས་ལྷན་ཚོགས་ཀྱིས་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༤༥༧ པ་དང་འཁྲིལ་ སྤྱི་ཚེས་༢༧-༩-༢༩༡༦ ལུ་ རྫོང་ཁག་༢༠ གི་རྒེད་འོག་༢༠༥ བསམ་གྲུབ་ལྗོངས་མཁར་རྫོང་ཁག་ཁྲོམ་སྡེ་ བུམ་ཐང་ དར་དཀར་ན་ ཧཱ་ ལྷུན་རྩེ་ སྤ་རོ་ སྤུངས་ཐང་ཁ་ བསམ་རྩེ་ བཀྲིས་སྒང་ བཀྲིས་གཡང་རྩེ་ ཀྲོང་གསར་ རྩི་ རང་ དབང་འདུས་ཕོ་བྲང་ གཞལ་སྒང་རྫོང་ཁག་ཚུ་གི་རྫོང་ཁག་ཁྲོམ་སྡེ་ཚུ་ནང་ འགོ་འདྲེན་འཐབ་པའི་ ས་གནས་གཞུང་གི་
བཙག་འཐུ་ཐེངས་གཉིས་པའི་གོ་རིམ་གཉིས་པ་༢༠༡༦ འདི་གི་གྲུབ་འབྲས་འདི་ དགའ་སྤྲོ་དང་བཅས་པའི་ཐོག་ལས་ གསལ་བསྒྲགས་འབདཝ་ཨིན།
འབྲུག་གི་རྩ་ཁྲིམས་ཆེན་མོའི་མངའ་འོག་ ས་གནས་གཞུང་གི་བཙག་འཐུ་ཐེངས་གཉིས་པའི་ གོ་རིམ་གཉིས་པ་གི་གྲུབ་འབྲས་ གསལ་བསྒྲགས།
༉


text:
LibreOffice 7.3 Help
ཁྱོད་ཀྱིས་ དངོས་པོ་ལེ་ཤ་རང་སྡེ་ཚན་ཅིག་ནང་ མཉམ་མཐུད་འབད་ཚུགས་ དེ་འབདཝ་ལས་དེ་ཚུ་གིས་ དངོས་པོ་རྐྱང་པ་སྦེ་གནསཔ་ཨིན། དེ་ལས་ཁྱོད་ཀྱིས་ དངོས་པོ་ཚུ་ཆ་མཉམ་རང་ སྡེ་ཚན་ནང་ཆ་ཕྲན་རྐྱང་པ་སྦེ་ སྤོ་བཤུད་དང་བཟོ་བསྒྱུར་འབད་ཚུགས། དེ་གིས་མ་ཚད་པར་ དོ་རུང་ཁྱོད་ཀྱིས་ དངོས་པོ་ཆ་མཉམ་གྱི་རྒྱུ་དངོས་(དཔེར་ན་ གྲལ་ཐིག་ཚད་དང་བཀང་བའི་ཚོས་གཞི་)ཚུ་ ཧྲིལ་བུམ་སྦེ་ སྡེ་ཚན་ཅིག་ནང་ ཡང་ཅིན་ སྡེ་ཚན་ནང་ངོ་རྐྱང་དངོས་པོའི་དོན་ལུ་ བསྒྱུར་བཅོས་འབད་ཚུགས། སྡེ་ཚན་འདི་ཡང་ གནས་སྐབས་ ཡང་ན་ འགན་སྤྲོད་འབད་ཡོདཔ་ཨིན་རུང་བཏུབ།
མཉམ་མཐུད་འབད་ཡོད་པའི་དངོས་པོ་ཚུ་ཆ་མཉམ་སེལ་འཐུ་འབད་བའི་རིང་ལུ་ གནས་སྐབས་ཀྱི་སྡེ་ཚན་འདི་རྐྱང་ཅིག་གནསཔ་ཨིན།
འགན་སྤྲོད་འབད་ཡོད་པའི་སྡེ་ཚན་འདི་ དཀར་ཆག་བརྡ་ཀོད་ལས་བརྒྱུད་དེ་ སྡེ་ཚན་བཟོ་མ་བཤོལ་གྱི་བར་གནསཔ་ཨིན།
སྡེ་ཚན་ཚུ་གིས་ སྡེ་ཚན་གཞན་ཚུ་ནང་ལུ་ཡང་ སྡེ་ཚན་བཟོ་ཚུགས། སྡེ་ཚན་ལུ་འཇུག་སྤྱོད་འབད་ཡོད་པའི་བྱ་བ་འདི་གིས་ སྡེ་ཚན་ནང་གཅིག་གིས་གཅིག་ལུ་ངོ་རྐྱང་དངོས་པོ་གི་འབྲེལ་བའི་གནས་ས་ལུ་མི་གནོད།
Select the objects you want to group and choose Shape - Group - Group.
དཔེར་ན་ ཁྱོད་ཀྱིས་ ལས་རྟགས་འདི་རྐྱང་པའི་དངོས་པོ་སྦེ་ སྤོ་བཤུད་དང་ཚད་བསྐྱར་བཟོའི་དོན་ལུ་ དངོས་པོ་ཚུ་ཆ་མཉམ་རང་ཚོང་སྡེ་ལས་རྟགས་ནང་སྡེ་ཚན་བཟོ་ཚུགས།
ཁྱོད་ཀྱིས་དངོས་པོ་ཚུ་སྡེ་ཚན་བཟོ་བའི་ཤུལ་མ་ སྡེ་ཚན་ཡན་ལག་གང་རུང་ཅིག་སེལ་འཐུ་འབད་མི་འདི་གིས་ སྡེ་ཚན་ཧྲིལ་བུ་སེལ་འཐུ་འབདཝ་ཨིན།
ཁྱོད་ཀྱིས་ སྡེ་ཚན་བཙུགས་པའི་ཐོག་ལས་ སྡེ་ཚན་ནང་ དངོས་པོ་རྐྱང་པ་ཚུ་སེལ་འཐུ་འབད་ཚུགས། བཙུགས་ནིའི་དོན་ལུ་ ཨེབ་གཏང་ཚར་གཉིས་འབད་ནི་དང་སེལ་འཐུ་འབད་ནིའི་དོན་ལུ་ དངོས་པོའི་གུ་ཨེབ་གཏང་འབད། དེ་མ་ཚད་ཁྱོད་ཀྱིས་ ཐབས་ལམ་ནང་སྡེ་ཚན་ལུ་ ཡང་ན་ དེ་ནང་ལས་ དངོས་པོ་ཚུ་ ཁ་སྐོང་དང་ཡང་ཅིན་བཏོན་གཏང་ཚུགས། སྡེ་ཚན་གྱི་ཡན་ལག་མེད་པའི་དངོས་པོ་ཚུ་ སྐྱ་ཐལ་བཟོཝ་ཨིན།
སྡེ་ཚན་ཕྱིར་འཐོན་གྱི་དོན་ལུ་ ཕྱི་ཁ་ག་སྟེ་ཡང་ ཨེབ་གཏང་ཚར་གཉིས་འབད།


text:
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་ཁ་ཐུག་ལས་ གཤམ་འཁོད་མི་ངོ་འདི་ སྔོ་ལྗངས་གནམ་གཤིས་འགྱུར་བའི་མ་དངུལ་ལས་འགུལ་གྱི་དོན་ལས་ ལས་འགུལ་གྱི་བཟོ་རིག་འགོ་དཔོན་སྦེ་ ཕྱི་སེལ་གྲུབ་ཡོདཔ་འབད་གསལ་བསྒྲགས་འབདཝ་ཨིན་ དེ་ཡང་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ ༢༠༡༨ ཅན་མའི་དོན་ཚན་ ༡༣.༧.༤ གི་ཚད་གཞི་ལུ་གཞི་བཞག་སྟེ་ སྤྱི་ཚེས་ ༩/༡༠/༢༠༢༠ ལུ་ས་སྟོང་གསལ་བསྒྲགས་འབད་ཡོད་མི་དང་འཁྲིལ་ཏེ་ཨིན།
༡. སྐལ་བཟང་བསྟན་འཛིན། (མི་ཁུངས་ངོ་སྤྲོད་ལག་འཁྱེར་ཨང་ ༡༠༦༠༡༠༠༤༠༢༣) – ཕྱི་སེལ་གྲུབ་མི.
མཐའ་དཔྱད་ཀྱི་གདམ་འཐུའི་དྲི་བ་འདྲི་ལེན་འདི་ཡང་ སྤྱི་ཚེས་ ༢/༡༡/༢༠༢༠ ལུ་ དྲོ་པ་ཆུ་ཚོད་ ༩:༣༠ ལས་ ༡:༠༠ ཚུན་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ བཀྲ་ཤིས་ཆོས་རྫོང་གི་ཕྱི་ཁའི་ཡིག་ཚང་ མདོ་ཆེན་གྱི་ཞལ་འཛོམས་ཁང་ནང་ལུ་འགོ་འདྲེན་འཐབ་ནི་ཨིན།
ལས་འགུལ་མདོ་ཆེན།
ལས་འགུལ་བལྟ་རྟོགས་སྡེ་ཚན། ། སྔོ་ལྗངས་གནམ་གཤིས་འགྱུར་བའི་མ་དངུལ།


text:
༉ བསྟན་སྲུང་དྲག་པོའི་དམག་སྡེ་གི་ ཁྲིམས་འདུན་གྱིས་ བདེ་སྲུང་ཤོ་ཐེངས་༡༩ པ་ འགོ་འདྲེན་འཐབ་པའི་སྐབས་ དམག་སྲིད་འོགམ་ ཨྱོན་ནོར་བུ་གིས་ བདག་སྐྱོང་འགོ་དཔོན་སྦེ་ཕྱག་ཞུཝ་ད་ གཞུང་གི་དངུལ་ཀྲམ་༢༨༨,༧༣༤ ལོག་སྤྱོད་འབད་ཡོད་པའི་ ཉེས་འཛུགས་བཀལ་མི་དེ་ལུ་ ཁོ་གིས་ ངོས་ལེན་འབད་མ་བཏུབ།
དམག་སྡེའི་ཁྲིམས་འདུན་གྱིས་ ཆེ་མཐོ་ཁྲིམས་འདུན་ལུ་ བཤེར་ལན་ཕུལ་མིའི་ནང་ ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་འབད་མི་དང་འཁྲིལཝ་ད་ དམག་སྲིད་འོགམ་ ཨྱོན་ནོར་བུ་གིས་ དངུལ་ཀྲམ་༤༠༨,༠༠༠ ལོག་སྤྱོད་འབད་ཡོདཔ་སྦེ་ ཐོན་ཡོད་རུང་ ཐོག་མའི་ཁྲིམས་འདུན་གྱིས་ ཞིབ་དཔྱད་འབད་བའི་སྐབས་ ཁོ་གིས་ དངུལ་ལོག་སྤྱོད་འབད་མི་དེ་ དངུལ་ཀྲམ་༢༨༨,༧༣༤ ལུ་ མར་བབས་སོང་ཡོདཔ་སྦེ་ ཨིན་པས།
དམག་སྡེའི་ཁྲིམས་རྩོདཔ་ ཀུན་དགའ་བསྟན་འཛིན་གྱིས་ དངུལ་ལོག་སྤྱོད་ཀྱི་ ཁ་གསལ་ཕུལ་མི་དང་འཁྲིལཝ་ད་ དམག་སྲིད་འོགམ་ ཨྱོན་ནོར་བུ་གིས་ གླེ་མོ་ཚོང་ཁང་ལས་ དངུལ་ཀྲམ་༧༠,༠༠༠ སི་ཏ་ཤ་ཁང་ལས་ དངུལ་ཀྲམ་༩༨,༠༠༠ རྡོ་རྗེ་མངར་རྫས་ལས་ དངུལ་ཀྲམ་༢༠,༠༠༠ དང་ སྒྲོལ་མ་ཚོང་ཁང་ལས་ དངུལ་ཀྲམ་༡༠༠,༠༠༠ ལོག་སྤྱོད་འབད་ནུག་ཟེར་ཨིན་པས།
དམག་སྲིད་འོགམ་ ཨྱོན་ནོར་བུ་གིས་ ཁྲིམས་འདུན་ལུ་ ཞུ་མི་དང་འཁྲིལཝ་ད ཁོ་གིས་ ཚོང་ཁང་༣ ནང་ རྩིས་སྙོམས་སྒྲིག་འབད་མི་དེ་ ངེས་བདེན་ཨིན་རུང་ སྒྲོལ་མ་ཚོང་ཁང་གི་ དངུལ་ཀྲམ་༡༠༠,༠༠༠ པོ་དེ་ རྩིས་སྒྲིག་མ་འབདཝ་མ་ཚད་ ཁོང་དང་གཅིག་ཁར་ འབྲེལ་བ་འཐབ་འཐབ་མེད་ཟེར་ ཞུ་ཡི།
སྒྲོམ་མ་ཚོང་ཁང་ནང་ རྩིས་སྙོམས་སྒྲིག་འབད་དགོཔ་སྦེ་ མ་སླབ་མ་ཚད་ ཚོང་ཁང་གི་ཇོ་བདག་གིས་ ཁོང་གི་ ཚོང་ཁང་གི་ རྩིས་ནང་ སྙོམས་སྒྲིག་འབད་འབདཝ་མེདཔ་སྦེ་ ཡིག་ཐོག་ལུ་ བྱིན་ཡོདཔ་སྦེ་ཨིན་པས།
དམག་སྡེའི་ཁྲིམས་རྩོདཔ་ ཀུན་དགའ་བསྟན་འཛིན་གྱིས་འབད་བ་ཅིན་ སྒྲོལ་མ་ཚོང་ཁང་གི་ དངུལ་ཀྲམ་༡༠༠,༠༠༠ པོ་དེ་ དམག་སྲིད་འོགམ་ ཨྱོན་ནོར་བུ་ལུ་ བཀལ་དགོ་མི་དེ་ཡང་ དཔལ་རྒྱབ་དབང་ཕྱུག་གིས་ རྩིས་སྒྲིག་དངུལ་ཀྲམ་༥༠,༠༠༠ ལས་༡༠༠,༠༠༠ གི་བར་ན་འབད་ཡོདཔ་སྦེ་ ངག་བརྗོད་བཀོད་མི་དང་འཁྲིལ་ཏེ་ བཀལ་ཡི་ཟེར་ཨིན་པས།
དམག་སྲིད་འོགམ་ ཨྱོན་ནོར་བུ་གིས་ ཞུ་མིའི་ནང་ ད་ལྟོ་ཚུན་ཚོད་ དམག་སྡེའི་ཁྲིམས་འདུན་གྱིས་ དངུལ་ལོག་སྤྱོད་འབད་ཡོད་པའི་ ཉེས་འཛུགས་བཀལ་ཡོད་རུང་ གནད་དོན་དེ་ ལོག་སྤྱོད་མེན་པར་ རྩིས་སྙོམས་སྒྲིག་འབད་འབདཝ་ ཨིན་ཟེར་ཨིན་པས།
ཁོ་གིས་འབད་བ་ཅིན་ དམག་སྡེ་ནང་འབད་བའི་བསྒང་ལས་ གོང་མའི་བཀའ་དང་འཁྲིལ་ཏེ་ ཕྱག་ཞུ་དགོཔ་འབད་ནི་དེ་གིས་ ཧེ་མ་བདེ་སྲུང་གི་ བདག་སྐྱོང་འགོ་དཔོན་ཚུ་གིས་འབད་མི་དང་ འགོ་དཔོན་གྱི་ བཀའ་དང་འཁྲིལ་ཏེ་ར་ ཕྱག་ཞུ་ཡི་ཟེར་ཨིན་པས།
ད་ལྟོ་ཚུན་ དེ་བཟུམ་མའི་ སྟབས་མ་བདེཝ་ཐོན་མི་དེ་ཡང་ བདེ་སྲུང་ལས་རིམ་གྱི་དོན་ལུ་ བྱ་སྒོའི་ལམ་ལུགས་ཅིག་ མེད་ནི་དེ་གིས་ སྟབས་མ་བདེཝ་བྱུང་ནུག་ཟེར་ཨིན་པས།
དམག་སྡེའི་ཁྲིམས་རྩོདཔ་གིས་འབད་བ་ཅིན་ བདེ་སྲུང་ལས་རིམ་གྱི་དོན་ལུ་ བྱ་སྒོའི་ལམ་ལུགས་མེད་དེ་འབད་རུང་ བདེ་སྲུང་ཤོ་ཐེངས་༢ པའི་ནང་བཟུམ་སྦེ་ ག་ཅི་མཁོ་སྒྲུབ་འབད་རུང་ ལག་བྲིས་ཅིག་ བཟོ་ཞིནམ་ལས་ འགོ་དཔོན་གྱི་ ས་ཡིག་ལེན་པ་ཅིན་ སྟབས་མ་བདེཝ་བྱུང་དགོཔ་ མིན་འདུག་ཟེར་ཨིན་པས།
ཨིན་རུང་ ཨྱོན་ནོར་བུ་གིས་ ཁྲིམས་འདུན་ལུ་ རྩིས་སྒྲིག་དེ་ ཅ་ཆས་༩ ལུ་འབད་ཡོདཔ་ལས་ དམག་སྡེའི་ཁྲིམས་རྩོདཔ་གིས་ ཁོ་གིས་ཕུལ་ཡོད་པའི་ རྩིས་བཱིལ་ནང་འཁོད་མི་ བཟའ་ཆས་ཚུ་ བདེ་སྲུང་སྦྱོང་བརྡར་སྐབས་ལུ་ བྱིན་མ་བྱིན་དང་ ག་དེམ་ཅིག་ བྱིན་ཡོདཔ་ཨིན་ནའི་ ཁ་གསལ་ཚུ་ ཁྲིམས་འདུན་ལུ་ ཕུལ་དགོཔ་སྦེ་ སླབ་ཡོདཔ་ཨིན།
དེ་མ་ཚད་ ཨྱོན་ནོར་བུ་གིས་ རྩིས་སྒྲིག་ག་དེ་སྦེ་ འབད་ཡོདཔ་ཨིན་ནའི་ ཁ་གསལ་ཚུ་ཡང་ ཁྲིམས་འདུན་ལུ་ ཕུལ་དགོཔ་སྦེ་ སླབ་ཅི།
རྩོད་དོན་འདི་གི་ སྒྲུབ་བྱེད་སྙན་གསན་དེ་ ནངས་པར་ འབད་ནི་ཨིན་པའི་གནས་ཚུལ།
ཡེ་ཤེས་སྒྲོལ་མ།


text:
དངུལ་རྩིས་ལྷན་ཁག་ འཆར་དངུལ་ལས་ཁུངས་ཀྱི་མདོ་ཆེན་གྱི་གོ་གནས་ཀྱི་དོན་ལུ་ གདམ་འཐུའི་གྲུབ་འབྲས།
དངུལ་རྩིས་ལྷན་ཁག་ འཆར་དངུལ་ལས་ཁུངས་འོག་གི་ མི་སྡེ་དང་ལམ་སྲོལ་སྡེ་ཚན་གྱི་ འཆར་དངུལ་གཙོ་འཛིན་འགོ་དཔོན་ བདེ་སྐྱིད་དབང་མོ་དེ་ འཆར་དངུལ་ལས་ཁུངས་ཀྱི་མདོ་ཆེན་སྦེ་གདམ་འཐུ་གྲུབ་ཡོདཔ་ཨིན། དེ་ཡང་ སྤྱི་ཚེས་༢༦/༠༣/༢༠༢༡ ལུ་ ཀུན་གཏོགས་འགྲན་བསྡུར་གྱི་བྱ་རིམ་འགོ་འདྲེན་འཐབ་པའི་གྲུབ་འབྲས་ཨིན། འབྲུག་གི་ཞི་གཡོག་བཅའ་ཡིག་དང་སྒྲིག་གཞི་༢༠༡༨ ཅན་མའི་དོན་ཚན་༢༦.༤.༣.༦(ཁ) པ་དང་འཁྲིལ་ གདམ་འཐུ་གྲུབ་མི་ མི་ངོམ་གྱིས་ སྤྱི་ཚེས་༡༩/༠༤/༢༠༢༡ གི་ནང་འཁོད་ གཤམ་གསལ་གྱི་ཡིག་ཆ་ཚུ་ རྒྱལ་གཞུང་ཞི་གཡོག་ལྷན་ཚོགས་ཀྱི་ བཀོད་ཁྱབ་དང་མཁས་མཆོག་འཛིན་སྐྱོང་སྡེ་ཚན་ནང་བཙུགས་དགོཔ་ཨིན། – རྩིས་ཞིབ་ཉོག་མེད།(ཆ་གནས་ཡོད་པའི་འདྲ།) – ཉེན་སྲུང་ཉོག་མེད་ལག་ཁྱེར།(ཆ་གནས་ཡོད་པའི་འདྲ།) Post Views: 199


text:
༉ གཞལམ་སྒང་རྫོང་ཁག་ནང་ རྒྱལ་ཡོངས་ཚོགས་སྡེའི་ བཙག་འཐུའི་དོན་ལུ་ དོ་འགྲན་འབད་མི་ འདེམས་ངོ་༥ ཡོད་པའི་གྲས་ལས་ ཁ་ཙ་ ཁེངས་རིག་རྣམ་གསུམ་གྱི་ མི་སེར་ཚུ་གིས་ ད་ལྟོ་ ཕྱག་ཞུ་བའི་བསྒང་ཡོད་མི་ རྒྱལ་ཡོངས་ཚོགས་སྡེའི་འཐུས་མི་ པདྨ་གྲགས་པ་དེ་ ལོག་སྟེ་ར་ འཐུས་མི་སྦེ་ བཙག་འཐུ་འབད་ཡི།
ཨིན་རུང་ ད་ལྟོ་ གཞུང་འབྲེལ་ཐོག་ལས་ གཏན་འཁེལ་མེནམ་ད་ འབྲུག་གི་བཙག་འཐུ་ལྷན་ཚོགས་ཀྱིས་ ད་རིས་རྐྱངམ་གཅིག་ གཞུང་འབྲེལ་ཐོག་ལས་ གསལ་བསྒྲགས་འབད་ནི་ཨིན་པས།
པདྨ་གྲགས་པ་གིས་ ཚོགས་རྒྱན་ཡོངས་བསྡོམས་༢,༦༣༩ ཐོབ་ཡོདཔ་ད་ རྡོ་རྗེ་ཚེ་བརྟན་གྱིས་ ཚོགས་རྒྱན་༢,༡༨༢ དང་ བསོད་ནམས་ལས་སྐྱིད་ཀྱིས་༡,༨༩༤ དེ་ལས་ རིན་ཆེན་གྱིས་༡,༢༡༧ དང་ སངས་རྒྱས་རྡོ་རྗེ་གིས་ ཚོགས་རྒྱན་༨༧༠ ལས་བརྒལ་ ཐོབ་མ་ཚུགས་པས།
བར་དོ་རྒེད་འོག་ ཁོམས་ཤར་ལས་ སྐྱེས་ལོ་༤༩ ལང་མི་ པདྨ་གྲགས་པ་གིས་ ཚོགས་རྒྱན་འཕྲུལ་ཆས་ཐོག་ལས་ ཚོགས་རྒྱན་༡,༣༩༡ དང་ འགྲེམ་ཐོག་ཚོགས་རྒྱན་༡,༢༤༨ ཐོབ་སྟེ་ བཙག་འཐུ་གྲུབ་ཅི།
དེ་ལས་ རྡོ་རྗེ་ཚེ་བརྟན་གྱིས་ ཚོགས་རྒྱན་འཕྲུལ་ཆས་ལས་༡,༥༥༦ དང་ འགྲེམ་ཐོག་ཚོགས་རྒྱན་༦༢༦ དང་ རིན་ཆེན་གྱིས་ ཚོགས་རྒྱན་འཕྲུལ་ཆས་ལས་༨༠༢ དང་ འགྲེམ་ཐོག་ཚོགས་རྒྱན་༤༡༧ ཐོབ་ནུག།
དེ་ལས་ སངས་རྒྱ་རྡོ་རྗེ་གིས་ ཚོགས་རྒྱན་འཕྲུལ་ཆས་ལས་༥༠༤ དང་ འགྲེམ་ཐོག་ཚོགས་རྒྱན་༣༦༦ དང་ བསོད་ནམས་ལས་སྐྱིད་ཀྱིས་ ཚོགས་རྒྱན་འཕྲུལ་ཆས་༡,༡༡༦ དང་ འགྲེམ་ཐོག་ཚོགས་རྒྱན་༧༧༨ ལས་བརྒལ་ ཐོབ་མ་ཚུགས་པས།
གཞལམ་སྒང་རྫོང་ཁག་ནང་ ཚོགས་རྒྱན་བཙུགས་སའི་ ས་གོ་༤༠ ཡོད་པའི་གྲས་ལས་ པདྨ་གྲགས་པ་གིས་ ཚོགས་རྒྱན་བཙུགས་སའི་ས་གོ་༡༣ ལས་ རྒྱལ་ཁ་ཐོབ་ཡོདཔ་ད་ ཁོ་ལུ་ སོ་ནམ་ནང་ བཟོ་རིག་གི་ མཐོ་རིམ་ཤེས་ཚད་ཡོད་པའི་ཁར་ ཚན་རིག་བཞེས་སྒོ་འཕྲུལ་རིག་ནང་ གཙུག་ལག་ཤེས་ཡོན་ཡོདཔ་ཨིན་པས།
ཁོ་གིས་ ཁོ་ལུ་ གཞལམ་སྒང་མི་སེར་ཚུ་གིས་ རྒྱབ་སྐྱོར་གནང་ཐོག་ལས་ བཙག་འཐུ་འབད་མི་ལུ་ བཀའ་དྲིན་དགའ་ཚོར་ཚུ་ བཤད་ཡོདཔ་བཞིན་དུ་ ཁེངས་རིག་རྣམ་གསུམ་གྱི་ མི་སེར་ཚུ་གིས་ ལོ་༥ འི་རིང་ལུ་ ལཱ་འབད་མི་དེ་ ལེགས་ཤོམ་སྦེ་ར་ ཧ་གོ་ནུག་ཟེར་ཨིན་པས།
སྐྱེས་ལོ་༣༥ ལང་མི་ བསོད་ནམས་སྒྲོལ་མ་གིས་ མོ་རའི་ ཨ་ལོ་ཟླཝ་༩ ལང་མི་ སྒལ་ཏོག་ཁར་འབག་ཐོག་ལས་ གཞལམ་སྒང་སློབ་གྲྭ་ལྟེ་བའི་ ཚོགས་རྒྱན་བཙུགས་སའི་ ས་ཁོངས་ནང་འོང་ནུག།
མོ་གིས་ སླབ་མིའི་ནང་ ཚོགས་རྒྱན་བཙུགས་ནི་ གོ་སྐབས་དེ་ ལོ་༥ འི་ཤུལ་ལས་མ་གཏོགས་ འཐོབ་ནི་མེདཔ་ལས་ ཁྱིམ་ནང་ལཱ་ལེ་ཤ་ཡོད་རུང་ རྒྱབ་ཁར་བཞག་སྟེ་ ཚོགས་རྒྱན་བཙུགས་པར་ འོང་ཡི་ཟེར་ཨིན་པས།
དེ་བཟུམ་སྦེ་ སྐྱེས་ལོ་༧༠ ལང་མི་ དངོས་གྲུབ་ཀྱིས་ སླབ་དོ་བཟུམ་འབད་བ་ཅིན་ རྫོང་ཁག་གི་ རྒྱལ་ཡོངས་ཚོགས་སྡེའི་ འདེམས་ངོ་ཚུ་ཡང་ འབྲུག་རྒྱང་བསྒྲགས་ལས་འཛིན་གྱིས་ མི་མང་རྩོད་བསྡུར་ འབད་བའི་ཤུལ་ལས་རྐྱངམ་གཅིག་ ངོ་ཤེས་ཚུགས་ཅི་ཟེར་ཨིན་པས།
ཀྲོང་ལས་ཨིན་མི་ དངོས་གྲུབ་ཀྱིས་ ད་རེས་འབདཝ་ད་ ཚོགས་རྒྱན་ཐེངས་༣ བཙུགས་དོ་ཡོདཔ་ཨིན་པས།
རྫོང་ཁག་ནང་ ཁྱད་ཚད་ལྡན་པའི་ ཚོགས་རྒྱན་བཙུགས་མི་༡༨,༣༩༦ ཡོད་མིའི་གྲས་ལས་༨,༨༠༢ བརྒལ་ ཚོགས་རྒྱན་བཙུགས་པར་ མ་འོངས་མི་ཚུ་ཡང་ ཚོགས་རྒྱན་འཕྲུལ་ཆས་ཐོག་༥,༣༦༩ དང་ འགྲེམ་ཐོག་ཚོགས་རྒྱན་༣,༤༣༣ ཡོདཔ་བཞིན་དུ་ ཕོ་སྐྱེས་༢,༤༤༡ དང་ ཨམ་སྲུ་༢,༩༢༨ དེ་ཅིག་ ཡོདཔ་ཨིན་པས།
འགྲེམ་ཐོག་ཚོགས་རྒྱན་༣,༤༣༣ ངོས་ལེན་འབད་ཡོདཔ་བཞིན་དུ་༢༥༤ ཆ་མེད་བཏང་ཡོདཔ་ད་ གཞལམ་སྒང་རྫོང་ཁག་ནང་ འགྲེམ་ཐོག་ཚོགས་རྒྱན་ཐོག་ལས་ ཚོགས་རྒྱན་བཙུགས་མི་༤,༨༣༥ ཐོ་བཀོད་འབད་ཡོདཔ་ ཨིན་པའི་གནས་ཚུལ།
གཞལམ་སྒང་ལས་ ཨོ་རྒྱན་རྡོ་རྗེ།


text:
རྒྱལ་གཞུང་ཞི་གཡོག་ལྷན་ཚོགས་ཀྱིས་ ཞི་གཡོགཔ་ཚུ་ འབྲུག་གི་རྩ་ཁྲིམས་ཆེན་མོ་ འབྲུག་གི་ཞི་གཡོག་བཅའ་ཁྲིམས་༢༠༡༠ ཅན་མ་དང་འབྲུག་གི་ཞི་གཡོག་བཅའ་ཡིག་དང་སྒྲིག་གཞི་༢༠༡༨ ཅན་མའི་གཤམ་བཀོད་དགོངས་དོན་ཚུ་ལུ་གནས་དགོ་པའི་ཐུགས་ཀྱི་དྲན་གསོ་ཕུལཝ་ཨིན། ཁ་གསལ། Post Views: 409
ཁྱད་འཛིན་ ༡ པའི་ གོ་གནས་ཀྱི་དོན་ལུ་གདམ་འཐུའི་བྱ་རིམ་འདི་གལ་ཅན་ཅིག་ཨིན། དེ་ཡང་ འགོ་ཁྲིདཔ་གི་གོ་གནས་ཅིག་ ཨིནམ་མ་ཚད་ བཀོད་ཁྱབ་ཀྱི་གོ་གནས་ཚུ་གི་དོན་ལུ་འཐོན་ས་ཅིག་ཨིན། འདི་འབདཝ་ལས་ སྤྱི་ཚེས་ ༠༢/༠༢/༢༠༢༡ ལུ་ཚོགས་ཡོད་པའི་ རྒྱལ་གཞུང་ཞི་གཡོག་ལྷན་ཚོགས་ཀྱི་ལྷན་ཚོགས་ཞལ་འཛོམས་ཐེངས་ ༧༩ པའི་གྲོས་ཆོད་དང་འཁྲིལ་ བརྟག་ཞིབ་འབད་མི་ཚུ་ ཡིག་ཐོག་བསྒྲིལ་བསྒྲགས་མ་འབད་ཚུན་ ཁྱད་འཛིན་ ༡ པའི་གོ་གནས་ཀྱི་དོན་ལུ་ ཀུན་གཏོགས་འགྲན་བསྡུར་ཐོག་གདམ་འཐུ་འབད་སྲོལ་ཡོད་མི་འདི་ འདི་འཕྲོ་ལས་མཚམས་འཇོག་འབདཝ་ཨིན། ཁ་གསལ། Post Views: 408
རྒྱལ་གཞུང་ཞི་གཡོག་ལྷན་ཚོགས་ཀྱིས་ཁ་ཐུག་ལས་བརྟག་ཞིབ་དང་གྲོས་བསྟུན་མཐིལ་ཕྱིན་འབད་ཞིནམ་ལས་ མི་སྟོབས་ཀྱི་བྱ་རིམ་ཚུའི་དབང་ཚད་ཕྱིར་སྤེལ་ལེ་ཤ་འབད་ཚུགས་ཐབས་ལུ་དང་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ ༢༠༡༨ ཅན་མའི་དོན་ཚན་ ༩.༧.༦.༥ པ་འདི་གོ་རྟོགས་ལེགས་ཤོམ་སྦེ་ལག་ལེན་བསྟར་སྤྱོད་འབད་ནིའི་དོན་ལུ་ སློབ་སྦྱོང་བལྟ་བཤལ་གྱི་གཞི་བཀོད་ཅིག་བཟོ་ཡོདཔ་ཨིན། ཁ་གསལ། Post Views: 430


text:
སྤྱི་ཟླ་༤ པའི་ཚེས་༤ ལུ་ ཕྱི་རུའི་ཆུ་ཚོད་༣.༤༥ དེ་ཅིག་ཁར་ རླུང་འཚུབས་ཤུགས་སྦེ་འཕུ་མི་དེ་གིས་ གཞལམ་སྒང་རྫོང་ ནང་སྐོར་རྒེད་འོག་ནང་ ཁྱིམ་ལེ་ཤ་ཅིག་གི་ ཁྱིམ་ཐོག་ཚུ་ འཕྱགས་བདའ་ཡོདཔ་ལས་ ཁ་ཙ་ རྫོང་ཁག་བདག་སྐྱོང་དང་ བདེ་སྲུངཔ་ དེ་ལས་ མི་སྡེ་གིས་ ཉམས་རྒུདཔ་བཟའ་ཚང་ཚུ་ལུ་ གནས་སྐབས་ཀྱི་ རྒུད་གསོའི་མཁོ་ཆས་ཚུ་ སྐྱེལ་སྤྲོད་འབད་ཡོདཔ་མ་ཚད་ བདེ་སྲུངཔ་ཚུ་གིས་ ཁྱིམ་ཐོག་བཀབ་ནི་ལུ་ཡང་ ཆ་རོགས་འབད་ཡོདཔ་ཨིན་པས། རླུང་འཚུབས་ཀྱིས་ རྫོང་ཁག་དེ་གི་ ནང་སྐོར་དང་ བར་དོ་ འཕང་མཁར་རྒེད་འོག་ཚུ་ནང་ གཞིས་ཁང་དང་ ལྷ་ཁང་ཚུ་བརྩིས་ཏེ་ ཁྱིམ་༥༠ ལྷགཔ་ཅིག་ མེདཔ་བཏང་ཡོདཔ་ལས་ ད་ལྟོ་ ཉེན་བཅོལ་གྱི་ཐོབ་ལམ་ ག་དེམ་ཅིག་ཡོདཔ་ཨིན་ན་ བརྟག་ཞིབ་འབད་བའི་བསྒང་ཡོད་པའི་གནས་ཚུལ།
Check Also
བདེ་ཆེན་གླིང་ལུ་ གླངམོ་ཆེ་དང་འབྲེལ་བའི་དཀའ་ངལ།
༉ པདྨ་དགའ་ཚལ་ བདེ་ཆེན་གླིང་མཁོ་ལོམ་རི་དང་ དགོན་པ་འུང་སྤྱི་འོག་༢ ནང་ གླངམོ་ཆེ་དང་འབྲེལ་བའི་ གནོད་ཉེན་དེ་ ཆེ་སུ་ཅིག་སྦེ་ཐོན་ཡོདཔ་ལས་ ས་གནས་ཀྱི་མི་སེར་ཚུ་ ཚ་གྱང་ལང་སྟེ་ ཡོདཔ་ཨིན་པས། མ་གཞི་ ནགས་ཚལ་འགོ་དཔོན་དང་ གཡུས་ཁའི་མི་ཚུ་གིས་ གླངམོ་ཆེ་ཚུ་ …


text:
ཞིབ་བརྟག་བརྡ་བརྒྱུད་ལག་དེབ་འདི་ ཀཱོན་རེཌི་ ཨེ་ཌི་ནུརསི་ཊིཕ་ཏུང་ ༼ཀེ་ཨེ་ཨེསི་༽ (KAS) གི་ ལས་འགུལ་ཅིག་ཨིན། ལག་དེབ་འདི་ སིང་ག་པོར་ལུ་ཡོད་པའི་ ཀེ་ཨེ་ཨེསི་གི་ ཨེ་ཤི་ཡ་བརྡ་བརྒྱུད་ལས་རིམ་གྱིས་ ཤར་ལྷོ་ཡུ་རོབ་དང་ སོ་ཕི་ཡ་ བཱལ་ག་རི་ཡའི་ ཀེ་ཨེ་ཨེསི་ བརྡ་བརྒྱུད་ལས་རིམ་དང་ མཉམ་འབྲེལ་འབད་དེ་ བཟོ་སྒྲིག་འབད་ཡི། ང་བཅས་ཀྱིས་ ལག་དེབ་འདི་ དུས་རྒྱུན་དུ་ དུས་མཐུན་བཟོ་བཞིན་དུ་ རིམ་གྱིས་སྦེ་ སྐད་ཡིག་ག་དེ་མང་མང་ཅིག་ནང་ སྐད་སྒྱུར་རྐྱབ་པའི་བསྒང་ཡོད།
ཀེ་ཨེ་ཨེསི་དེ་ ཇར་མཱན་གྱི་གཞི་ཚོགས་ཅིག་ཨིནམ་ད་ མིང་དེ་ཡང་ ཧོ་ལོ་ཀཱསི་དང་ འཛམ་གླིང་དམག་ཆེན་༢ པ་ལུ་བརྟེན་པའི་ དཀའ་སྡུག་མྱོངས་པའི་ཤུལ་ལུ་ ཇར་མཱན་རྒྱལ་ཁབ་དང་ མི་སེར་ཚུ་ ལོག་སྟེ་ར་ དམང་གཙོའི་རིང་ལུགས་ལུ་ བཀོད་ནི་ལུ་ འགོ་ཁྲིད་འབད་མི་ ཇར་མ་ནི་གི་དབུ་ཁྲིད་ ཀཱོན་རེཌི་ཨེ་ཌི་ནུར་གྱི་ མཚན་གྱི་རྗེས་སུ་དྲངས་ཏེ་བཏགས་ནུག། ད་རེས་ནངས་པར་ འཛམ་གླིང་ནང་ ཡིག་ཚང་༡༢༠ ཡོད་མི་ ཀེ་ཨེ་ཨེསི་དེ་ དམངས་གཙོའི་རིང་ལུགས་དང་ མི་སྡེའི་ཚོང་འབྲེལ་དཔལ་འབྱོར་ ཁྲིམས་ཀྱི་རིང་ལུགས་ཚུ་ དར་ཁྱབ་གཏང་ནི་ལུ་ འཛམ་གླིང་ནང་ བརྡ་དོན་སྐུལ་ཁྱབ་འབད་མི་ཅིག་ཨིན།
དཔར་དབང་-


text:
༉ རྒྱལ་ཁམས་ས་གཏེར་ལས་འཛིན་ གཞི་བཙུགས་འབད་དེ་ ལོ་ངོ་གསུམ་ལངམ་ད་ སྤྱི་ལོ་༢༠༡༧ ལོ་ནང་ ལས་འཛིན་དེ་གིས་ ཁྲལ་བཏབ་པའི་ཤུལ་ལས་ ཁེ་སང་དངུལ་ཀྲམ་ས་ཡ་༦༧.༣༩ བཟོ་ཚུགས་མི་དེ་ ལོ་དེ་གི་ དམིགས་གཏད་ལས་ བརྒྱ་ཆ་༩༢.༡༣ གྲུབ་ཚུགས་ཡོདཔ་ཨིན་པས།
སྤྱི་ལོ་༢༠༡༦ ལོ་ནང་ ལས་འཛིན་གྱིས་ རྡོ་སོལ་བཙོང་མི་ལས་ འོང་འབབ་དངུལ་ཀྲམ་ས་ཡ་༦༣.༥༢ ཐོབ་མི་ལས་ ན་ཧིང་ལོ་ནང་ དངུལ་ཀྲམ་ས་ཡ་༢༦༠.༤༤ ལུ་ ཡར་སེང་སོང་ཡོདཔ་ད་ སྣུམ་འཁོར་དང་ འཕྲུལ་ཆས་ཚུ་ མཁོ་སྒྲུབ་འབད་བའི་ཤུལ་ལས་ འོང་འབབ་དངུལ་ཀྲམ་ས་ཡ་༡༢༠.༣༧ ལས་ དངུལ་ཀྲམ་ས་ཡ་༢༩༥.༨༥ ལུ་ ཡར་སེང་སོང་ཡོད་མི་དེ་ཡང་ ལས་འཛིན་གྱི་ བདོག་གཏད་དེ་ བརྒྱ་ཆ་༡༣༨ ལས་༣༦༥.༣༥ ལུ་ ཡར་སེང་འགྱོ་ནི་དེ་གིས་ཨིན་པས།
ལས་འཛིན་གྱིས་ སྤྱི་ལོ་༢༠༡༧ ཟླ་༨ པ་ལས་ མཚོ་ཕང་མ་གི་ རྡོ་སོལ་དེ་ འགོ་བཙུགས་ཡོདཔ་ད་ ཧབ་རང་དང་ མཚོ་ཕང་མ་ལས་སྡེ་གཉིས་བསྡོམས་ཏེ་ རྡོ་སོལ་བསྡོམས་ མེ་ཊིག་ཊཱོན་༥༣,༦༢༢.༡༥ ཐོན་སྐྱེད་འབད་ཡོདཔ་བཞིན་དུ་ མཚོ་ཕང་མ་ལས་ མེ་ཊིག་ཊཱོན་༡༢,༩༠༠ ཐོན་སྐྱེད་འབད་ཡོདཔ་ཨིན་པས།
རྒྱལ་ཁམས་ས་གཏེར་ལས་འཛིན་དེ་ སྤྱི་ལོ་༢༠༡༤ ལས་ འབྲུག་རྒྱུ་ནོར་གཞི་བཟུང་ཚད་འཛིན་འོག་ལུ་ བསྡབས་ཡོདཔ་ད་ གདུང་བསམ་རྩི་ས་ལས་འཛིན་ནང་ རྡོ་སོལ་བཀྲམ་སྤེལ་འབད་མི་ལུ་ ས་གཏེར་ལས་འཛིན་གྱིས་ དངུལ་ཀྲམ་ས་ཡ་༣༩ བྱིན་དགོཔ་ཡོདཔ་ཨིན་པས།
ད་རེས་ ལས་འཛིན་གྱིས་ རྡོ་སོལ་རྐྱངམ་གཅིག་ བཙོང་དོ་ཡོདཔ་ད་ རྡོ་སོལ་བཏོན་སའི་ ཤ་ཁོངས་གཉིས་ཡོད་མི་དེ་ཡང་ བཀྲིས་སྒང་ལུ་ ཟོང་ཐུང་དང་ བསམ་རྩེ་ལུ་ ཁ་རི་བ་རི་ད་ར་གཉིས་ཨིན་པས།
པདྨ་དགའ་ཚལ་གྱི་ ཡུ་རི་ཆུ་རྡོ་དཀར་བཏོན་ས་དེ་ རྫོང་ཁག་ཚོགས་འདུ་གིས་ གྲོས་ཐག་བཅད་ནི་ལུ་ སྒུག་སྟེ་ཡོདཔ་ད་ ལས་འཛིན་གྱིས་ བསམ་གྲུབ་ལྗོངས་མཁར་གྱི་ས་གནས་ ཁ་ལ་ན་དི་ཟེར་སར་ རྡོ་སོལ་ས་ཆ་ཨེ་ཀར་༨༩ ནང་ བརྟག་ཞིབ་འབད་དེ་ བཞག་ཡོདཔ་ཨིན་པས།
ལས་འཛིན་གྱི་ ཚོང་མགྲོན་པ་དེ་ གདུང་སམ་རྩི་ས་ལས་སྡེ་དང་ ལྷ་སྐྱིད་རྩི་ས་ལས་སྡེ་ དེ་ལས་ དཔལ་ལྡན་རྩི་ས་ལས་སྡེ་ཚུ་ཨིན་རུང་ གདུང་བསམ་རྩི་ས་ལས་སྡེ་ལུ་ རྡོ་སོལ་མེ་ཊིག་ཊཱོན་༣༧,༢༨༣ བཙོང་ཡོདཔ་ཨིན་པས།
གཞུང་གིས་ གཞི་བཙུགས་འབད་མི་ ལས་འཛིན་དེ་གིས་ ས་གཏེར་དང་འབྲེལ་བའི་ གོང་འཕེལ་གཏང་ནི་དེ་ཨིནམ་ད་ སྤྱི་ལོ་༢༠༡༧ ལོའི་ ས་གཏེར་གོང་འཕེལ་སྲིད་བྱུས་དང་འཁྲིལཝ་ད་ ས་གཏེར་གྱི་ དབང་ཚད་དེ་ གཞུང་ལུ་ཡོདཔ་ལས་ བསྟན་རྒྱས་ལྷན་ཁག་ ས་གཏེར་ལས་ཁུངས་ཀྱིས་ ས་གཏེར་ལས་སྡེ་དེ་ ལས་སྡེ་གཞན་ཚུ་བཟུམ་སྦེ་ ཆ་བཞགཔ་ཨིན་ཟེར་ ལོ་བསྟར་སྙན་ཞུ་ནང་བཀོད་ནུག།
རྡོ་སོལ་ནང་ ཐལཝ་མང་དྲགས་ནི་དེ་གིས་ ལས་འཛིན་ལུ་ འོང་འབབ་ཀྱི་ རྒུད་ཕོག་ཡོདཔ་ད་ ལས་འཛིན་གྱིས་ ཕུན་ཚོགས་གླིང་གི་འོག་ལུ་ཡོད་མི་ ཁ་སྟོད་ཐང་སྤྱི་འོག་ལུ་ དངུལ་ཀྲམ་ས་ཡ་༠.༢༧ གནས་པའི་ འཐུང་ཆུ་བཀྲམ་སྤེལ་འབད་དེ་ཡོདཔ་ད་ ས་གནས་དེ་ནང་གི་ མི་ཚུ་གི་ སྣུམ་འཁོར་ཊི་པར་༢༢ དེ་ཅིག་ཡང་ ལས་འཛིན་དེ་གི་ ཡབ་རང་རྡོ་སོལ་ལས་སྡེ་ནང་ བཙུགས་ཡོད་པའི་ཁར་ མི་ཚུ་གིས་ ཉིན་གྲངས་༦,༨༨༡ གི་རིང་ ལཱ་འབད་མི་དེ་གིས་ ན་ཧིང་ལོ་ནང་ འོང་འབབ་དངུལ་ཀྲམ་ས་ཡ༧.༠༡ བཟོ་ཚུགས་ཡོད་ཟེར་ སྙན་ཞུ་ནང་བཀོད་ནུག།
དེ་མ་ཚད་ མི་སྡེ་ནང་གི་ སློབ་ཕྲུག་ཚུ་གིས་ ངལ་གསོའི་སྐབས་ ལས་འཛིན་དང་གཅིག་ཁར་ ཉིན་གྲངས་༦༧༦ གི་རིང་ ལཱ་འབད་དེ་ དངུལ་ཀྲམ་ས་ཡ་༠.༥༡ བྱིན་ཡོད་པའི་གནས་ཚུལ།
བཀྲིས་བསྟན་འཛིན།


text:
ང་བཅས་རའི་རྒྱལ་ཁབ་འདི་སྒྲིང་སྒྲིང་བཟོ་ནིའི་དོན་ལས་ གེ་ར་གིས་བཅའ་མར་གཏོགས་ཏེ་རྒྱབ་སྐྱོར་མཛད་གནང་ཟེར་ཞུ་ནི་ཨིན། ལོ་ལྔའི་འཆར་གཞི་ ༡༢ པ་འདི་ འཆར་གཞི་ག་ཅི་བཟུམ་ཅིག་འོང་དགོཔ་ཨིན་ན་ ཁྱོད་རའི་བསམ་འཆར་དང་བསམ་བཀོད་ཚུ་བཀོད་གནང་། ཤུལ་མམ་གི་འཆར་གཞི་ནང་ ཡར་རྒྱས་གོང་འཕེལ་གྱི་རེ་འདོད་གཙོ་བོ་ག་ཅི་ར་ཨིན་ན? ང་བཅས་ཀྱི་གདོང་ལེན་འབྱུང་བཞིན་ཡོད་མི་ཚུ་སེལ་ཏེ་ ང་བཅས་ལུ་གོ་སྐབས་ག་དེ་མངམང་ཐོབ་ཚུགས་པའི་ ཀུན་ཚང་གི་འཆར་གཞི་ཅིག་ག་དེ་འབད་བརྩམ་ནི་ཨིན་ན? ང་བཅས་ཀྱིས་ ཡར་རྒྱས་གོང་འཕེལ་གྱི་འཆར་གཞི་འདི་ རྒྱལ་ཡོངས་ལུ་མོས་མཐུན་ཅན་ག་དེ་འབད་བཟོ་ནི་ཨིན་ན། གཞུང་ སྒེར་སྡེ་ མི་སྡེ་ལས་ཚོགས་དང་མི་དམངས་ཡོངས་ཀྱིས་ ང་བཅས་རའི་རྒྱལ་ཁབ་ཀྱི་སྤྱི་མཐུན་གྱི་རེ་དོན་གྲུབ་ཐབས་ལུ་མཉམ་འབྲེལ་ག་དེ་འབད་ནི་ཨིན་ན? རྒྱུ་མཚན་དེ་ལས་བརྟེན་ ང་བཅས་རའི་རྒྱལ་ཁབ་འདི་ ད་ལས་ཕར་སྒྲིང་སྒྲིང་ག་དེ་འབད་བཟོ་ནིའི་དོན་ལས་ ཁྱོད་རའི་བསམ་འཆར་དང་རིག་པ་གསརཔ་ཚུ་བརྗེ་སོར་མཛད་ནིའི་གོ་སྐབས་ཕུལ་དོ་ཟེར་ཞུ་ནི་ཨིན། ཁྱོད་རའི་བསམ་འཆར་དང་རིག་པ་གསརཔ་ཚུ་ གཤམ་གསལ་ལྟར་བཀོད་ནི་དང་ཡང་ཅིན་ ཐད་བཀར་དུ་ཡོངས་འབྲེལ་ཁ་བྱང་ ppd@gnhc.gov.bt ནང་བཀོད་གནང་ཟེར་ཞུ་ནི་ཨིན།
བཀའ་རྒྱ།
ལོ་ལྔའི་འཆར་གཞི་ ༡༢ པབརྩམ་ནིའི་ལམ་སྟོན་ལུ་ བཀོད་ཁྱབ་བཀའ་རྒྱ།
ལོ་ལྔའི་འཆར་གཞི་ ༡༢ པ་བརྩམ་ནིའི་ལམ་སྟོན་ལུ་ ལྷན་རྒྱས་གཞུང་ཚོགས་ཀྱི་ཆ་འཇོག་བཀའ་རྒྱ།


text:
མི་སྡེ་ཚུ་ནང་ རྩོད་རྙོགས་ཐོནམ་ད་ ནང་ཁ་ནང་འགྲིགས་ཐོག་ལས་ དོན་སྨིན་ཅན་སྦེ་ སེལ་ཐབས་ལུ་ རྒྱལ་ཁབ་ནང་འཁོད་ཀྱི་ ས་གནས་གཞུང་གཉིས་པའི་ དམངས་མི་དང་ ཚོགས་པ་ཚུ་གི་དོན་ལུ་ གོ་རིམ་༢ པའི་ སྦྱོར་བརྡར་ལས་རིམ་དེ་ འགོ་བཙུགས་ཡོད་མི་དེ་ཡང་ ཉིན་གྲངས་༣ འབད་མི་ སྦྱོང་བརྡར་དེ་ ཁ་ཙ་ ཧཱ་ལུ་སྦེ་ འབྲུག་རྒྱལ་ཡོངས་ཁྲིམས་དོན་གཙུག་སྡེའི་གཙོ་འཛིན་ མི་དབང་རྒྱལ་པོའི་སྲསམོ་ བསོད་ནམས་བདེ་ཆེན་དབང་ཕྱུག་མཆོག་གིས་ འགོ་འབྱེད་གནང་ནུག། ནང་ཁ་ནང་འགྲིགས་ཀྱི་ སྦྱོང་བརྡར་ནང་ ཧཱ་རྫོང་ཁག་ལས་ བཙག་འཐུ་གྲུབ་མི་ དམངས་མི་༦ དང་ ཚོགས་པ་༣༠ སྤ་རོ་རྫོང་ཁག་ལས་ དམངས་མི་༦ དང་ ཚོགས་པ་༤༥ གིས་ བཅའ་མར་གཏོགས་ཏེ་ཡོདཔ་ད་ གོ་རིམ་༢ པའི་ནང་ རྒེད་འོག་༢༠༥ ནང་ལས་ བཙག་འཐུ་གྲུབ་མི་ དམངས་མི་༡༣༥ དང་ ཚོགས་པ་གསརཔ་༨༡༣ འབདཝ་ད་ ས་གནས་གཞུང་གི་ འགོ་ཁྲིདཔ་བསྡོམས་༩༤༨ ལུ་ སྦྱོང་བརྡར་བྱིན་ནི་ཨིན་པའི་གནས་ཚུལ།
Check Also
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ …


text:
རྒྱལ་གཞུང་ཞི་གཡོག་ལྷན་ཚོགས་ཀྱིས་ ཤེས་རིག་ལྷན་ཁག་གི་འོག་ལུ་ཡོད་པའི་སློབ་དཔོན་ཚུ་གི་དོན་ལུ་ མངའ་བདག་རྒྱལ་པོའི་ཡིག་ཚང་གི་ཁ་ཐུག་ལས་ ཐའི་ལེནཌ་རང་སིད་གཙུག་ལག་སློབ་སྡེ་ནང་ལུ་ རྩ་གཞུང་དང་སློབ་སྟོན་ནང་གཙུག་ལག་མཐོ་རིམ་ཤེས་ཡོན་གྱི་སློབ་གཉེར་གྲོགས་རམ་གྱི་ས་སྟོང་༥ ཡོད་པའི་གསལ་བསྒྲགས་འབདཝ་ཨིན། ཁ་གསལ། Post Views: 209
སྤྱི་ཚེས་༠༦/༠༥/༢༠༢༡ ལུ་ཚོགས་ཡོད་པའི་རྒྱལ་གཞུང་ཞི་གཡོག་ལྷན་ཚོགས་ཀྱི་ལྷན་ཚོགས་ཞལ་འཛོམས་ཐེངས་༨༦ པའི་གྲོས་ཆོད་དང་འཁྲིལ་ དངུལ་རྩིས་ལྷན་ཁག་གི་མདོ་ཆེན་ཡིག་ཚང་གི་མདོ་ཆེན་ འཇིགས་མེད་རྣམ་རྒྱལ་དེ་ཉིད་ སྤྱི་ཚེས་༡༥/༠༤/༢༠༢༡ ལས་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་གི་མདོ་ཆེན་སྦེ་ གནས་སོར་བཏང་ཡོདཔ་ཨིན། Post Views: 182
སྤྱི་ཚེས་ ༠༢/༠༣/༢༠༢༡ ལུ་ཚོགས་ཡོད་པའི་ རྒྱལ་གཞུང་ཞི་གཡོག་ལྷན་ཚོགས་ཀྱི་ལྷན་ཚོགས་ཞལ་འཛོམས་ ཐེངས་ ༨༢ པའི་གྲོས་ཆོད་དང་འཁྲིལ་ཏེ་ གཤམ་གསལ་ལྟར་ བཀོད་ཁྱབ་ཚུ་གནས་སོར་བཏང་ཡོདཔ་ཨིན། ༡༽ སྤུ་ན་ཁ་རྫོང་ཁག་གི་ རྫོང་བདག་ ཀརྨ་འབྲུག་པ་འདི་ རྒྱལ་ཡོངས་ཨམ་སྲུ་དང་ཨ་ལོའི་ལྷན་ཚོགས་ཀྱི་ ཡོངས་ཁྱབ་མདོ་ཆེན་ སྦེ་གནས་སོར་བཏང་ཡོདཔ་ཨིན། ༢༽ སྤ་རོ་རྫོང་ཁག་གི་ རྫོང་བདག་ བསྟན་འཛིན་འཕྲིན་ལས་འདི་ ཤེས་རིག་ལྷན་ཁག་འོག་གི་ ན་གཞོན་དང་རྩེད་རིགས་ལས་ཁུངས་ཀྱི་ ཡོངས་ཁྱབ་མདོ་ཆེན་ སྦེ་གནས་སོར་བཏང་ཡོདཔ་ཨིན། Post Views: 178


text:
༉ དགེ་ལེགས་ཕུག་ལུ་ ནད་ཡམས་ཀོ་བིཌ་-༡༩ ཐོབ་མི་ མ་ཐོན་པར་ལོ་༡ དེ་ཅིག་ ལང་ནི་འབད་དོ་ཡོདཔ་ལས་ མ་འོངས་པ་ལུ་ ཚོང་འབྲེལ་སྦོམ་འཐབ་ནིའི་ འོས་འབབ་སྦོམ་ཡོད་མི་ཚུ་ འགྱོ་དགོཔ་ཐོན་དོ་ཡོདཔ་ཨིན་པས། ནད་ཡམས་ཤོ་ཐེངས་༣ པ་ འཐོན་ནིའི་ཉེན་ཁ་ཡོདཔ་ལས་ ཁྲོམ་ཁར་ཚོང་ཁང་བཙུགས་མི་ རྒྱ་གར་གྱི་ མི་ཁུངས་ཚུ་གིས་ ཧེ་མའི་ གནས་སྟངས་ཐོག་ལུ་ མགྱོགས་པར་ལྷོད་ནི་བཟུམ་ཅིག་མེདཔ་ལས་ …རྒྱས་པར་ལྷག། »
གཟུགས་ཀྱི་ནང་ཁོང་བརྟག་དཔྱད་ཀྱིས་ མི་སེར་ཚུ་ལུ་ཕན་ཁྱད།
༉ བསམ་གྲུབ་ཆོས་གླིང་དྲུང་ཁག་སྨན་ཁང་གིས་ གཟུགས་ཀྱི་ནང་ཁོང་བརྟག་དཔྱད་མཁོ་ཆས་ ཨཱལ་ཊཱ་ས་འུནཌ་གི་ ཞབས་ཏོག་བྱིན་ནི་ འགོ་བཙུགས་ཡོདཔ་ལས་ ད་ལས་ཕར་ མི་སེར་ཚུ་ བདེ་བ་ཐང་ ཡང་ཅིན་ བསམ་གྲུབ་ལྗོངས་མཁར་སྨན་ཁང་ནང་ འགྱོ་དགོཔ་ མི་འཐོན་ནི་ཨིན་པས། དྲུང་ཁག་སྨན་ཁང་གིས་ དུས་ཅི་ སྤྱི་ཟླ་༣ པ་ལས་ ཨཱལ་ཊཱ་ས་འུནཌ་ཐོག་ལས་ ཁོང་དཔྱད་འབད་ནི་ འགོ་བཙུགས་ཡོདཔ་ད་ …རྒྱས་པར་ལྷག། »
སྦས་གླིང་སློབ་གྲྭའི་ སློབ་ཕྲུག་བུཚ་༣ ཆུ་རུད་ཀྱིས་ འཕྱགས་བདའ་ཡོད་པའི་དོགས་པ།
༉ སྤྱི་ཟླ་༨ པའི་ཚེས་༨ ཀྱི་ ཉིན་མ་ཁམས་ཅིག་ལུ་ བཀྲིས་གཡང་རྩེ་ སྦས་གླིང་སློབ་གྲྭའི་ སློབ་ཕྲུག་བུཚ་༣ ཆུ་རུད་ཀྱིས་ འཕྱགས་བདའ་ཡོད་པའི་ དོགས་པ་ཡོདཔ་བཞིན་དུ་ ད་ལྟོ་ཡང་ འཚོལ་མ་ཐོབ་པར་འདུག། ཁ་ཙ་ ཁྲིམས་སྲུང་འགག་པ་དང་ བདེ་སྲུངཔ་ སློབ་གྲྭའི་སློབ་དཔོན་ དེ་ལས་ ཁས་བླངས་པ་ཚུ་འབདཝ་ད་ མི་གྲངས་༧༠ …རྒྱས་པར་ལྷག། »
རྒྱལ་ཡོངས་ཀིར་ཀེཊ་སྡེ་ཚན་གྱི་ རྩེད་འགྲན་པ་གཞོན་ཤོས།
༉ སྐྱེས་ལོ་༡༤ ལང་མི་ ངག་དབང་ཆོས་སྒྲོན་གྱིས་ ཆུང་ཀུའི་བསྒང་ལས་ར་ རྒྱལ་ཡོངས་ཀིར་ཀེཊ་རྩེད་འགྲན་འབད་ཡོདཔ་ཨིན་པས། མོ་གིས་ མགྱོགས་པར་ར་ མ་ལེ་ཤི་ཡ་ལུ་ འགོ་འདྲེན་འཐབ་ནི་ཨིན་མི་ རྒྱལ་སྤྱི་ཨམ་སྲུའི་ཀིར་ཀེཊ་རྩེད་འགྲན་ནང་ བཅའ་མར་གཏོགས་ནིའི་དོན་ལུ་ བུམོ་༡༡ དང་གཅིག་ཁར་ སྦྱང་བ་འབད་དོ་ཡོདཔ་ཨིན་པས། མོ་ར་ དགེ་ལེགས་ཕུག་འབྲིང་རིམ་སློབ་གྲྭ་གོང་མའི་ སློབ་རིམ་༡༠ པའི་ནང་ དཔེ་ཆ་ལྷབ་དོ་ཡོདཔ་ཨིན་རུང་ …རྒྱས་པར་ལྷག། »
སྤྲིང་ཟམ་མ་སྒྲུབ་ལས་ར་ ཟམ་གྱི་གཡས་གཡོན་ལུ་ སེར་གུ་ཐོན་ཡོད་པའི་ཚ་གྱང་།
༉ སྟངས་རྒེད་འོག་ སྤྲ་ལང་གི་མི་ཚུ་ སྤྲིང་ཟམ་བཟོ་སྐྲུན་འབད་དོ་ཡོད་མི་དེ་ མཇུག་མ་བསྡུཝ་ལས་ར་ ཟམ་གྱི་གཡས་གཡོན་ལུ་ སེར་གུ་ཐོན་ཡོདཔ་ལས་ མི་སེར་ཚུ་ ཚ་གྱང་ལང་སྟེ་འདུག། ཟམ་དེ་ཡང་ སྤྲ་ལང་གི་མི་སེར་ཚུ་གི་ ས་ཞིང་ཚུ་ ཆུ་ཕར་ཁར་ཡོདཔ་ལས་ ལོ་ཐོག་བསྡུ་ལེན་འབད་ནི་དང་ ནོར་སེམས་ཅན་ཚུ་ ཕར་ཚུར་བསྐྱལ་ནིའི་དོན་ལུ་ རྐྱབ་དོ་ཡོདཔ་ད་ ཟམ་དེ་གི་གནས་སྟངས་ལུ་བལྟ་སྟེ་ མི་ཚུ་ ཉེན་སྲུང་གི་ཚ་གྱང་ལང་དོ་ཡོདཔ་ཨིན་པས། …རྒྱས་པར་ལྷག། »
ཨའུ་མཚོ་ཁྲོམ་ནང་ཚུད་མི་ སྒེར་སའི་ཇོ་བདག་ཚུ་ལུ་ ཁྱིམ་རྐྱབ་ཆོག་པའི་གནང་བ།
༉ ལྷུན་རྩེ་རྫོང་ཁག་ནང་ ས་ཆ་སྦོམ་སྦེ་ སྙོམས་ཏོག་ཏོ་ཡོད་པའི་ཁར་ མོང་སྒར་དང་ ལྷུན་རྩེའི་གཞུང་ལམ་སྦུག་ལུ་ རྒེད་འོག་གཞན་ཚུ་གི་ལྟེ་བ་ལུ་ ཆགས་ཡོད་ནི་དེ་གིས་ ཁྲོམ་གོང་འཕེལ་གྱི་དོན་ལུ་ འོས་འབབ་སྦོམ་ཡོད་མི་ ཨའུ་མཚོ་ཁྲོམ་གྱི་ཚོང་པ་ཚུ་ ལོ་༣ དེ་ཅིག་ བསྒུག་སྡོད་པའི་ཤུལ་ལས་ རྫོང་ཁག་བདག་སྐྱོང་གིས་ འཕྲལ་ཁམས་ཅིག་ཁར་ ཁྱིམ་རྐྱབ་ཆོག་པའི་གནང་བ་ བྱིན་ཡོདཔ་ཨིན་པས། ཁྲོམ་གྱི་ ཚོང་འབྲེལ་ས་ཁོངས་ནང་ཚུན་ …རྒྱས་པར་ལྷག། »
ལྗིད་ཚད་འཐུ་ནིའི་ནང་ བཅའ་མར་གཏོགས་མི་གངམ་མེདཔ།
༉ འབྲུག་ཨོ་ལིམ་པིག་ཚོགས་པ་གིས་ ལྗིད་ཚད་འཐུ་ནི་དེ་ འགོ་དང་པ་ སྤྱི་ལོ་༢༠༡༧ ལས་ འགོ་བཙུགས་ཡོད་རུང་ བཅའ་མར་གཏོགས་མི་ ཉུང་སུ་ཅིག་ལས་བརྒལ་ མི་འཐོན་དོ་ཡོདཔ་ཨིན་པས། ལྗིད་ཚད་འཐུ་ནིའི་ སློབ་སྟོན་པ་ བསོད་ནམས་དོན་གྲུབ་ཀྱིས་ སླབ་མིའི་ནང་ བཅའ་མར་གཏོགས་མི་ ལེ་ཤ་འོང་ཐབས་ལུ་ གཙོ་བོ་ར་ ཕམ་ཚུ་ལས་ རྒྱབ་སྐྱོར་དང་ ན་གཞོན་ཚུ་གི་ …རྒྱས་པར་ལྷག། »
བསམ་སྡིངས་ཁ་དང་ སེའུ་ལ་འཁོར་ལམ་ ལེགས་བཅོས་འབད་ཡོདཔ།
༉ སྤུ་ན་ཁ་ཆུ་སྦུག་རྒེད་འོག་ནང་ ཀི་ལོ་མི་ཊར་༡༧ འབད་མི་ བསམ་སྡིངས་ཁ་དང་ སེའུ་ལ་དགོན་པའི་ འཁོར་ལམ་བདའ་སྟེ་ འདམ་ཁོག་ཁོ་སྦེ་ཡོདཔ་ལས་ སྣུམ་འཁོར་ཚུ་ ཐགཔ་གིས་སྦེ་འཐེན་ནི་ ཡང་ཅིན་ འཕུལ་དགོཔ་ཨིན་པས། དེ་འབདཝ་ལས་ གླ་འཁོར་གྱི་ དེད་གཡོགཔ་ཚུ་གིས་ དགོན་པའི་སྦོ་ལོགས་ཁར་ཡོད་མི་ གཡུས་ཚན་ཚུ་ནང་ འགྱོ་མི་བཏུབ་པའི་ཁར་ འགྱོ་བཏུབ་རུང་ འགྲུལ་ཐེངས་རེ་ནང་ …རྒྱས་པར་ལྷག། »
གླིང་བཞི་རྫོང་ཉམས་གསོའི་ལཱ་ བརྒྱ་ཆ་༣༥ དེ་ཅིག་ མཇུག་བསྡུ་ཡོདཔ།
༉ ད་རེས་ནངས་པར་ ཐིམ་ཕུག་རྫོང་ཁག་གི་ གླིང་བཞི་རྫོང་ ཉམས་གསོ་ཞུ་བའི་བསྒང་ཡོདཔ་བཞིན་དུ་ ད་ལྟོ་ ལཱ་བརྒྱ་ཆ་༣༥ དེ་ཅིག་ མཇུག་བསྡུ་ཡོདཔ་ཨིན་པས། ལས་མི་ཚུ་གིས་ རྫོང་གི་དབུ་རྩེ་༣ དེ་ སྤྱི་ཟླ་༧ པའི་ནང་ མཇུག་བསྡུ་ནིའི་དོན་ལས་ ལཱ་རྩ་འགེངས་ཏེ་ འབད་བའི་བསྒང་ཡོདཔ་ཨིན་པས། རྫོང་གི་དབུ་རྩེ་བརྡལ་བཤིག་གཏང་ནིའི་ ལཱ་དེ་ སྤྱི་ལོ་༢༠༡༩ …རྒྱས་པར་ལྷག། »
ཕུན་ཚོགས་གླིང་ལུ་སྡོད་མི་ སློབ་ཕྲུག་ཚུ་ ཟུར་བཞག་ནང་བཙུགས་ཡོདཔ།
༉ ཕུན་ཚོགས་གླིང་ལུ་སྡོད་མི་ ཆུ་ཁ་སྟོད་ཀྱི་ སློབ་གྲྭའི་ཨ་ལོ་ཚུ་ སྤྱི་ཟླ་༣ པའི་ཚེས་༣ ལུ་ རང་སོའི་སློབ་གྲྭ་ནང་ ལོག་བཏང་ཡོདཔ་ད་ སློབ་ཕྲུག་ཚུ་གི་གྲས་ལས་༣༣༢ བུམོ་ཨིན་པས། ཕུན་ཚོགས་གླིང་ལུ་ ཟུར་བཞག་ས་ཁོངས་ མེད་མི་ལུ་བརྟེན་ སློབ་ཕྲུག་ཚུ་ སྐམ་སྦྱིས་དང་ སྤག་ཤིང་ཁ་སློབ་གྲྭ་ལྟེ་བ་ཚུ་ནང་ ཟུར་བཞག་ཡོདཔ་ཨིན་པས། སློབ་ཕྲུག་ཚུ་ སྤྱི་ཟླ་༤ …རྒྱས་པར་ལྷག། »


text:
བློ་གྲོས་ཚེ་རིང་།
བློ་གྲོས་ཚེ་རིང་།[ཞུན་དག།]
༉ སྲིད་དོན་མཁས་པ་དང་དྲུང་འཚོ་ཅིགཨིན་མི་ བློ་གློས་ཚེ་རིང་མཆོག་སྤྱི་ལོ་ ༡༩༦༩ སྤྱི་ཟླ་ ༥ པའི་སྤྱི་ཚེས་ ༡༠ ལུ་འཁྲུངས་ནུག། ཁོ་གིས་སྤྱི་ལོ་ ༢༠༡༨ སྤྱི་ཟླ་ ༡༡ པའི་སྤྱི་ཚེས་ ༧ ལས་འབྲུག་གི་བློན་ཆེན་གྱི་གོ་གནས་བཞེས་ཡོདཔ་དང་ སྤྱི་ལོ་ ༢༠༡༨ སྤྱི་ཟླ་ ༥ པའི་སྤྱི་ཚེས་ ༡༤ ལས་ འབྲུག་མཉམ་རུབ་ཚོགས་པའི་སྲིད་འཛིན་འབད་ཡང་ཕྱག་ཞུ་ཡོདཔ་ཨིན།
སྐུ་ན་ཆུང་ཀུའི་བསྒང་གི་ལོ་རྒྱུས་དང་ཤེས་ཡོན་གྱི་སྐོར།[ཞུན་དག།]
བློ་གྲོས་ཚེ་རིང་མཆོག་ ཐིམ་ཕུག་རྫོང་ཁག་ སྨད་ཝང་རྒེད་འོག་ གཡུས་དར་ལུང་ཁ་ལུ་སྐུ་འཁྲུངས་ནུག། ཁོ་གིས་གཞི་རིམ་གྱི་ཤེས་ཡོན་འདི་ སྤུ་ན་ཁ་སློབ་གྲྭ་ཆེ་བ་ལས་ལྷབ་ཡོདཔ་དང་ སློབ་རིམ་ ༡༢ པ་འདི་ ཤེས་རབ་རྩེ་མཐོ་རིམ་སློབ་གྲྭ་ལས་ མཇུག་བསྡུ་ནུག། མཐོ་རིམ་ཤེས་ཡོན་འདི་ སྤྱི་ལོ་ ༢༠༠༡ ལུ་ བྷང་ལ་དེཤ་རྒྱལ་ཁབ་ཀྱི་ཌ་ཀ་གཙུགལག་སློབ་གྲྭ་གི་མའེ་མེན་སིང་གསོ་རིག་མཐོ་རིམ་སློབ་གྲྭ་ནང་ལས་ སྨན་དང་བཤག་བཅོས་གཙུག་ལག་ཞི་རིམ་ཤེས་ཡོན་སྦྱང་གནང་ནུག། ཁོ་གིས་གཙུག་ལག་འོག་མའི་ཤེས་ཡོན་འདི་ བྷལ་ལ་དེཤ་གི་རྒྱལ་ས་ཌ་ཀ་ལུ་ཡོད་པའི་བང་ག་བཱན་དུ་ཤིཀ་མུ་ཇིབ་གསོ་རིག་གཙུག་ལག་སློབ་གྲྭ་ལས་ བཤག་བཅོས་ཀྱི་ནང་ལུ་སྦྱང་ཡོདཔ་ཨིན། དེ་ལས་ སྤྱི་ལོ་ ༢༠༠༧ ལུ་ འཛམ་གླིང་གསོ་བའི་ལས་ཚོགས་ཀྱི་སློབ་གཉེར་གྲོགས་རམ་ཐོག་ ཨ་མི་རི་ཀའི་ཝིསི་ཀཱོན་སིན་གསོ་རིག་གཙུག་ལག་སློབ་གྲྭ་ལས་ ཆུ་བརྟག་རིག་པའི་ནང་མཁས་པ་སྦྱང་གནང་ནུག། ཁོ་གིས་གཙུག་ལག་གོང་མའི་ཤེས་ཡོན་འདི་ སྤྱི་ལོ་ ༢༠༡༤ ལུ་ ཨསི་ཊ་ལི་ཡ་གི་ཀེན་བི་ར་གཙུག་ལག་སློབ་གྲྭ་ནང་ལས་ ཚོང་འབྲེལ་བདག་སྐྱོང་གི་ནང་ལུ་སྦྱང་གནང་ཡོདཔ་ཨིན།
སྒེར་གྱི་མི་ཚེ།[ཞུན་དག།]
བློ་གྲོས་ཚེ་རིང་མཆོག་ དྲུང་འཚོ་ཨོ་རྒྱན་སྒྲོམ་མ་དང་གཉེན་བསྡོམས་ཏེ་ཡོདཔ་དང་ ཁོང་གིས་ལུ་ཨ་ལུ་བུམོ་གཉིས་ཡོདཔ་ཨིན་པས། ཁོ་གིས་ མོང་སྒར་ལུང་ཕྱོགས་སྨན་ཁང་ནང་ཕྱག་ཞུ་བའི་སྐབས་ བུ་གཅིག་དང་བུམོ་གཅིག་བུ་ཚབ་སྦེ་གསོ་ཡོདཔ་དང་ ཁོ་གིས་ རྫོང་ཁ་དང་ ལྷོ་མཚམས་ཁ་ ཨིང་སྐད་དང་བྷེང་ག་ལི་གི་ཁ་སྐད་ཚུ་བརྩིས་ཏེ་ ཁ་སྐད་ལེ་ཤ་སླབ་ཚུགསཔ་ཨིན།
ཁྱད་རིག་གི་གཡོག་གི་མདུན་ལམ།[ཞུན་དག།]
བློ་གྲོས་ཚེ་རིང་མཆོག་གིས་ འཇིགས་མེད་རྡོ་རྗེ་དབང་ཕྱུག་གཙོ་བསྟེན་སྨན་ཁང་དང་ མོང་སྒར་ལུང་ཕྱོགས་གཙོ་བསྟེན་སྨན་ཁང་ནང་ལུ་ བཤག་བཅོས་གློས་སྟོན་པ་སྦེ་ཕྱག་ཞུ་ཡོདཔ་དང་ ལོ་ངོ་ ༡༡ གི་རིང་ལུ་ འཇིག་མེད་རྡོ་རྗེ་དབང་ཕྱུག་གཙོ་བསྟེན་སྨན་ཁང་ནང་ ཆུ་བརྟག་རིག་པའི་མཁས་མཆོག་སྦེ་ཕྱག་ཞུ་ནུག། དེ་ལས་ སྤྱི་ལོ་ ༢༠༡༣ ལུ་ རྒྱལ་གཞུང་ཞི་གཡོག་ལྷན་ཚོགས་ལུ་ དངུལ་ཀྲམ་ས་ཡ་ ༦.༢ སྤྲོད་དེ་སྲིད་དོན་ནང་ལུ་ བཅའ་མར་གཏོགས་ནུག།
སྲིད་དོན་དང་འབྲེལ་བའི་གཡོག་གི་མདུན་ལམ།[ཞུན་དག།]
བློ་གྲོས་ཚེ་རིང་མཆོག་གིས་ སྤྱི་ལོ་ ༢༠༡༣ ལུ་ རྒྱལ་ཡོངས་ཚོགས་སྡེ་གི་བཙག་འཐུ་ནང་བཅའ་མར་གཏོགས་ཡོད་རུང་ འགོ་ཐོག་བཙག་འཐུ་ནང་ལས་ར་ཐོན་ཡར་སོ་ནུག། སྤྱི་ལོ་ ༢༠༡༨ ལུ་ བློ་གྲོས་ཚེ་རིང་མཆོག་གིས་ ཚོགས་རྒྱན་ ༡༡༥༥ ཐོབ་སྟེ་ འབྲུག་མཉམ་རུབ་ཚོགས་པའི་སྲིད་འཛིན་སྦེ་བཙག་འཐུ་གྲུབ་ནུག། དེ་ལས་ སྤྱི་ལོ་ ༢༠༡༨ ཀྱི་འབྲུག་གི་རྒྱལ་ཡོངས་ཚོགས་འདུ་གི་བཙག་འཐུ་ནང་ འབྲུག་མཉམ་རུབ་ཚོགས་པའི་ལྷོ་ཐིམ་ཕུག་འདེམས་ཁོངས་ནང་ལས་རྒྱལ་ཁ་ཐོབ་ནུག། ཁོ་གིས་ ཚོགས་རྒྱན་ ༣༦༦༢ ཐོབ་སྟེ་ འབྲུག་ཕུན་སུམ་ཚོགས་པའི་འདེམས་ངོ་ ཀུན་ལེགས་ཚེ་རིང་ཕམ་བཏང་སྟེ་ཡོདཔ་ཨིན། སྤྱི་ལོ་ ༢༠༡༨ ཀྱི་བཙག་འཐུ་ནང་ ཁོ་གི་སྲིད་ཚོགས་ཀྱིས་ འབྲུག་གི་རྒྱལ་ཡོངས་ཚོགས་འདུ་ནང་ འདེམས་ཁྲི་མང་ཤོས་ཐོབ་སྟེ་ ཁོ་བློན་ཆེན་གྱི་གོ་གནས་ཁར་འཕེབས་ཡོདཔ་ཨིན།
བློན་ཆེན་གྱི་གོ་གནས་བཞེས་ཡོད་པའི་སྐོར།[ཞུན་དག།]
ཁོ་གིས་ སྤྱི་ལོ་ ༢༠༡༨ སྤྱི་ཟླ་ ༡༡ པའི་སྤྱི་ཚེས་ ༧ ལུ་ བཙག་འཐུ་ལས་གྲུབ་པའི་བློན་ཆེན་གསུམ་པའི་ཁྲི་ཐོག་ལུ་བྱོན་ནུག། དེ་ལས་ སྤྱི་ལོ་ ༢༠༡༨ སྤྱི་ཟླ་ ༡༨ པའི་སྤྱི་ཚེས་ ༢༧ ལུ་ རྒྱ་གར་རྒྱལ་ཁབ་ནང་ཉིན་གྲངས་གསུམ་གྱི་ལྟ་སྐོར་ལུ་བྱོན་ཡོདཔ་དང་ སྤྱི་ལོ་ ༢༠༡༩ སྤྱི་ཟླ་ ༤ པའི་སྤྱི་ཚེས་ ༡༣ ལུ་དང་ སྤྱི་ལོ་ ༢༠༢༡ སྤྱི་ཟླ་ ༣ པའི་སྤྱི་ཚེས་ ༢༤ ལུ་ བྷང་ལ་དེཤ་ལུ་གཞུང་འབྲེལ་གཟིགས་སྐོར་དང་ བྷང་ལ་དེཤ་གིརྒྱལ་ཁབ་རང་དབང་ཐོབ་སྟེ་མི་ལོ་ ༥༠ འཁོར་བའི་དུས་སྟོན་ནང་ མི་དབང་མངའ་བདག་རིན་པོ་ཆེ་གི་སྐུ་ཚབས་སྦེ་བྱོན་ཡོདཔ་ཨིན།
གཟེངས་བསྟོད།[ཞུན་དག།]
- སྤྱི་ལོ་ ༡༩༩༡ ལུ་ ཤེས་རབ་རྩེ་མཐོ་རིམ་སློབ་གྲྭ་ལས་ ཝི་ལི་ཡམ་མེ་ཀི་ (Father William Mackey) གི་ཤེས་ཡོན་དྲག་ཤོས་ཀྱི་གསེར་གྱི་རྟགས་མ་ཐོབ་ནུག།
- སྤྱི་ལོ་ ༢༠༠༥ ལུ་ ཏཱ་ལའི་བླ་མ་སྐུ་ཕྲེང་ ༡༤ པ་མཆོག་ལས་ “the Unsung Hero of Compassion” ཟེར་མི་གཟེངས་རྟགས་འདི་ཐོབ་ནུག།
- སྤྱི་ལོ་ ༢༠༡༧ ལུ་ མི་དབང་མངའ་བདག་རིན་པོ་ཆེ་གི་ཞབས་ལས་ འབྲུག་ཐུགས་སྲས་ཀྱི་རྟགས་མ་ཐོབ་ནུག།
- སྤྱི་ལོ་ ༢༠༢༠ ལུ་ མི་དབང་མངའ་བདག་རིན་པོ་ཆེའི་ཞབས་ལས་ ན་བཟའ་ལུང་དམརམོ་གི་གཟེངས་བསྟོད་ཐོབ་ནུག།
ཁུངས་གཏུག།[ཞུན་དག།]
- Wikipedia contributors. (2021). Lotay Tshering. In Wikipedia, The Free Encyclopedia. Retrieved from https://en.wikipedia.org/w/index.php?title=Lotay_Tshering&oldid=1062701014


text:
༉ བཀྲ་ཤིས་གཡང་རྩེ་ ཀོ་ཝིཊ་-༡༩ ལས་བྱེད་བཀོད་ཚོགས་ཁ་ཐུག་ལས་ མི་མང་ལུ་ གསོལ་འདེབས་ ཞུ་དོན་ དེ་ཡང་ སྤྱི་ལོ་ ༢༠༢༠ ཟླ་ ༧ པའི་ཚེས་ ༢༡ ལས་ཚུར་ ང་བཅས་བཀྲིས་གཡང་རྩེ་རྫོང་ཁག་མངའ་འོག་གི་ གཡུལ་སྒོ་དང་ཁྲོམ་སྡེ་གང་རུང་ནང་ལུ་ འགྲུལ་སྐྱོད་འབད་དེ་ རྫོང་ཁག་གི་ས་ཁོངས་གང་རུང་ནང་ བཞུགས་དེ་ཡོད་པ་ཅིན་ རང་སོའི་ ཡིག་ཚང་འོག་འཛིན་ དང་ གཤམ་འཁོད་ཀྱི་ ཀོ་ཝིཊ་-༡༩ རྫོང་ཁག་གློ་བུར་འཚུབ་རྡོལ་ལྟེ་བ་ཡངན་ རྒེད་འོག་བདག་སྐྱོང་བརྒྱུད་དེ་ སྤྱོད་ཁྲལ་དགོངས་ཡངས་ཐོག་ལས་ཐད་ཀར་དུ་ འབྲེལ་བ་འཐབ་སྟེ་ རང་སོའི་འགྲུལ་སྐྱོད་ ཁ་གསལ་སྦེ་ གསལ་སྟོན་འབད་གནང་ཟེར་ཞུ་བ་ཕུལཝ་ཨིན། ཨིན་རུང་ རྒེད་འོག་ཡངན་ རང་སོའི་ ཡིག་ཚང་བརྒྱུད་དེ་ སྔོན་མ་ལས་ འགྲུལ་སྐྱོད་གསལ་སྟོན་འབད་དེ་ ཡོད་པ་ཅིན་ ལོག་སྟེ་ གསལ་སྟོན་འབད་མ་གནང་ཟེར་ཞུ་ནི་ཨིན་ལགས།
༡/ རྫོང་ཁག་གློ་བུར་འཚུབ་རྡོལ་ལྟེ་བ་ - ༡༢༤༧།
༢/ འབུམ་སྡེ་གླིང་རྒེད་འོག སྤྱོད་ཁྲལ་དགོངས་ཡངས་ཨང་ - ༡༣༥༩།
༣/ འཇམ་མཁར་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༠།
༤/ ཁམས་དྭངས་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༡།
༥/ རམ་སྦྱར་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༢།
༦/ སྟོད་མཚོ་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༣།
༧/ ཡ་ལངས་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༤།
༨/ སྟོང་མི་བྱང་ས་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༥།
༩/ གཡང་རྩེ་རྒེད་འོག་གི་ སྤྱོད་ཁྲལ་དགོངས་ཡངས་ཨང་ - ༡༣༦༦།